
Αστεγοι: αμείλικτος καθρέφτης της καπιταλιστικής κρίσης και βαρβαρότητας 


Καθολική εκκλησία στο Σαν 
Φρανσίσκο εγκατέστησε ένα αυ¬ 
τόματο σύστημα... ποτίσματος, 
για να διώχνει τους άστεγους που 
κοιμούνται στα σκαλιά του προ¬ 
αύλιου χώρου της. Στα πεζοδρόμια 
του κεντρικού Λονδίνου τοποθε¬ 
τούνται μεταλλικά καρφιά, για να 
εμποδίζονται οι άστεγοι να κοιμού¬ 
νται έξω από πολυτελείς κατοικίες. 
Στην πόλη Ανγκουλέμ της Γαλλίας 
ο δήμαρχος, μετά από εισήγηση των 
εμπόρων της περιοχής, έβαλε σε 
κλουβιά τα παγκάκια της πλατείας, 
ώστε να αποκλείσει την πρόσβα¬ 
ση σε άστεγους. Νέος νόμος στην 
Ουγγαρία αναθέτει στις τοπικές 
αρχές να «καθαρίζουν» τους δρό¬ 
μους από τους άστεγους, κυρίως 
στις τουριστικές περιοχές, και να 
καταστρέφουν τα προσωρινά κα- 
ταλύματά τους. Αλλά και ο «δικός 
μας» δήμαρχος της Αθήνας Καμί- 
νης, έβαλε στην Κυψέλη παγκάκια 
με σίδερα στις άκρες, για να εμπο¬ 
δίζουν κάθε άστεγο να πλαγιάζει. 
Να πως ο «ανεπτυγμένος» κόσμος 


αντιμετωπίζει την αστεγία, μια από 
τις χειρότερες επιπτώσεις της κρί¬ 
σης. Η «πολιτισμένη» Δύση παρα- 
δίδει και πάλι μαθήματα κτηνωδίας, 
στα όρια του ακραίου φασισμού. 

Τελευταίες στατιστικές της Κο¬ 
μισιόν «μετρούν» τους άστεγους 
της Ευρώπης των 28 σε 4,1 εκ., αριθ¬ 
μός που όμως απέχει πολύ από την 
πραγματικότητα. Κάθε μήνα 3.000 
οικογένειες χάνουν το σπίτι τους 
στην Πορτογαλία. Η Μαδρίτη έχει 
πλέον τον υψηλότερο αριθμό αστέ¬ 
γων στην ιστορία της (πάνω από 
46 χιλιάδες). Στην Ιταλία, έγιναν 
τουλάχιστον 300 χιλιάδες εξώσεις 
την τελευταία τριετία, ενώ 71.101 
οικογένειες ζουν σε τροχόσπιτα 
και πρόχειρα καταλύματα (το 2001 
ήταν 23.336). Μόνο την τελευταία 
διετία, ο αριθμός των αστέγων στη 
Βρετανία έχει αυξηθεί κατά 43%. 
Στη Γερμανία, οι άστεγοι αγγίζουν 
τις 860 χιλιάδες (όσο είναι ο πληθυ¬ 
σμός της Κολωνίας), και άλλο 1 εκ. 
άνθρωποι κινδυνεύουν να μείνουν 
άστεγοι. Τα τρία τελευταία χρόνια, 


οι άστεγοι στη Γαλλία αυξήθηκαν 
κατά 50%, φτάνοντας τον αριθμό 
ρεκόρ των 3,6 εκ., ενώ πάνω από 5 
εκ. γάλλοι αδυνατούσαν να πληρώ¬ 
σουν το ενοίκιό τους το 2013! 

Στην Ελλάδα σήμερα, πάνω 
από 40 χιλιάδες ζουν στους δρό¬ 
μους, οι περισσότεροι στην Αθήνα. 
Ο αριθμός των αστέγων αυξήθη¬ 
κε κατά 30% σε σχέση με το 2009, 
όσο βυθιζόμασταν στην κρίση. Το 
φαινόμενο των νεοάστεγων κάνει 
την εμφάνισή του, δηλαδή αυτοί 
που ζουν χωρίς στέγη από το 2010, 
όταν η κρίση έγινε ιδιαίτερα έντο¬ 
νη. Πρόκειται για ανθρώπους που 
δεν είναι ούτε χρήστες ουσιών ούτε 
μετανάστες, αλλά ντόπιοι με υψη¬ 
λό μορφωτικό επίπεδο, που μέχρι 
πρότινος είχαν μια «φυσιολογική» 
ζωή», αλλά τα έχασαν όλα, δουλειά, 
σπίτι, τη ζωή τους την ίδια. Πρέπει 
να ξεριζώσουμε με τους αγώνες μας 
αυτό το αίσχος της αστεγίας, μαζί 
με τις υπόλοιπες φρίκες και δεινά 
της καπιταλιστικής κρίσης και των 
μνημονίων! 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον νε¬ 
οφιλελευθερισμό, την εκμετάλλευση, την καταστολή, την κατα¬ 
στροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσου¬ 
με το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. 
Να στρατευτούμε στον αγώνα για να υπερασπιστούμε την εργα¬ 
σία, το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπε- 
ριαλισμού. Να παλέψουμε για την ενότητα του κινήματος μέσα 
στους αγώνες στη βάση της ταξικής ανεξαρτησίας. Να δημιουρ¬ 
γήσουμε και να στηρίξουμε συσπειρώσεις αντίστασης και επι¬ 
τροπές αγώνα σε κάθε σωματείο, σύλλογο, τόπο δουλειάς, σχο¬ 
λείο, σχολή, γειτονιά και κοινότητα. Να οικοδομήσουμε μια ισχυ¬ 
ρή αντικαπιταλιστική δύναμη μέσα στο εργατικό/συνδικαλιστι- 
κό κίνημα και τα κοινωνικά κινήματα. Να χτίσουμε την δική μας 
μαζική εργατική, επαναστατική οργάνωση, πραγματικό εργαλείο 
στην πάλη μας για την σωτηρία από τους νεοφιλελεύθερους κα¬ 
πιταλιστές και ιμπεριαλιστές. Να στρατευτούμε στην υπόθεση 
της Ο.Κ.Δ.Ε. και του επαναστατικού μαρξισμού, στην οικοδόμη¬ 
ση του παγκόσμιου κόμματος της σοσιαλιστικής επανάστασης, 
την 4 η Διεθνή. 

Κυκλοφορεί από τις εκδόσεις ΕΡΓΑΤΙΚΗ ΠΑΛΗ 

Η Μαρ&στική θεωρία για την Αλλοτρίωση 

Συγγραφείς: Έρνεστ Μαντέλ - Τζόρτζ Νόβακ 
Χρονολογία έκδοσης: Απρίλιος 2007 
Τιμή: 6 ευρώ 


Τι είναι η αλλοτρίωση του ανθρώπου και της 
εργασίας του μέσα στην καπιταλιστική κοινωνία; 
Ποιες είναι οι ρίζες της; Το φαινόμενο της αλ¬ 
λοτρίωσης είχε εξαφανιστεί μέσα στις μετακαπι- 
ταλιστικές κοινωνίες που διευθύνονταν από τις 
σταλινικές γραφειοκρατίες; Μήπως είναι αναπό¬ 
φευκτη κατάρα για την ανθρωπότητα η επιβίωση 
της αλλοτρίωσής της μέσα σε κάθε «βιομηχανική 
κοινωνία»; Ποια είναι η προβληματική της αποαλ- 
λοτρίωσής της στην πορεία οικοδόμησης της σο¬ 
σιαλιστικής κοινωνίας; 

Σ’ αυτά τα ερωτήματα που απασχολούν τους 
μαρξιστές σε όλο τον κόσμο και προκαλούν με¬ 
γάλες συζητήσεις απαντούν τα τρία δοκίμια που 
δημοσιεύονται σ’ αυτό το βιβλίο (είχε πρωτοκυ- 
κλοφορήσει από τις εκδόσεις Πρωτοποριακή Βι¬ 
βλιοθήκη το 1985). [...] 

«Τα αίτια τις αλλοτρίωσης» του Ερνέστ Μα¬ 
ντέλ πρωτοδημοσιεύτηκε στα αγγλικά το Μάιο 
του 1970 στο «Ιηίεπιπίίοηπΐ δοάπΐίδΐ Κενώνω” με 


τον τίτλο «Η Μαρξιστική Θεωρία για την Αλλο¬ 
τρίωση». Η άλλη μελέτη του ίδιου συγγραφέα 
αποτελεί το τελευταίο κεφάλαιο του βιβλίου του 
«Η διαμόρφωση της οικονομικής σκέψης του 
Καρλ Μαρξ» που πρωτοκυκλοφόρησε το 1967 
στα γαλλικά (στην Ελλάδα το βιβλίο κυκλοφόρη¬ 
σε, από τις εκδόσεις Σ. I. Ζαχαρόπονλος, με τον 
τίτλο «Γένεση και εξέλιξη των οικονομικών θεω¬ 
ριών του Καρλ Μαρξ 1843-1863» αλλά είναι από 
πολύ καιρό εξαντλημένο). Η μελέτη του Νόβακ 
«Το Πρόβλημα της Αλλοτρίωσης» δημοσιεύτηκε 
με την πρώτης της μορφή το φθινόπωρο του 1959 
στη αμερικάνικη επιθεώρηση του Σοσιαλιστικού 
Εργατικού Κόμματος που αναφέραμε παραπάνω. 

Και οι τρεις μελέτες για την αλλοτρίωση συν¬ 
δυάζουν την εκλαΐκευση με την επιστημονική 
ανάλυση όπως θα διαπιστώσουν οι αναγνώστες. 
Οι Εκδόσεις Εργατική Πάλη επανεκδίδουν αυτά 
κείμενα έχοντας την πεποίθηση ότι είναι πολύ ση¬ 
μαντικά και επίκαιρα. 


Ερνέστ Μνγτέλ-Τζοριζ Νόβακ 

Η Μαρξιστική 
Θεωρία 
για την 
Αλλοτρίωση 

Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 _ 


Πού θα βρείτε την εφημερίδα 

^ ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 
Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 
“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ίσκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 


Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 


Γράψτε μας στο ε-ιηπί11 ^τξαύ\άραΙϊ@ο\αά^.ξτ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-πιαΐΐ: €Γ§αΙίΕίρα1ί@οΕά€.§Γ 

Η άΠΟΨή ΜΑΣ 

Διαγραφή του Χρέους 
Στάση πλήρωσών 
στα τοκοχρεολύσια 
Αυτός είναι ο δρόμος! 


Κ άθε μέρα που περνάει, οι 
ενέργειες ή δηλώσεις της 
κυβέρνησης του ΣΥΡΙΖΑ ή 
μελών της είναι και μια νέα 
υποχώρηση στις απαιτήσεις των δα- 
νειστών/τοκογλύφων και της ΕΕ/Ευ- 
ρωζώνης. Οι επαίσχυντες συμφωνίες 
με το Γιούρογκρουπ, ουσιαστικά ήταν 
υποχωρήσεις σε όλες τις απαιτήσεις και 
τους εκβιασμούς των δανειστών και 
των ιμπεριαλιστών της ΕΕ. Τώρα, με τη 
λίστα μεταρρυθμίσεων που έστειλε ο 
Βαρουφάκης στο Γιούρογκρουπ, όπως 
ήταν απαίτησή του και προαπαιτού- 
μενο για οποιαδήποτε συνέχεια(!) των 
συζητήσεων, ο κατήφορος των υποχω¬ 
ρήσεων και συμβιβασμών του ΣΥΡΙ- 
ΖΑ αγγίζει τα όρια της υποταγής. Μια 
γρήγορη ματιά σε μερικά από τα κύρια 
σημεία στην 26σέλιδη λίστα του Βαρου- 
φάκη, δεν αφήνει καμιά αμφιβολία για 
το μέγεθος των υποχωρήσεων, για την 
εγκατάλειψη από την κυβέρνηση και 
του ΣΥΡΙΖΑ των βασικών σημείων των 
δεσμεύσεών τους. 

Ο κατήφορος της υποταγής 

1. Για τις ιδιωτικοποιήσεις, που ανή¬ 
κουν στα στρατηγικής σημασίας θέματα 
του νεοφιλελευθερισμού, γράφονται τα 
εξής απίστευτα: «Οι προηγούμενες ιδιω¬ 
τικοποιήσεις έγιναν ερασιτεχνικά και με 
συμβόλαια νομικά επισφαλή, με αποτέ¬ 
λεσμα πολλές από τις ολοκληρωμένες 
ιδιωτικοποιήσεις να ακυρωθούν από τα 
δικαστήρια της Ευρωπαϊκής Επιτροπής 
Ανταγωνισμού... Η κυβέρνηση έχει ήδη 
ξεκινήσει να θέτει τις ιδιωτικοποιήσεις 
σε μια υγιή βάση, τόσο νομικά όσο και 
με όρους ενσωμάτωσής τους σε ένα ευ¬ 
ρύτερο αναπτυξιακό πλαίσιο. Η διοίκη¬ 
ση του ΤΑΙΠΕΔ έχει ανανεωθεί και η δι¬ 
αδικασία των προσφορών που διακόπηκε 
από τις εκλογές έχει ξεκινήσει ξανά, π.χ. 
στην περίπτωση του Οργανισμού Αιμέ- 
νος Πειραιά...». Υπόσχεται στους «θε¬ 
σμούς» ιδιωτικοποιήσεις 1,5 δις ευρώ 
για φέτος και κάνει κριτική στις προη¬ 
γούμενες κυβερνήσεις λέγοντας: «Σπά¬ 


νια ένα πρόγραμμα ιδιωτικοποιήσεων 
έχει αποτύχει τόσο θεαματικά!» 

Ακόμη υπάρχουν μια σειρά από ει¬ 
σπρακτικά μέτρα, όπως π.χ. η αύξη¬ 
ση των εισιτηρίων των μουσείων, που 
υποστηρίζονται με κωμικά επιχειρή¬ 
ματα, «νέα πολιτική εισιτηρίων που θα 
βασίζεται στην κίνηση, την πολιτιστι¬ 
κή σπουδαιότητα και τιμές εισιτηρίων 
που θα συγκρίνονται με άλλες χώρες 
της ΕΕ». Το πιο τραγικό όμως, και σε 
αντίθεση με όποια λογική της σημερι¬ 
νής οικονομικής πραγματικότητας και 
των όσων έλεγε προηγούμενα ο ΣΥ- 
ΡΙΖΑ, στη λίστα υπάρχει η παράλογη 
δέσμευση για πρωτογενές πλεόνασμα 
από 3,1 έως 3,9% του ΑΕΠ! Αυτή η δέ¬ 
σμευση εγκαταλείπει την παλιά θέση 
και πολυδιαφημισμένη δήθεν επιτυχία 
για πλεόνασμα γύρω στο 1% - και προ¬ 
σχωρεί στη θέση του ε-ιηαίΐ Χαρδούβε- 
λη. Τέλος, υπάρχει η γνωστή αόριστη 
φιλολογία για τη σύλληψη της φοροδι¬ 
αφυγής που επαναλαμβάνεται μονότο¬ 
να απ’ όλες τις κυβερνήσεις, αλλά ποτέ 
δε γίνεται τίποτα. 

2. Οι «μεταρρυθμίσεις», όπως πα¬ 
ρουσιάζει τα ελάχιστα φιλολαϊκά μέτρα 
(κουτσουρεμένα των εξαγγελιών της 
Θεσσαλονίκης και των προγραμματι¬ 
κών δεσμεύσεων), που υπάρχουν στις 
τελευταίες 6 σελίδες, σε αντίθεση με τη 
σαφήνεια των παραπάνω «μεταρρυθ¬ 
μίσεων, χαρακτηρίζονται από πλήρη 
ασάφεια και αοριστία. Έτσι: α) Για την 
γνωστή εξαγγελία επαναφοράς του κα¬ 
τώτερου μισθού στα 751 ευρώ, διαβά¬ 


ζουμε: «μέτρα στην κατεύθυνση σταδια¬ 
κής αύξησης του ελάχιστου μισθού... η 
άνοδος του ελάχιστου μισθού μπορεί να 
σχεδιαστεί με τρόπο συμβατό με βελτι¬ 
ώσεις στην ανταγωνιστικότητα». Αυτές 
οι ασαφείς (ή και σαφείς, όπως π.χ. η 
φράση «με τρόπο συμβατό με βελτιώσεις 
στην ανταγωνιστικότητα ») διατυπώσεις 
μπορούν να σημαίνουν πολλά πράγμα¬ 
τα, δηλαδή ότι θα υπάρξει επαναφορά 
στα 751 ευρώ όταν γίνουν επενδύσεις 
κ.λπ. Την Τρίτη 7/4 ανακοινώθηκε, ότι 
η επαναφορά θα γίνει σε δυο δόσεις με 
τη δεύτερη να δίνεται την 1 η Ιουλίου του 
2016(!), που κι αυτό δεν είναι σίγουρο, 
β) Για την επαναφορά της 13 ης σύντα- 
ξης στους χαμηλοσυνταξιούχους τον 
Δεκέμβρη, δεν ορίζεται κάτω από πιο 
όριο σύνταξης θα δίνεται, όπως παλαι- 
ότερα λεγόταν τα 700 ευρώ, υπάρχει η 
αόριστη διατύπωση «με το κατώφλι της 
μηνιαίας σύνταξης να αποφασιστεί». 
Αντίθετα, λέγεται πολύ καθαρά ότι θα 
υπάρξουν μέτρα για την κατάργηση των 
πρόωρων συντάξεων σε Τράπεζες, πρώ¬ 
ην ΔΕΚΟ, Δημόσιο, Οργανισμούς κ.λπ. 
Τα ίδιο ισχύει και για τις συγχωνεύσεις 
ασφαλιστικών ταμείων, όπου μάλιστα 
ορίζεται ότι θα υπάρξει και εξοικονόμη¬ 
ση δαπανών 10 εκ. ευρώ το 2015! 

Οι υποχωρήσεις οδηγούν σε ακόμη 
μεγαλύτερες απαιτήσεις των δανειστών 
και των ιμπεριαλιστών της ΕΕ και ούτω 
καθεξής. Π.χ. ο Βαρουφάκης δήλωσε 
στην «ξαφνική» συνάντησή του με τη 
Λαγκάρντ, ανήμερα του Πάσχα των 
καθολικών, ότι «Το χρέος μπορεί να 


μη είναι βιώσιμο, αλλά είναι νόμιμο», 
η Ελλάδα « προτίθεται να εκπληρώσει 
όλες τις υποχρεώσεις προς όλους τους 
πιστωτές της»... «θα πληρώνει τα χρέη 
της προς το Ταμείο στο διηνεκές»... «βα¬ 
θιές μεταρρυθμίσεις στην Ελλάδα», δη¬ 
λώσεις που διέγραψαν μονοκονδυλιά 
ό,τι επικαλούνταν ο ΣΥΡΙΖΑ για πολ¬ 
λά χρόνια. Όλα αυτά δεν ικανοποιούν, 
ούτε καθησυχάζουν την πολιτικοοικο¬ 
νομική ελίτ της ΕΕ/Ευρωζώνης και το 
ΔΝΤ, αλλά αντίθετα τους ανοίγουν την 
«όρεξη» ακόμη περισσότερο και ζητούν 
κι άλλα, όπως αλλαγές στα ασφαλιστι¬ 
κό, μείωση συντάξεων και μισθών, απε¬ 
λευθέρωση των απολύσεων κ.λπ. - με 
λίγα λόγια, ό,τι είχε αποδεχτεί η χούντα 
Σαμαρά-Βενιζέλου με το ε-ιη&ίΐ Χαρ- 
δούβελη. 

Ο δρόμος της νίκης 

Είναι φανερό ότι η στρατηγική του 
ΣΥΡΙΖΑ έχει αποτύχει πλήρως και η 
συνέχισή της μπορεί να οδηγήσει ακόμη 
και σ’ ένα νέο μνημόνιο, έστω πιο ήπιας 
μορφής. Τα δίλημμα έχει τεθεί με τον πιο 
ξεκάθαρο τρόπο: «στάση πληρωμών σε 
μισθούς και συντάξεις ή στα τοκοχρεο¬ 
λύσια;». Πρέπει να υπάρξει παύση πλη¬ 
ρωμών στους δανειστές τοκογλύφους 
και διαγραφή όλου του χρέους, για να 
αντιμετωπιστούν τα πιεστικά προβλή¬ 
ματα των εργαζομένων, των φτωχών 
λαϊκών μαζών και των νέων αλλά και 
του συνόλου της ελληνικής οικονομί¬ 
ας. Χωρίς αυτό το βήμα, είναι αδύνατο 
να πάρουμε πίσω όσα μας άρπαξαν τα 
μνημόνια, οι μνημονιακές δυνάμεις και 
η τρόικα. Όπως επίσης, για να υπάρ¬ 
ξει μια επανεκκίνηση της οικονομίας 
πάνω σε στέρεες βάσεις, είναι ανάγκη 
να προχωρήσουμε στην εθνικοποίηση 
των τραπεζών, των τομέων-κλειδιά της 
οικονομίας κάτω από εργατικό έλεγχο. 
Και η ανάγκη υλοποίησης ενός τέτοιου 
προγράμματος ρήξης, δηλαδή σωτη¬ 
ρίας, απαιτεί οι αγώνες να φτάσουν ως 
την επιβολή μιας κυβέρνησης των εργα¬ 
ζομένων. 



Η καπιταλιστική βαρβαρότητα... 

με την γλώσσα των αριθμών 


Ε ρευνητές από την Ελλάδα και τη Βρετανία 
επισημαίνουν ότι κατά τα «μνημονιακά» έτη 
2011-12, υπήρξε αύξηση 35% στις αυτοκτονί¬ 
ες στην Ελλάδα, σε σχέση με την περίοδο έως 
το 2010, κυρίως λόγω της αύξησης της ανεργίας και της 
απόγνωσης που αυτή προκαλεί. Ενώ την περίοδο 2003- 
10 ο μέσος δείκτης αυτοκτονιών ήταν 3,35 ανά 100.000, 
αυξήθηκε σε 4,42 ανά 100.000 κατά τη διετία 2011-12. 
Οι θάνατοι από αυτοκτονίες αυξήθηκαν σε όλες ουσι¬ 
αστικά τις ηλικιακές ομάδες (και των δύο φύλων), ιδί¬ 
ως όμως στους άνδρες παραγωγικής ηλικίας 20 έως 59 
ετών, όπου η αύξηση ήταν 34%. Σύμφωνα με τη μελέτη, 
κάθε πρόσθετη ποσοστιαία μονάδα αύξησης της ανερ¬ 
γίας στην Ελλάδα (που σχεδόν διπλασιάστηκε μεταξύ 
2010-12) συσχετιζόταν κατά προσέγγιση με 20 περισ¬ 
σότερους θανάτους από αυτοκτονία. Άλλες πρόσφατες 
έρευνες αναφέρουν ότι οι αυτοκτονίες δεν είναι παρά 
η κορυφή του παγόβουνου της επιδείνωσης της ψυχι¬ 
κής υγείας με κύριες αιτίες την κρίση και τη φτώχεια. 
Τα περιστατικά κατάθλιψης και άγχους εμφανίζουν ση¬ 
μαντική αύξηση στην Ελλάδα όπως και στην υπόλοιπη 
Νότια Ευρώπη. 


Σ ύμφωνα με έρευνα του Ιδρύματος Ηαηδ ΒοοΗεΓ, το 
χάσμα μεταξύ πλουσίων και φτωχών στην Ελλάδα 
της κρίσης μεγάλωσε δραματικά. Τα σκληρά μέτρα 
που επιβλήθηκαν είχαν ως αποτέλεσμα την απότο¬ 
μη αύξηση της φτώχειας. Όπως αναφέρει η έρευνα, το ονομα¬ 
στικό ακαθάριστο προϊόν των μέσων ελληνικών νοικοκυριών 
μειώθηκε συνολικά έως 25% μεταξύ 2008 και 2012, ενώ αυτές 
οι μειώσεις οφείλονται κατά το ήμισυ στις περικοπές μισθών. 
Ιδιαίτερα επιβαρημένα τα μεσαίου και χαμηλού εισοδήματος 
νοικοκυριά, που από τη μία υπέστησαν δραματικές μειώσεις 
μισθών και από την άλλη φορολογικές επιβαρύνσεις που αυ¬ 
ξήθηκαν έως και 337% σε σχέση με το παρελθόν. Αντιθέτως, τα 
ανώτερα οικονομικά στρώματα είχαν μια περαιτέρω φορολο¬ 
γική επιβάρυνση της τάξης του 9% μόνο. Το 2012, ένα στα τρία 
ελληνικά νοικοκυριά έπρεπε να αντεπεξέλθει στις οικονομικές 
του υποχρεώσεις έχοντας ετήσιο εισόδημα περί τα 7.000 ευρώ. 
Τα «μη προνομιούχα» νοικοκυριά έχασαν μέσα στην κρίση το 
86% του συνολικού τους εισοδήματος, ενώ οι πιο εύπορες οι¬ 
κογένειες μόλις το 16% με 20%. Η έρευνα υπογραμμίζει ότι οι 
περικοπές που επιβλήθηκαν ήταν «πολύ πιο εκτεταμένες από 
ό,τι χρειαζόταν για την τόνωση της περίφημης ανταγωνιστικό¬ 
τητας της ελληνικής οικονομίας σε διεθνές επίπεδο». 


Σ ήμερα, περίπου 748 εκ. άνθρωποι 
σε όλο τον κόσμο έχουν προβλη¬ 
ματική πρόσβαση σε καθαρό πό¬ 
σιμο νερό. Καθώς ο παγκόσμιος 
πληθυσμός αναμένεται να φτάσει τα 9 δισ. 
έως το 2050, θα χρειαστούν περισσότερα 
υπόγεια ύδατα για τη γεωργία, τη βιομηχα¬ 
νία και την προσωπική κατανάλωση. Η πο¬ 
σότητα διαθέσιμου νερού μπορεί να μειωθεί 
έως και 40% μέσα στα επόμενα 15 χρόνια, 
εκτός αν αλλάξει δραματικά ο τρόπος δι¬ 
αχείρισής του. Πολλά υπόγεια αποθέματα 
νερού είναι ήδη σχεδόν εξαντλημένα, ενώ 
οι βροχοπτώσεις προβλέπεται να γίνουν 
πιο ασταθείς λόγω της κλιματικής αλλα¬ 
γής. Η έκθεση προβλέπει πως η παγκόσμια 
ζήτηση νερού θα αυξηθεί κατά 55% έως το 
2050, ωστόσο ταυτόχρονα τα αποθέματα 
ολοένα και θα λιγοστεύουν. Αν οι σημερινές 
τάσεις χρήσης δεν αλλάξουν τότε ο κόσμος 
θα διαθέτει μόνο το 60% του απαιτούμενου 
νερού το 2030. 

4 Εργατική Πάλη 


ΕΡΓΑΖΟΜΕΝΟΙ 


Ούτε βήμα πίσω! 

Ο αγώνας της ΕΡΤ θα φτάσει μέχρι την τελική νίκη 



Τ ο αποτέλεσμα των εκλογών της 25 ης 
Γενάρη, που έδωσε ένα ηχηρό χτύπη¬ 
μα στο μνημονιακό καθεστώς, είναι μια 
νίκη των εργαζομένων, των άνεργων, 
των φτωχών λαϊκών στρωμάτων, της νεολαίας, 
όλων μας που τα προηγούμενα χρόνια αγωνιστή¬ 
καμε με Γενικές Απεργίες, διαδηλώσεις, απεργίες 
σε εργασιακούς χώρους καταλήψεις σε πλατείες, 
σχολές και σχολεία. Για να ολοκληρωθεί αυτή η 
νίκη, απαιτείται η δικαίωση αυτών των αγώνων που 
ξήλωσαν τη χουντική συγκυβέρνηση ΝΔ-ΠΑΣΟΚ. 

Ο αγώνας της ΕΡΤ είναι ένας τέτοιος παραδειγ¬ 
ματικός αγώνας, που συνέβαλε τα μέγιστα στην 
πτώση της χούντας Σάμαρά-Βενιζέλου, έβαλε πρα¬ 
κτικά το ζήτημα της άμεσης οργάνωσης του αγώνα 
ενάντια στο κύμα των απολύσεων και των «ξαφ¬ 
νικών θανάτων», οδήγησε στον ακρωτηριασμό (με 
την αποχώρηση της ΔΗΜΑΡ) της τρικομματικής 
τότε κυβέρνησης. Η κατάληψη και η συνέχιση εκ¬ 
πομπής προγράμματος 22 μήνες τώρα, αποτελούν 
παράδειγμα αυτοδιαχείρισης για όλους τους εργα¬ 
ζόμενους. Δείχνει ότι μπορούν να πάρουν στα χέρια 
τους τις υπηρεσίες, την παραγωγή, την οικονομία, 
λειτουργώντας τα κάτω από τη δική τους διαχείρι¬ 
ση και για τους δικούς τους σκοπούς. 

Δυστυχώς, το σχέδιο νόμου που κατατέθηκε το 
βράδυ της 1/4 στη Βουλή, είναι το αρχικό σχέδιο 
που δόθηκε προ μηνός περίπου σε διαβούλευση, το 
οποίο αγνοεί επιδεικτικά και ακυρώνει στην πράξη 
τις περισσότερες από τις κατακτήσεις και τα αιτή¬ 
ματα των αγωνιζόμενων εργαζομένων της ΕΡΤ. 

Όχι μόνο δεν πρόκειται για «νέα αρχή, με νέο 
νόμο από μηδενική βάση», όχι μόνο δεν έχει σχέση 
με τις εξαγγελίες ΣΥΡΙΖΑ-ΑΝΕΛ, αλλά προκαλεί 
(δυσάρεστη) έκπληξη ότι το νομοσχέδιο αποτε- 
λείται από τροποποιήσεις του Ν.4173, του νόμου 
δηλαδή με τον οποίο δημιουργήθηκε το έκτρωμα 
της ΝΕΡΙΤ. Το σύμβολο της χουντικής συγκυβέρ¬ 
νησης. 

Αντί να χρησιμοποιηθεί και να αξιοποιηθεί η 
πολύτιμη πείρα της πολύμηνης αυτοδιαχείρισης με 
την ανάδειξη εκλεγμένων και άμεσα ανακλητών 
συντονιστών (στα παλιά διευθυντικά πόστα) από 
την γενική συνέλευση των εργαζομένων, με την 
οποία ξεπερνιούνται στην πράξη οι παθογένειες 
της παλιάς ΕΡΤ, αναπαράγεται και νομιμοποιείται 
το εκτρωματικό μοντέλο διοίκησης της ΝΕΡΙΤ. 
Επανέρχεται ένα αυταρχικό και μακριά από κάθε 
κοινωνικό και εργατικό έλεγχο μοντέλο διοίκησης, 
με ένα επταμελές Διοικητικό Συμβούλιο στο οποίο 
ο Διευθύνων Σύμβουλος έχει απόλυτη εξουσία. 
Όλα τα κρίσιμα θέματα ανατίθενται στο δίδυμο 
υπουργού-διευθύνοντα συμβούλου. Η δε συμμε¬ 
τοχή 2 εργαζομένων στο 7μελές ΔΣ δεν μπορεί να 
ειδωθεί καν σαν χαπάκι που χρυσίζει, μάλλον μοιά¬ 
ζει με τυρί στη φάκα της συνδιαχείρισης ή άθλια 
καρικατούρα «εργατικού ελέγχου», για όποιον έχει 
βιώσει την εμπειρία 22 μηνών αυτοδιαχείρισης. Τα 
ίδια και χειρότερα ισχύουν για το Συμβούλιο Κοι¬ 
νωνικού Ελέγχου, για το οποίο προ βλέπονται μη¬ 
δενικές αρμοδιότητες και ούτε κατά διάνοια δεν 
προσεγγίζει σύμφωνα με το σχέδιο νόμου τον ρόλο 
που υπόσχεται το όνομά του. 

Επίσης, το σχέδιο νόμου δεν προβλέπει την 
επαναλειτουργία όλων των δομών της ΕΡΤ, των 
δικτύων εκπομπής, την λειτουργία των περιφερει¬ 


ακών ραδιοσταθμών της ΕΡΑ, και την διοικητική 
αυτοτέλεια της ΕΡΤ3. Όλα αυτά παραπέμπονται 
στις μελλοντικές αποφάσεις του Δ.Σ. με προα- 
παιτούμενο όμως πάντα τους ισοσκελισμένους 
προϋπολογισμούς της ΕΡΤ. Την ίδια στιγμή από 
το ανταποδοτικό τέλος μέσω ΔΕΗ (βασική πηγή 
χρηματοδότησης της ΕΡΤ) αφαιρούνται 100 εκ. ?, 
που έχουν υπολογιστεί στο πλεόνασμα του κατά¬ 
πτυστου προϋπολογισμού 2015 της χούντας Σα- 
μαρά-Βενιζέλου, αυτό απλά σημαίνει ότι οι δομές 
της ΕΡΤ οικονομικά στραγγαλίζονται. Χαρακτη¬ 
ριστικό είναι ότι το οργανόγραμμα, ο κανονισμός 
προσωπικού κ.λπ. «καταρτίζονται από το Διευθύ- 
νοντα Σύμβουλο» χωρίς συζήτηση με τη γενική 
συνέλευση των εργαζομένων ή τις συνδικαλιστικές 
τους οργανώσεις. 

Ακόμη το σχέδιο νόμου, δημιουργεί και πάλι 
εργαζόμενους πολλών ταχυτήτων (συμβασιού- 
χους αορίστου και ορισμένου χρόνου, χωρίς έστω 
να διευκρινίζεται η αναλογία). Αφήνει ακάλυπτους 
όσους εξαναγκάστηκαν να συνταξιοδοτηθούν. 
Αδιαφορεί για την αυτοθυσία και την αυταπάρνηση 
των συμβασιούχων, που ενώ δεν είχε λήξει η σύμ¬ 
βαση τους όταν επιβλήθηκε το «μαύρο», επέλεξαν 
να παραμείνουν στον αγώνα, καθώς και των δεκά¬ 
δων αλληλέγγυων που συμμετέχουν λειτουργικά 
στο πρόγραμμα και κρατούν μαζί με τους αγωνιζό- 
μενους εργαζόμενους την ΕΡΤ ανοιχτή. Δεν υπάρ¬ 
χει καν μέριμνα για τις οικογένειες των 17 νεκρών 
εργαζομένων της ΕΡΤ. Αντίθετα προβλέπεται πως 
παραμένουν σε ισχύ οι συμβάσεις αορίστου χρό¬ 
νου που έχουν συναφθεί με τη ΝΕΡΙΤ Α.Ε., παρά 
τον οργιώδη τρόπο με τον οποίο πραγματοποιήθη¬ 
καν οι προσλήψεις αυτές, σε σχέση με τα κριτήρια 
του διαγωνισμού, τους πλαστούς τίτλους σπουδών, 
τις εξόφθαλμες αδικίες κ.α. 

Οι αγωνιζόμενοι εργαζόμενοι της ελεύθερης αυ- 
τοδιαχειριζόμενης ΕΡΤ3 , συνεχίζουν την αυτοδια¬ 
χείριση και την παραγωγή ελεύθερου προγράμμα¬ 
τος και μαζί με την ΠΟΣΠΕΡΤ έκαναν στις 3-6/4, 
μαζί με το Σωματείο Εργαζομένων της κατειλημμέ¬ 
νης ΒΙΟΜΕ, το σωματείο Τσιμέντων Χαλκίδας, τις 
αγωνιζόμενες καθαρίστριες του Υπ. Οικονομικών, 
τις επιτροπές αγώνα Σχολικών Φυλάκων, και τους 
διαθέσιμους καθηγητές Θεσσαλονίκης, το Καρα¬ 
βάνι Αγώνα και Αλληλεγγύης, ξεκινώντας από την 
Θεσσαλονίκη και καταλήγοντας στην Αθήνα με 
διαδήλωση προς το Υπ. Εργασίας, με ενδιάμεσους 
σταθμούς σε Λάρισα, Βόλο, Λιβαδειά και Χαλκίδα. 

Μέρα με τη μέρα γίνεται φανερό ότι οι εργα¬ 
ζόμενοι, θα πρέπει να επέμβουμε ενεργά στη νέα 
κατάσταση που διαμορφώνεται, για να δώσουμε 
μια οριστική λύση με βάση τα δικά μας συμφέ¬ 
ροντα. Δεν μπορούμε να μείνουμε ικανοποιημένοι 
από ατέρμονες «διαπραγματεύσεις». Δεν μπορούμε 
να επαναπαυθούμε στα διαρκή «στρογγυλέματα», 
τους συμβιβασμούς, τη διγλωσσία ή την αναβολή 
ακόμη και ορισμένων (σωστών) μετριοπαθών προ¬ 
εκλογικών υποσχέσεων. Πρέπει να αναπτύξουμε 
αγώνες για να αντιστρέφουμε τη μνημονιακή 
καταστροφή, για να αντιμετωπίσουμε πραγματικά 
την τεράστια ανθρωπιστική κρίση και να ανασυ¬ 
γκροτήσουμε/επανεκκινήσουμε την οικονομία με 
βάση τα δικά μας συμφέροντα, για να επιβάλουμε 
στην πράξη τα αιτήματα για τα οποία αγωνιστή¬ 
καμε τα μνημονιακά χρόνια. 

Η νίκη των αγωνιζόμενων εργαζομένων της 
ΕΡΤ θα είναι ένα σημαντικό πρώτο βήμα, μια με¬ 
γάλη παρακαταθήκη σε αυτή την προσπάθεια. Η 
άμεση επαναλειτουργία της ΕΡΤ, εδώ και τώρα, με 
ένα νομικό πλαίσιο που θα αναγνωρίζει και θα δι¬ 
καιώνει τον αγώνα, τους πόθους, τα αιτήματα και 
τις κατακτήσεις των εργαζομένων της ΕΡΤ όπως 
αυτά έχουν καταγραφεί στις αποφάσεις των γενι¬ 
κών τους συνελεύσεων, είναι αναγκαία και αποτε¬ 
λεί παλλαϊκή απαίτηση. Θα είναι νίκη όλων μας και 
πρέπει να παλέψουμε γι’ αυτήν με κάθε τρόπο. 

επίκαιρη... 


120 εκατ. ευρώ από τον ΟΑΕΔ στις τράπεζες 
αντί για τους ανέργους 

Την ώρα που επιδοτείται μόλις το 10% των ανέρ¬ 
γων, η διοίκηση του ΟΑΕΔ θα δώσει στις τράπεζες 120 
εκατ. ευρώ, που βρήκε ότι «περισσεύουν» επειδή «δεν 
είναι προς επένδυση, ούτε προς άμεση διάθεση». 

Σε έκτακτη συνεδρίαση του Δ.Σ. του Οργανισμού, 
την Πέμπτη 26 Μαρτίου, αποφασίστηκε να διατεθούν 
τα χρήματα, που αρκούσαν να δώσουν επίδομα σε επι¬ 
πλέον 30.000 άνεργους, στην Τράπεζα της Ελλάδος 
(Τ.τ.Ε.). Το ποσό αυτό αντιστοιχεί ακόμα στα 116 εκα¬ 
τομμύρια ευρώ των οικογενειακών επιδομάτων που 
καταργήθηκαν πέρυσι. Υπέρ της πρότασης της διοίκη¬ 
σης ψήφισαν οι εκπρόσωποι των εργοδοτικών οργα¬ 
νώσεων Σ.Ε.Β., Ε.Σ.Ε.Ε., Γ.Σ.Ε.Β.Ε.Ε., Σ.Ε.Τ.Ε., αλλά 
και ο εκπρόσωπος των εργαζομένων στον ΟΑΕΔ. Οι 
τρεις εκπρόσωποι της ΓΣΕΕ ψήφισαν «παρών». Ο 
Οργανισμός Πληρωμών και Ελέγχου Κοινοτικών Ενι¬ 
σχύσεων Προσανατολισμού και Εγγυήσεων πρώτος 
προχώρησε στην απόδοση όλων των διαθεσίμων του 
στην Τ.τ.Ε. Της απόφασης προηγήθηκε τελεσίγρα¬ 
φο της κυβέρνησης προς τον ΟΑΕΔ, σύμφωνα με το 
οποίο, αν δεν έδινε τα διαθέσιμα, δεν θα είχε το ευνο¬ 
ϊκότερο επιτόκιο που προβλέπεται με την τοποθέτηση 
σε τεροδ, αλλά αυτά θα επενδύονταν σε ομόλογα με 
βάση τον «αναγκαστικό» νόμο του 1950, που χρησι¬ 
μοποιήθηκε και για το Ρ5Ι. 

«ΑΒ ΒΑΣΙΛΟΠΟΥΛΟΣ»: Εκδικητικές 
απολύσεις και καταστρατήγηση της εργοδοσίας 

Η εργαζόμενη στα σούπερ μάρκετ «ΑΒ ΒΑΣΙΛΟ- 
ΠΟΥΛΟΣ» επί 15 χρόνια, Ελένη Σαχπαζίδου, απο¬ 
λύθηκε εκδικητικά από την επιχείρηση τη Δευτέρα 
16 Φλεβάρη, γιατί σύμφωνα με τον διευθυντή κατα¬ 
στήματος Χολαργού, «έχει μεγάλη γλώσσα». Η Ελένη 
εργαζόταν επί 15 συναπτά έτη ως τετράωρη (σε Αγ. 
Παρασκευή, Παπάγο, Χολαργό) και διεκδίκησε με 
αξιοπρέπεια τα δικαιώματά της: αντέδρασε στις απει¬ 
λές που δεχόταν από τον διευθυντή καταστήματος, 
απαίτησε το δεκάλεπτο διάλειμμα που δικαιούνται 
οι τετράωροι εργαζόμενοι, διαμαρτυρήθηκε για τις 
απλήρωτες υπερωρίες (και την τακτική να χτυπούν 
οι προϊστάμενοι τις κάρτες της βραδινής βάρδιας και 
να την κρατούν με το «έτσι θέλω» άλλη μισή ώρα στο 
μαγαζί), υπερασπίστηκε ανοιχτά την Κυριακάτικη Αρ¬ 
γία. Παρά τις συνεχείς πιέσεις από τον διευθυντή του 
καταστήματος, ώστε να παραιτηθεί για να γλιτώσουν 
την αποζημίωση, δεν έκανε πίσω. Τέλος, αρνήθηκε 
να στηρίξει τα διευθυντικά στελέχη της εταιρίας στις 
εκλογές του «Κλαδικού Σωματείου των Σούπερ Μάρ¬ 
κετ». Τότε, ο διευθυντής ανακοίνωσε την απόλυσή 
της. Η εργαζόμενη την κατήγγειλε ως καταχρηστική, 
διεκδικώντας την άμεση επαναπρόσληψη της καθώς 
και τις απλήρωτες υπερωρίες. 

Η εργοδοσία της «ΑΒ ΒΑΣΙΛΟΠΟΥΛΟΣ» έχει 
στήσει επιχειρησιακό σωματείο στο οποίο μέλη του 
Δ.Σ. είναι διευθυντικά στελέχη της εταιρείας. Ο πρόε¬ 
δρος του σωματείου είναι στέλεχος της εταιρείας στο 
τμήμα ανθρωπίνων πόρων, δηλαδή αυτός που προ¬ 
σλαμβάνει και απολύει εργαζόμενους. Τα διευθυντικά 
στελέχη της «ΑΒ ΒΑΣΙΛΟΠΟΥΛΟΣ» «περιφρουρούν 
την καθαρότητα» του εργοδοτικού σωματείου απα¬ 
γορεύοντας σε εργαζόμενους στα καταστήματα, που 
ζήτησαν να γίνουν μέλη σε αυτό, να κατέλθουν στις 
εκλογές του σωματείου, καταστρατηγώντας κάθε έν¬ 
νοια νομιμότητας. Επιπλέον, χρησιμοποιούν τις συν¬ 
δέσεις που έχουν στον κρατικό μηχανισμό, με αποτέ¬ 
λεσμα στις 17 Μάρτη η αστυνομία να παρέμβει στην 
τριμερή συνάντηση στην Επιθεώρηση Εργασίας για 
την επαναπρόσληψη της απολυμένης, και ο προϊστά¬ 
μενος της Επιθεώρησης να δώσει κανονική αναφορά 
στον αστυνόμο, ενώ δεν είχε καμιά θέση εκεί. Οι κι¬ 
νητοποιήσεις για την επαναπρόσληψη της Ελένης Σ. 
και την τήρηση της Συλλογικής Σύμβασης ωστόσο θα 
συνεχιστούν. 

ΒΕΣΣΑΛΟΝΙΚΗΓ 


Π ράξη έκανε τις απειλές η 
«ΑΕΓΕΚ Κατασκευαστική» 
και στις 4 Γενάρη προχώρησε 
στην απόλυση ακόμα 70 εργα¬ 
ζομένων στον κατασκευαστικό τομέα του 
Μετρό Θεσσαλονίκης, ενώ εκφράζονται 
φόβοι από τους εργαζόμενους πως μέχρι 
το Πάσχα θα απολυθούν άλλοι 70 στον 
ίδιο τομέα, ενώ όσοι δεν απολυθούν άμε¬ 
σα θα μεταφερθούν στην «ΑΙΑ8Α» για να 
τελειώσουν τις εργασίες ασφαλείας και 
μετά να απολυθούν. Ήδη από τις 21 Γενά¬ 
ρη η εταιρία είχε προχωρήσει σε άλλες 50 
απολύσεις. Η ΑΕΓΕΚ με τον τρόπο αυτό 
πιέζει την κυβέρνηση για αναθεώρηση 
της σύμβασης και αύξηση της δημόσιας 
χρηματοδότησής της. Άλλωστε, συμπλη¬ 
ρώθηκαν τέσσερις μήνες από τότε που 
διακόπηκαν σχεδόν ολοκληρωτικά οι ερ¬ 
γασίες κατασκευής (εκτελούνται μόνο οι 
εργασίες ασφαλείας) και όλα τα ενδεχό¬ 
μενα παραμένουν ανοιχτά. 

Η πρόφαση πάντως βρίσκεται στη δι¬ 
ένεξη της αναδόχου εταιρίας «Αττικό Με¬ 
τρό» και της κοινοπραξίας «ΑΕΓΕΚ» που 
έχει αναλάβει την κατασκευή του μετρό. 
Με απόφαση διαιτητικού δικαστηρίου, η 
«Αττικό Μετρό» καλείται να καταβάλει 
στην ΑΕΓΕΚ αποζημίωση 10 εκ. ευρώ, 
λόγω επιβάρυνσης για τη μεταφορά και 
απόθεση προϊόντων ανασκαφής σε ιδιω¬ 
τικούς χώρους, σε μεγαλύτερη απόσταση 
από την προβλεπόμενη, με συνέπεια τη 


Νέες απολύσεις στο μετρό Θεσσαλονίκης 


σημαντική αύξηση του κόστους για την 
περίοδο 2007-2010. Η πραγματική αιτία 
όμως βρίσκεται στις αποικιακού τύπου 
συμβάσεις που υπογράφτηκαν, με όρους 
που διασφαλίζουν τα κέρδη των κατα¬ 
σκευαστικών εταιριών, ακόμη κι αν το 
έργο δεν ολοκληρωθεί! 

Και στη μέση οι απολυμένοι 
εργαζόμενοι... 

Οι εργαζόμενοι πραγματοποίησαν 
στάση εργασίας στις 23 Μάρτη και πο¬ 
ρεία στη Θεσσαλονίκη φτάνοντας ως το 
Δημαρχείο, όπου και απαίτησαν να δοθεί 
άμεση λύση από τους πολιτικούς φορείς. 
Την 1η Απρίλη, οπότε ανακοινώθηκαν 70 
νέες απολύσεις, προχώρησαν σε 24ωρη 
απεργία και συγκέντρωση. Οι απολύσεις 
είναι παράνομες καθώς η εταιρία δεν έχει 
υποβάλει αίτημα για ομαδικές απολύσεις 
στο υπουργείο Εργασίας. Πάντως, οι ερ¬ 
γαζόμενοι δεν δείχνουν διάθεση για συ¬ 
νέχιση των κινητοποιήσεων, περιμένο- 
ντας από τη νέα κυβέρνηση την επίλυση 
του προβλήματος, στηριζόμενοι στις αό¬ 
ριστες εξαγγελίες του αρμόδιου υπουρ¬ 
γού Γιώργου Σταθάκη για πλήρη επανα- 
σχεδιασμό του Μετρό Θεσσαλονίκης, 
που θα επιτρέψει την ολοκλήρωσή του. 
Αυτό όμως σημαίνει νέα γενναία κρατική 
χρηματοδότηση, η οποία, και λόγω «τρό¬ 
ικας», δεν φαίνεται άμεσα υλοποιήσιμη. 

Κινητοποίηση στο Μετρό Αττικής 
ενάντια στη δίωξη εργαζόμενης 

Κινητοποίηση από το «Σωματείο Ερ¬ 
γαζομένων Λειτουργίας Μετρό Αθηνών» 
(ΣΕΛΜΑ) πραγματοποιήθηκε στις 18 
Μάρτη στα δικαστήρια της Ευελπίδων, 
όπου εκδικάστηκε για δεύτερη φορά η 
υπόθεση συναδέλφου τους, ανύπαντρης 


μητέρας, που αρνήθηκε τη βίαιη μετακί¬ 
νησή της στα έκδοτήρια. Η διοίκηση της 
εταιρίας συνεχίζει την εκδικητική συμπε¬ 
ριφορά της απέναντι στην εργαζόμενη. Η 
στάση αυτή την οδήγησε στα δικαστήρια 
προκειμένου να υπερασπιστεί το δικαίω¬ 
μα στη δουλειά και στη ζωή. 

Η συγκυβέρνηση των μνημονίων 
έφυγε, τα προβλήματα οξύνονται... 

Η κατάσταση συνεχώς επιδεινώνεται 
για τους εργαζόμενους στα Μέσα Σταθε¬ 
ρής Τροχιάς. Οι διοικήσεις προσπαθούν 
να συνεχίσουν την εφαρμογή των μνη¬ 
μονίων, επιβάλλοντας συνεχώς βλαπτικές 
μεταβολές σε εργαζόμενους, οδηγώντας 
τους στα άκρα, όπως την παραπάνω ερ¬ 
γαζόμενη. Στα πέντε χρόνια του μνημονί¬ 
ου οι εργαζόμενοι αντιμετώπισαν απολύ¬ 
σεις, περικοπές, βία και τρομοκρατία: 

— 270 εργαζόμενοι απολύθηκαν, με απο¬ 
τέλεσμα τεράστιες ελλείψεις προσωπι¬ 
κού. 

— Καταργήθηκαν ειδικότητες, προκαλώ- 
ντας 300 υποχρεωτικές βλαπτικές εργασι¬ 
ακές μεταβολές. 

—Ξυλοδαρμοί εργαζομένων, χημικά, 
ΜΑΤ και αποκορύφωμα η επιστράτευ¬ 
ση των εργαζομένων με εξώδικα και μη¬ 
νύσεις. 

— Δόθηκαν θέσεις κλειδιά στους απεργο¬ 
σπάστες που έδιναν λίστες απεργών στις 
αρχές. 

— Αποκορύφωμα η πρόσφατη κίνηση της 
διοίκησης να εγκαλέσει εξωδίκως όλα τα 
μέλη της «Επιτροπής Υγιεινής και Ασφά¬ 
λειας», επειδή παρείχαν στήριξη σε κατα¬ 
χρηστικούς διωχθέντα πειθαρχικά εργα¬ 
ζόμενο, που ζητούσε βελτίωση συνθηκών 
εργασίας, ύστερα μάλιστα από εργατικό 
ατύχημα. 


Επίσης, η εταιρία καθυστερεί να υλο¬ 
ποιήσει διεκδικήσεις των εργαζομένων 
που υπογράφτηκαν στην Επιχειρησιακή 
Συλλογική Σύμβαση Εργασίας και αφο¬ 
ρούν τη σίτισή τους. 

Επιπλέον, παρότι έχουν δοθεί από ερ¬ 
γαζόμενους εξετάσεις για άδειες οδηγών 
ντιζελάμαξας, τα διπλώματα έχουν καθυ¬ 
στερήσει δύο μήνες να εκδοθούν. 

Κερασάκι στην τούρτα οι καθημερι¬ 
νές επαναλαμβανόμενες καθυστερήσεις 
στα δρομολόγια της Γραμμής 2 (κόκκινη 
γραμμή) έως και 35', παρά την πρόσφα¬ 
τη παραλαβή των πανάκριβων τραίνων 
3ης σειράς (17 συρμοί με κόστος 155 εκ. 
ευρώ!). 

Το σωματείο των εργαζομένων στη 
«ΣΤΑ.ΣΥ.» είχε επισημάνει ότι οι καινού¬ 
ριοι συρμοί παρουσιάζουν προβλήματα, 
που πέραν της αναστάτωσης των δρομο¬ 
λογίων, θέτουν σε κίνδυνο την ασφάλεια 
του σιδηροδρόμου (προσωπικό, επιβάτες, 
εξοπλισμός). Επίσης, έχουν δημιουργηθεί 
προβλήματα από τη δυσλειτουργία στις 
οθόνες ελέγχου αποβίβασης-επιβίβασης 
επιβατών στις καμπίνες ηλεκτροδήγη- 
σης των συρμών του ηλεκτρικού, λόγω 
των αδικαιολόγητων μετατάξεων εργα¬ 
ζομένων έμπειρων και με τεχνογνωσία σε 
υπηρεσίες του... υπουργείου Πολιτισμού 
και του υπουργείου Υποδομών. 

Για όλους τους παραπάνω λόγους 
το «ΣΗΕΚ» (Σωματείο Ηλεκτροδηγών 
και λοιπών εργαζομένων κίνησης ΣΤΑ. 
ΣΥ. Α.Ε.) πραγματοποίησε επιτυχημένη 
τρίωρη στάση εργασίας την Πέμπτη 19 
Μάρτη. Την κινητοποίηση στήριξαν και 
η Ένωση Εργαζομένων ΗΣΑΠ, το Σωμα¬ 
τείο Ηλεκτροδηγών Τραμ και το ΣΕΛΜΑ. 


Τέλος Απρίλη το 43° Συνέδριο της ΠΟΕ-ΟΤΑ 


Σ την Αθήνα θα πραγματοποιηθεί το 43° τακτικό 
συνέδριο της ΠΟΕ-ΟΤΑ στις 27-30 Απριλίου. 
Οι σύνεδροι θα αποφασίσουν για το νέο πρό¬ 
γραμμα δράσης και θα εκλέξουν τα νέα όργα¬ 
να, αντιπροσώπους στην ΑΔΕΔΥ και εκπροσώπους στα 
Ταμεία. 

Είναι ένα αρκετά σημαντικό συνέδριο, καθώς έρχε¬ 
ται μετά τη νίκη της 25 ης Γενάρη, όπου ο ελληνικός λαός 
γκρέμισε τη λαομίσητη μνημονιακή συγκυβέρνηση. Μια 
νίκη που οι εργαζόμενοι δεν πρέπει να αφήσουμε στα 
αδύναμα χέρια του ΣΥΡΙΖΑ, που έκανε την επαίσχυ¬ 
ντη συμφωνία στο ΕιΐΓθ§Γουρ της 20 ης Φλεβάρη - αλλά 
χρειάζεται αγώνες να την σταθεροποιήσουμε και ολο¬ 
κληρώσουμε, ξηλώνοντας στην πράξη τα μνημόνια. Οι 
εργαζόμενοι στους δήμους όλα αυτά τα χρόνια δέχτη¬ 
καν τεράστια επίθεση (απολύσεις, διαθεσιμότητες, ενι¬ 
αίο μισθολόγιο), έδωσαν αγώνες που ποινικοποιήθηκαν 
με την πολιτική επιστράτευση. Πρόκειται για έναν από 
τους πιο μαζικούς κλάδους και με ιστορικό ρόλο στο ερ¬ 
γατικό κίνημα, με μεγάλες αγωνιστικές παραδόσεις. 

Μετά την 25 η Γενάρη και εν όψει του Συνεδρίου, η 
Ομοσπονδία έκανε προσπάθεια να συναντηθεί με το 
υπουργείο Διοικητικής Μεταρρύθμισης, για να δωθούν 
λύσεις στα μεγάλα προβλήματα που δημιούργησαν τα 
μνημόνια. Η Εκτελεστική Επιτροπή της ΠΟΕ-ΟΤΑ συ¬ 
ναντήθηκε στις 5/3 με τον αναπληρωτή υπουργό Διοι¬ 
κητικής Μεταρρύθμισης Γ. Κατρούγκαλο και έθεσε τα 
παρακάτω ζητήματα, που χρειάζονται άμεση αντιμετώ¬ 
πιση: 

1. Άμεση επαναπρόσληψη και επιστροφή των εργα¬ 
ζομένων που οδηγήθηκαν στην απόλυση και στη διαθε¬ 
σιμότητα. Επανασύσταση καταργημένων υπηρεσιών και 
δομών με ταυτόχρονη κατάργηση των αντίστοιχων μνη- 
μονιακών Νόμων (Σχολικοί Φύλακες, Δημοτική Αστυ¬ 
νομία). 

2. Κατάργηση του Ν.4250/2014 για την «αξιολόγη¬ 
ση» και τον προσχηματικό επανέλεγχο μετατροπής συμ¬ 


βάσεων σε αορίστου χρόνου, που μοναδικό στόχο είχε 
να οδηγήσει χιλιάδες εργαζόμενους μέσω της διαθεσι¬ 
μότητας στην απόλυση. 

3. Παύση κάθε ποινικής ή πειθαρχικής διαδικασίας σε 
όσους εργαζόμενους ή αιρετούς αρνήθηκαν την εφαρ¬ 
μογή του άρθρου 42 του Ν.4250/2014 για τον επανέλεγ¬ 
χο μετατροπής των Συμβάσεων, συμμετέχοντας στην 
Απεργία-Αποχή που είχε προκηρύξει η ΠΟΕ-ΟΤΑ. 

4. Κατάργηση όλων των διατάξεων και νόμων που 
διαμόρφωσαν ένα αυταρχικό και αντιδημοκρατικό πλαί¬ 
σιο στο Πειθαρχικό Δίκαιο των Δημοσίων Υπαλλήλων 
(Ν.4057/2012 και Ν.4093/2012). Αμεση κατάργηση των 
διατάξεων που αφορούν στην «υποχρεωτική αργία» και 
το τεκμήριο της αθωότητας. Να μην θεωρείται «αναξιο¬ 
πρεπή συμπεριφορά» η κοινωνική, πολιτική και συνδι¬ 
καλιστική δράση. Επαναφορά των αιρετών εκπροσώ¬ 
πων των εργαζομένων στα Πειθαρχικά Συμβούλια. 

5. Κατάργηση του μισθολογίου φτώχειας και εξα¬ 
θλίωσης (Ν.4024/2011) με ουσιαστικές αυξήσεις στους 
μισθούς. Πρώτο βήμα η άρση της μισθολογικής και 
βαθμολογικής καθήλωσης, με την επανακατάταξη στα 
μισθολογικά κλιμάκια και βαθμούς με βάση την πραγ¬ 
ματική προϋπηρεσία. Ακώλυτη μισθολογική-βαθμολο- 
γική εξέλιξη με την άμεση κατάργηση κάθε διάταξης που 
συνδέει το μισθό-βαθμό με την αξιολόγηση. 

6. Άμεση αντιμετώπιση της ερήμωσης των υπηρεσι¬ 
ών της Τοπικής Αυτοδιοίκησης με προσλήψεις μόνιμου 
προσωπικού. 

7. Κατάργηση των ελαστικών σχέσεων εργασίας 
κάθε μορφής, ενιαία μόνιμη σχέση (Δημοσίου Δικαίου) 
εργασίας. Πλήρη μισθολογικά, ασφαλιστικά, συνταξιο- 
δοτικά και εργασιακά δικαιώματα σε όλους τους εργα¬ 
ζόμενους. 

8. Τακτοποίηση άμεσα του προσωπικού όπου οι συμ¬ 
βάσεις έχουν μετατραπεί σε Ιδιωτικού Δικαίου Αορίστου 
Χρόνου, με αμετάκλητες δικαστικές αποφάσεις. 

9. Άμεση ορκωμοσία όσων εργαζομένων απασχο¬ 


λούνται με προσωρινούς πίνακες του ΑΣΕΠ, οι οποίοι 
έχουν καταστεί οριστικοί. 

10. Αναγνώριση της προϋπηρεσίας από τον Ιδιωτικό 
Τομέα. 

11. Κατάργηση του αντιλαϊκού και αντεργατικού μέ¬ 
τρου της πολιτικής επιστράτευσης. 

12. Επαναφορά του Συνταγματικού και Δημοκρατι¬ 
κού δικαιώματος των Συλλογικών Διαπραγματεύσεων 
για τους εργαζόμενους στο Δημόσιο και τους ΟΤΑ. 

Ο Κατρούγκαλος επανέλαβε τη «δέσμευση της κυ¬ 
βέρνησης» για επιστροφή των απολυμένων στο Δημό¬ 
σιο και των σχολικών φυλάκων στους δήμους (όσοι από 
αυτούς δεν έχουν μετακινηθεί σε νοσοκομεία). Επίσης 
τόνισε ότι καταργείται η πολιτική επιστράτευση. 

Στη συνέχεια, η ΠΟΕ-ΟΤΑ ζήτησε συνάντηση με τον 
υπουργό Εσωτερικών Νίκο Βούτση για να ολοκληρωθεί 
νομοσχέδιο που θα περιλαμβάνει τα αιτήματά τους. Αν 
και τη ζήτησε επανειλημμένως, η συνάντηση δεν έγινε. 
Μάλιστα, η διευθύντρια του υπουργικού γραφείου ενη¬ 
μέρωσε την Ομοσπονδία ότι ο υπουργός... δεν έχει χρό¬ 
νο! 

Είναι φανερό ότι οι κυβέρνηση διαρκώς υποχωρεί 
κάτω από το βάρος των πιέσεων της τρόικας (συγγνώ¬ 
μη, των... «θεσμών»), των εκβιασμών της Ε.Ε. και των 
αγορών. Αυτό βέβαια αφορά και την αποκατάσταση των 
μνημονιακής πληγμάτων ενάντια στους εργαζόμενους 
στους δήμους. Το συνέδριο της ΠΟΕ-ΟΤΑ θα πρέπει 
να αποφασίσει ένα πρόγραμμα αγώνων, μαζί με όλους 
τους εργαζόμενους, για να επιβάλλουν τα δίκαια αιτή¬ 
ματα των εργαζομένων, που θα είναι έτσι μια σημαντι¬ 
κή συμβολή στην ανάγκη να ξηλώσουμε το μνημονιακό 
καθεστώς στην πράξη, από το δημόσιο και παντού. Στο 
συνέδριο, όλες οι παρατάξεις, τα πρόσωπα και τα νέα 
όργανα διοίκησης θα πρέπει να κριθούν κυρίως πάνω σ’ 
αυτό. Αλλά και χωρίς αυταπάτες για το πόσο πραγματι¬ 
κά «αριστερά» ή «αντιμνημονιακά» είναι, όσο παραμέ¬ 
νουν στο έδαφος μιας -εντελώς αναποτελεσματικής, αν 
μη τι άλλο- συνδικαλιστικής γραφειοκρατίας. 

■ Βαγγέλης Κιτσώνης 

6 Εργατική Πάλη 


ΚΟΙΝΩΝΙΑ 


Απρίλιος 2015 


Ο αγώνας των κατοίκων της Χαλκιδικής θα νικήσει! 



Η ΕίάοΓαάο Οοΐά συνεχίζει την 
καταστροφική της εξόρυξη 
στις Σκουριές στη Χαλκιδική, 
γι’ αυτό είναι επιτακτική ανά¬ 
γκη να τους σταματήσουμε πριν η κατα¬ 
στροφή γίνει ανεπανόρθωτη. 

Η κυβέρνηση ΣΥΡΙΖΑ, εγκλωβισμέ¬ 
νη από τους ευρωπαίους τοκογλύφους, 
προχωρά συνεχώς σε συμβιβασμούς. Έτσι, 
παρά τις προεκλογικές υποσχέσεις υπουρ¬ 
γών αλλά και του ίδιου του Πρωθυπουρ¬ 
γού για άμεσο σταμάτημα της εξόρυξης 
στις Σκουριές, τις προηγούμενες μέρες ο 
υπουργός Παραγωγικής Ανασυγκρότησης, 
Περιβάλλοντος και Ενέργειας Λαφαζάνης 
αοριστολογούσε, ανακοινώνοντας εξέτα¬ 
ση του ζητήματος με γνώμονα την προ¬ 
άσπιση της νομιμότητας, την προστασία 
του περιβάλλοντος και τη διαφύλαξη του 
δημοσίου συμφέροντος. Η υπόθεση απο¬ 
τελεί ένα τεράστιο πολιτικό, οικονομικό, 
νομικό μα πάνω από όλα περιβαλλοντολο- 
γικό σκάνδαλο, με τις καταστροφικές του 
συνέπειες να είναι ήδη ορατές στη γύρω 
περιοχή και όχι μόνο (αποψίλωση αρχέγο- 
νου δάσους, υψηλές ποσότητες αρσενικού 
στο νερό κ.λπ.). Κι όλα αυτά πριν αρχίσουν 
οι εξορύξεις, που θα σπείρουν κυριολεκτι¬ 
κά τον καρκίνο και τον θάνατο, όχι μόνο 
στην περιοχή αλλά σε όλη τη Β. Ελλάδα, 
με μεταφορά καρκινογόνου σκόνης (3.116 
τόνοι/ώρα!). Παράλληλα, οι εξελίξεις στο 
συγκεκριμένο ζήτημα θα επηρεάσουν και 
την τροπή των γεγονότων στις υπόλοιπες 
περιοχές που είναι χαρακτηρισμένες ως 
μεταλλευτικές και που απλώνονται από το 
Ωραιόκαστρο Θεσσαλονίκης ως τον Έβρο. 

Το Σάββατο 28 Μάρτη πραγματοποι¬ 
ήθηκε στη Θεσσαλονίκη διαδήλωση που 
διοργάνωσαν οι «Επιτροπές Αγώνα Χαλ¬ 
κιδικής και Θεσσαλονίκης ενάντια στην 
εξόρυξη χρυσού». Οι χιλιάδες που συμμε¬ 


τείχαν από Θεσσαλονίκη, Χαλκιδική, Σέρ¬ 
ρες, Κομοτηνή κ.α. πέρασαν, για άλλη μια 
φορά, «αθέατοι» από τα Μέσα Μαζικής 
Εξαπάτησης. Να σημειώσουμε ότι ήταν η 
πρώτη διαδήλωση στη Θεσσαλονίκη επί 
αριστερής κυβέρνησης, στην οποία κλού¬ 
βες και ΜΑΤ «όρισαν», θα λέγαμε, το δρο¬ 
μολόγιο, αφού απέκλεισαν τη διέλευση της 
διαδήλωσης από κεντρικό δρόμο κοντά 
στα γραφεία της «Ελληνικός Χρυσός». Το 
επόμενο ραντεβού για κινητοποίηση έχει 
οριστεί για τις 5 Απριλίου στην περιοχή 
των Σκουριών, με τους αγωνιζόμενους κα¬ 
τοίκους να δηλώνουν αποφασισμένοι να 
φτάσουν ως τη νίκη του δίκαιου αγώνα. 

Παράλληλα, το τερατώδες «Κράτος 
Έκτακτης Ανάγκης» που είχε δημιουργηθεί 
από την προηγούμενη συγκυβέρνηση συ¬ 
νεχίζει το έργο της υπερασπίζοντας όπως 
πάντα τους ντόπιους και ξένους μεγαλο- 
επιχειρηματίες-τοκογλύφους, στέλνοντας 
στο εδώλιο άλλους 21 αγωνιστές με βαρύ¬ 
τατες κατηγορίες: σύσταση εγκληματικής 
οργάνωσης, απόπειρα ανθρωποκτονίας, 
ληστεία κ.α., ανεβάζοντας τον αριθμό των 
διωκόμενων σε πάνω από 350! Στην πορεία 
στις 19/3 η αστυνομία, με εντολή(;) της 
κυβέρνησης, προχώρησε σε χρήση δακρυ- 
γόνων και χειροβομβίδων κρότου-λάμψης, 
κυνηγητό από ασφαλίτες με πολιτικά, που 
προσπάθησαν να διαλύσουν την πορεία, 
και σε μία σύλληψη αγωνιστή. 

Τέλος, τα Μέσα Μαζικής Εξαπάτησης 
χρησιμοποιούν τους εργοδοτικούς εργα¬ 
ζόμενους των μεταλλείων, που κινητοποι¬ 
ούνται για να μη χάσουν τη δουλειά τους, 
καλούν σε αντισυγκεντρώσεις κ.λπ. Το κί¬ 
νημα δεν πρέπει να δείξει καμιά ανοχή σε 
εργαζόμενους που έχουν διαλέξει από την 
πρώτη στιγμή το στρατόπεδο της εταιρίας, 
επιτέθηκαν και τραυμάτισαν αγωνιστές, 
συμμετείχαν σε φιέστες του Αδωνι υπέρ 


της εξόρυξης, συναντήθη¬ 
καν με τους φασίστες της 
Χρυσής Αυγής κ.α. Την ίδια 
ώρα, η ΓΣΕΕ — που δεν έχει 
αντιδράσει στο παραμικρό 
την τελευταία διετία απένα¬ 
ντι στις καταπατήσεις κάθε 
εργατικού δικαιώματος, στη 
διαγραφή από το λεξικό του 
όρου «Συλλογική Σύμβαση 
Εργασίας», στον εξευτελι- 
σμό της ανθρώπινης ζωής και αξιοπρέπει¬ 
ας — τάσσεται υπέρ της συνέχισης του 
έργου της εταιρίας «Ελληνικός Χρυσός», 
υπερασπιζόμενη(!!) τις θέσεις εργασίας 
αλλά και τα συμφέροντα των εργοδοτών, 
όπως οφείλει κάθε ανίκανη/ξεπουλημένη 
συνδικαλιστική γραφειοκρατία. Η εργατι¬ 
κή τάξη για να σωθεί πρέπει να επενδύσει 
στην ενότητά της και στον κοινό αγώνα 
και όχι στη διαίρεση και στο γλείψιμο των 
επιχειρηματιών, αυτών δηλαδή που ευθύ- 
νονται για την καταστροφή που ζούμε. 

Η ανακούφιση και απαλλαγή που αι- 
σθανθήκαμε με την ήττα των μνημονιακών 
ΝΔ-ΠΑΣΟΚ γρήγορα αρχίζει να ξεθωριά¬ 
ζει. Οι αμφιβολίες και προβληματισμοί που 
υπήρχαν για τη συνέπεια και αποφασιστι¬ 
κότητα του ΣΥΡΙΖΑ να εφαρμόσει το πρό¬ 
γραμμα και τις υποσχέσεις του επαληθεύ¬ 
τηκαν. 

Οι εργασίες της εταιρίας στην περιοχή 
συνεχίζονται και μάλιστα, όπως καταγγέλ¬ 
λουν οι κάτοικοι, τα φορτηγά ανεβοκατε- 
βαίνουν πυρετωδώς τον Κάκαβο γεμάτα 
φορτίο. Οι εργασίες υλοτόμησης στην 
ουσία δεν σταμάτησαν ποτέ και τα ατυ¬ 
χήματα με φορτηγά γεμάτα τοξικό υλικό 
αυξάνονται, με χαρακτηριστικά παραδείγ¬ 
ματα αυτά στα λιμάνια του Πειραιά και της 
Θεσσαλονίκης αλλά και στη Χαλκιδική. 

Οι κάτοικοι της περιοχής καταλαβαί¬ 


νουν ότι στενεύουν ή ακόμα και τελειώ¬ 
νουν τα περιθώρια που έδωσαν στην κυ¬ 
βέρνηση, εφόσον τίποτα δεν έχει αλλάξει. 
Δηλώνουν αποφασισμένοι να συνεχίσουν 
δυναμικά τον αγώνα ως τη νίκη. 

Όλοι εμείς που αγωνιστήκαμε για να 
ξηλώσουμε τη σαμαροβενιζελική χούντα 
και να απαλλαγούμε απ’ τα μνημόνια, απ’ 
την οικονομική/κοινωνική/περιβαλλοντι- 
κή καταστροφή και ταπείνωσή μας, δεν 
έχουμε περιθώριο να κάνουμε ούτε βήμα 
πίσω. Να παραδειγματιστούμε από τον συ¬ 
νεχή, επίμονο και δίκαιο αγώνα στις Σκου¬ 
ριές, να τον στηρίξουμε μέχρι τη νίκη του. 

Δεν υπάρχει για μας δρόμος επιστρο¬ 
φής. Πρέπει να προχωρήσουμε μπροστά! 
Στον μόνο πραγματικά αξιόπιστο δρόμο: 
αγώνας παντού, για την υπεράσπιση της 
νίκης μας στις 25 Γενάρη, για τη διεύρυνση 
και εδραίωσή της. 

— Να σταματήσει τώρα η εξόρυ¬ 
ξη χρυσού στις Σκουριές. Να φύγει η 
«ΕΙάοπκΙο ΟοΜ». Να αποχαρακτηριστεί 
η περιοχή από μεταλλευτική. 

— Αμεση απαλλαγή των 350 διωκό¬ 
μενων αγωνιστών. Να διαλύσουμε το 
«Κράτος Έκτακτης Ανάγκης». Ενωτική 
- Μαζική - Μαχητική υπεράσπιση των 
δημοκρατικών ελευθεριών. 

■ Γεωργία Βουλγαρέλλη 


3-6 Απριλίου: Καραβάνι Αγώνα και Αλληλεγγύης 

Εμπρός για αγώνες, ενότητα, συντονισμό παντού 


Οι καινίιΐνικβΒ και ανατικβα ανάγκη 

κΙνυι □Βιαπραγμάιηπη 

Να ηαραυβΗίΕΐ τα Εργοπτύαια ιπ^ 9ΙΒΜΕ 
ίπα κίρια «αν βργυοάν τπα 
«ηπνοΓΗιταυργΙο τη· ΕΡΤ μκ ινοΕυυύπιίαη ιπ· 

βιωιιίνπβ ΰυιαΒίΕΐκιίμιΙϊΠΒ 

ν/' Ακύρωση ύίΐων υκν απολύσεων η* ύμεαπ 
ΕπαναΠίΐίαυογΙο των ΤαιμΕνίΓιΝ ΧαΠκίΕαι 



ην Παρασκευή 3/4, ξεκίνησε -με 
πορεία και συναυλία έξω από 
τον χώρο της ΕΡΤ3 στη Θεσσα¬ 
λονίκη- το καραβάνι αγώνα και 
αλληλεγγύης που διοργάνωσαν οι εργαζό¬ 
μενοι της ΒΙΟΜΕ, των Τσιμέντων Χαλκί¬ 
δας και της ελεύθερης αυτοδιαχειριζόμενης 
ΕΡΤ3, οι απολυμένες καθαρίστριες του Υπ. 
Οικονομικών, σχολικοί φύλακες και διαθέ¬ 
σιμοι εκπαιδευτικοί από τη Θεσσαλονίκη. 

Το Σάββατο 4/4 και την Κυριακή 5/4, το 
καραβάνι έκανε «στάσεις» σε Λάρισα, Βόλο, 
Λιβαδειά, Χαλκίδα, με τοπικές πορείες και 
εκδηλώσεις, με συμμετοχή και τοπικών ορ¬ 
γανώσεων αλληλέγγυων και αγωνιζόμενων 
εργαζομένων. Την Κυριακή το βράδυ, περ¬ 
νώντας πρώτα από τον χώρο της ΕΡΤορεη 
στην Αν. Παοασκευτκ κατέληίε στο Υπ. Οι¬ 


κονομικών στο κέντρο της Αθήνας, όπου 
διοργανώθηκε κεντρική εκδήλωση στην 
αίθουσα του Τεχνικού Επιμελητηρίου. 

Με αποφασιστικότητα τη Δευτέρα 6/4 
το πρωί διοργανώθηκε διαδήλωση προς το 
Υπ. Εργασίας, όπου οι εργαζόμενοι απαίτη¬ 
σαν από την κυβέρνηση να δεσμευθεί και 
να υλοποιήσει άμεσα μέτρα δικαίωσης των 
αγώνων: 

- Οι καθαρίστριες του Υπ. Οικονομι¬ 
κών -παρόλο που αποτέλεσαν σύμβολο 
του αγώνα ενάντια στις μνημονιακές κυ¬ 
βερνήσεις- είναι ακόμη στην ανεργία και η 
κυβέρνηση πηγαίνει από αναβολή σε ανα¬ 
βολή την επαναπρόσληψή τους. Το ίδιο οι 
σχολικοί φύλακες και οι εκπαιδευτικοί. Στο 
βωμό της «διαπραγμάτευσης χωρίς ρήξη» 
με τους τοκογλύφους δανειστές, η νέα κυ¬ 
βέρνηση αρνείται να «νομοθετήσει μονο- 
μερώς», να υλοποιήσει ακόμα κι αυτές τις 
κουτσουρεμένες προγραμματικές δηλώσεις 
της, να εφαρμόσει -έστω για συμβολικούς 
λόγους- ένα ελάχιστο μέρος του ξηλώματος 
των μνημονίων. 

- Για την ΕΡΤ και τον 20μηνο αγώνα των 
εργαζομένων, η κυβέρνηση, με το νομοσχέ¬ 
διο που κατέθεσε, απαιτεί μια πλήρη ταπεί¬ 
νωση του πιο αγωνιστικού κομματιού των 
εργαζομένων της ΕΡΤ. Χωρίς να πειράζει/ 
αναιρεί τίποτε από το έκτρωμα της ΔΤ/ΝΕ- 
ΡΙΤ, καλεί αυτούς που αρνήθηκαν να υπο¬ 
ταχτούν για 20 μήνες να επιστρέφουν στις 
δουλειές τους με σκυμμένο κεφάλι, πλάι με 


όσους εξυπηρέτησαν την πλήρη παράδοση 
της δημόσιας πληροφόρησης στον προπα¬ 
γανδιστικό μηχανισμό της μνημονιακής συ¬ 
γκυβέρνησης. 

- Στα Τσιμέντα Χαλκίδας, αν και οι ερ¬ 
γαζόμενοι έχουν δικαιωθεί για τις παρά¬ 
νομες απολύσεις, τίποτε δεν γίνεται για ν’ 
αποτραπεί το κλείσιμο ακόμη ενός μεγάλου 
εργοστασίου, για να σταματήσουν τα λου- 
κέτα και οι απολύσεις. 

- Για τη ΒΙΟΜΕ, πέρα από τη συνεχό¬ 
μενη κωλυσιεργία να διευθετηθεί το ζήτη¬ 
μα της λειτουργία του εργοστασίου απ’ τους 
ίδιους τους εργαζόμενους με κάποια νομο¬ 
θετική ρύθμιση, οι εργαζόμενοι δέχονται 
τώρα ακόμη μεγαλύτερη πίεση από την πα¬ 
λιά εργοδοσία, που είχε εγκαταλείψει την 
επιχείρηση. Σε πρόσφατο δικαστήριο, ο εκ- 
καθαριστής της μητρικής εταιρίας της Φιλ- 
κεράμ ζητάει να ενοποιηθεί το σύνολο των 
οικοπέδων που κατέχει (συμπεριλαμβανο¬ 
μένου αυτού όπου βρίσκεται η ΒΙΟΜΕ) και 
να εκποιηθούν από κοινού, πετώντας στο 
δρόμο τους εργαζόμενους, που προσπα¬ 
θούν να κρατήσουν το εργοστάσιο λειτουρ¬ 
γικό. Ενώ η κυβέρνηση θα μπορούσε να πά¬ 
ρει άμεσα μέτρα για να προλάβει μια τέτοια 
εξέλιξη (π.χ. να μπλοκάρει την ενοποίηση 
των οικοπέδων μέχρι να δημεύσει το συγκε¬ 
κριμένο οικόπεδο και κτήρια μέσω του ΙΚΑ 
ή της εφορίας), ως τώρα είναι αναβάλει και 
παρατείνει την στασιμότητας. 

Ειδικά για τα εργοστάσια και τις μεγά¬ 


λες επιχειρήσεις, η άρνηση να ληφθούν συ¬ 
γκεκριμένες πρωτοβουλίες από την κυβέρ¬ 
νηση είναι χαρακτηριστική των προθέσεων 
της. Καμία «αντιμνημονιακή» πολιτική δεν 
πρόκειται να έχει αποτέλεσμα, αν δεν στα¬ 
ματήσει κάπου την κατρακύλα της παραγω¬ 
γής, αν δεν ξαναβάλει μπροστά τη βιομηχα¬ 
νία. Χωρίς σύγκρουση με επιχειρηματίες/βι- 
ομήχανους, απαλλοτρίωση και εθνικοποί¬ 
ηση των βασικών τομέων, ξεκινώντας από 
τις τράπεζες και τα εργοστάσια που έχουν 
εγκαταλείψει, δεν πρόκειται να ξαναπάρει 
μπροστά η οικονομία. 

Το μόνο που έχει κάνει μέχρι σήμερα η 
κυβέρνηση είναι ρυθμίσεις για να αποπλη¬ 
ρωθούν οι υπέρμετροι και παράνομοι φό¬ 
ροι, που επιβλήθηκαν από τις προηγούμε¬ 
νες κυβερνήσεις - και τα μέτρα για την «αν¬ 
θρωπιστική κρίση», που -να δούμε και αν θα 
εφαρμοστούν- σε τελική ανάλυση είναι νεο¬ 
φιλελεύθερης έμπνευσης μέτρα διαχείρισης 
της απόλυτης εξαθλίωσης. 

Η απάντηση είναι η ενίσχυση των ανυ¬ 
ποχώρητων αγώνων, η απαίτηση για πλήρη 
δικαίωση, ο συντονισμός, η ριζοσπαστικο- 
ποίηση των μορφών πάλης. Το ξήλωμα των 
μνημονίων δεν μπορεί να ανατεθεί στη νέα 
κυβέρνηση, όχι μόνο γιατί δεν μπορεί αλλά 
δυστυχώς και γιατί δείχνει μέχρι τώρα ότι 
δεν πολυθέλει. Γιατί, αν δεν θέλουν ρήξη με 
την Ε.Ε. και τους «θεσμούς», αντικειμενικά 
θα έρθουν σε ρήξη με τα δικαιώματα και τις 
ανάγκες της εργατικής τάξης. 

ΔΙΚΑΙΩΜΑΤΑ 


Εργατική Πάλη 7 


Η δίκη της ναζιστικής συμμορίας της Χ.Α 


Σ τις 20 Απρίλη αρχίζει μία από τις 
σημαντικότερες πολιτικά δίκες 
των τελευταίων χρόνων, αυτή της 
ναζιστικής συμμορίας της Χρυσής 
Αυγής, που σχεδιάζεται να διεξαχθεί σε ειδι¬ 
κά διαμορφωμένη αίθουσα στις φυλακές Κο¬ 
ρυδαλλού. 

Στο εδώλιο των κατηγορουμένων θα κα¬ 
θίσουν συνολικά 69 χρυσαυγίτες μεταξύ των 
οποίων πολλοί βουλευτές, ηγετικά στελέχη 
και μέλη της ναζιστικής συμμορίας, υπεύ¬ 
θυνοι για τη δολοφονία του Παύλου Φύσ- 
σα, του Σαχζάτ Λουκμάν και άλλων μετα¬ 
ναστών, την απόπειρα δολοφονίας των Αι¬ 
γύπτιων αλιεργατών στο Πέραμα, τη δο¬ 
λοφονική επίθεση κατά συνδικαλιστών του 
ΠΑΜΕ και μια σειρά άλλων επιθέσεων. 

Η δίκη θα γίνει από το Τριμελές Εφε- 
τείο Κακουργημάτων, σύμφωνα με το ογκω¬ 
δέστατο (1.100 σελίδες) παραπεμπτικό βού¬ 
λευμα του συμβουλίου Εφετών 215/2015. Το 
βούλευμα βασίζεται στο πόρισμα του εισαγ¬ 
γελέα Ντογιάκου και το πόρισμα των ανα- 
κριτριών Κλάπα και Δημητροπούλου του 
2014. Οι χρυσαυγίτες παραπέμπονται σε 
δίκη για σειρά κακούργηματικών πράξεων 
όπως ανθρωποκτονίες, απόπειρες ανθρωπο¬ 
κτονιών, σοβαρές σωματικές βλάβες, οπλο¬ 
κατοχή, εμπρησμούς, φθορά ξένης περι¬ 
ουσίας κ.α. Η βασική κατηγορία εκτός από 
τις ανθρωποκτονίες και απόπειρες ανθρω¬ 
ποκτονιών, είναι η σύσταση, συμμετοχή και 
διεύθυνση (όταν πρόκειται για ηγετικό μέ¬ 
λος) σε εγκληματική οργάνωση. Ο κατάλο¬ 
γος των μαρτύρων κατηγορητηρίου ξεπερ¬ 
νάει τους 130, εκ των οποίων 30 θα καταθέ¬ 
σουν για τη δολοφονία του Παύλου Φύσσα. 

Τα στοιχεία που έχουν συγκεντρωθεί για 
την δράση της Χρυσής Αυγής -πολλά μένα¬ 
νε στα συρτάρια της αστυνομίας και των δι¬ 
καστικών αρχών μέχρι τον Σεπτέμβρη του 
2013- είναι συντριπτικά και καμία αμφιβο¬ 
λία δεν αφήνουν για το ρόλο και τη δράση 
των ναζιστών. Η Χρυσή Αυγή ήταν και πα¬ 
ραμένει μια συμμορία από θρασύδειλα αν¬ 
θρωπάκια, που με τις πλάτες τμημάτων του 
κρατικού μηχανισμού ασκούν δολοφονική 
βία σε μετανάστες, συνδικαλιστές και αγω¬ 


νιστές και στην πλειοψηφία των περιπτώσε¬ 
ων οι πράξεις τους έμεναν ατιμώρητες. Χω¬ 
ρίς την πίεση του αντιφασιστικού κινήματος 
μετά τη δολοφονία του Παύλου Φύσσα και 
την απόφαση της κυβέρνησης Σαμαρά να 
«κοντύνει» την ηγετική ομάδα της ΧΑ (που 
είχε αρχίσει να ασκεί μια πιο αυτόνομη πολι¬ 
τική), δεν είναι καθόλου σίγουρο ότι σήμερα 
θα φτάναμε στη συγκεκριμένη δίκη. 

Ωστόσο θα πρέπει να σημειώσουμε κά¬ 
ποιες πτυχές της «υπόθεσης ΧΑ» και της 
στάσης της «αμερόληπτης και ανεξάρτητης 
δικαιοσύνης», που καταδεικνύουν ότι κα¬ 
νένας εφησυχασμός δεν πρέπει να υπάρχει, 
πέρα από το γεγονός ότι κατά βάση ο φασι¬ 
στικός κίνδυνος αντιμετωπίζεται πρωτίστως 
πολιτικά και κινηματικά: 

α) Το γεγονός ότι η ΧΑ χαρακτηρίζε¬ 
ται ως «εγκληματική οργάνωση» και όχι ως 
«τρομοκρατική» δεν είναι ούτε ουδέτερο, 
ούτε τυχαίο. Το «εγκληματική οργάνωση» 
σε πολιτική ορολογία σημαίνει εγκλήματα 
με «θολό» ή υποβαθμισμένο το πολιτικό κί¬ 
νητρο. Αντίστοιχα η έννοια του «τρομοκρά¬ 
τη» κατασκευάζεται και χρησιμοποιείται από 
το σύστημα για να χαρακτηρίσει τους πολι¬ 
τικούς του αντιπάλους. Έτσι για παράδειγμα 
μια κατάληψη ενός δημόσιου κτηρίου -πρα¬ 
κτική που κατά κόρον χρησιμοποιείται από 
το εργατικό κίνημα- σύμφωνα με τον τρομο¬ 
νόμο μπορεί να χαρακτηριστεί «τρομοκρατι¬ 
κή» ενέργεια, η οποία επισύρει βαρειές ποι¬ 
νές, ενώ μια απόπειρα ανθρωποκτονίας από 
έναν χρυσαυγίτη να είναι μόνο εγκληματική 
ενέργεια. Άρα σε περίπτωση καταδίκης και οι 
δύο μπορεί να αντιμετωπίσουν ίδιας βαρύτη¬ 
τας ποινές! 

β) Μία από τις «κραυγαλέες» παραλεί¬ 
ψεις του πορίσματος του Συμβουλίου Εφε¬ 
τών είναι ότι κάνει λόγο για εγκληματική ορ¬ 
γάνωση που «πιθανά ξεκίνησε να δρα περί 
το 2008», την στιγμή που η δράση της ναζι- 
στικής συμμορίας έχει ξεκινήσει από τα μέσα 
περίπου του ’90 με σειρά επιθέσεων (πιο χα¬ 
ρακτηριστική η παρολίγον δολοφονία Δ. 
Κουσουρή το 1998). 

γ) Υπήρχε μια καθυστέρηση της δίκης 
(μάλιστα οδήγησε και στην πρόσφατη απο- 


φυλάκιση Μιχαλολιάκου, Παππά και Λάγου 
λόγω παρέλευσης του Ιδμηνου), που δεν 
μπορεί να αποδοθεί στην «υποστελέχωση» 
του κρατικού μηχανισμού, αλλά στη «συγγέ¬ 
νεια» μέρους του κρατικού μηχανισμού, του 
αστικού πολιτικού προσωπικού και της αστι¬ 
κής τάξης με τη ναζιστική συμμορία. Για πα¬ 
ράδειγμα, αυτή η σχέση που είχε ή και διατη¬ 
ρεί η ΧΑ με φασιστικοποιημένα τμήματα του 
κρατικού μηχανισμού -κυρίως στην αστυνο¬ 
μία και σε δικαστές- είχε σαν αποτέλεσμα τη 
λειτουργία αστυνομικών τμημάτων ως πα¬ 
ραρτήματα γραφείων της ΧΑ, με χαρακτη¬ 
ριστικά παραδείγματα αυτό της Νίκαιας και 
του Αγίου Παντελεήμονα, τις κοινές επιχει¬ 
ρήσεις αστυνομικών χρυσαυγιτών στην κα¬ 
ταστολή του κινήματος και στο κυνήγι μετα¬ 
ναστών (π.χ. διαδήλωση μετά τη δολοφονία 
Φύσσα στο Κερατσίνι, πογκρόμ ενάντια σε 
μετανάστες το Μάη του 2011 μετά τη δολο¬ 
φονία Καντάρη στο κέντρο της Αθήνας, που 
είχε σαν αποτέλεσμα τη δολοφονία του Αλίμ 
Αμντούλ Μανάν από «αγνώστους» κ.α.). 

δ) Υπάρχουν περιπτώσεις όπου δικα¬ 
στές αθωώνουν χρυσαυγίτες, όπως τον Κα- 
σιδιάρη για τον ξυλοδαρμό της Κανέλη, τον 
Μπαρμπαρούση για την επίθεση στους μι- 
κροπωλητές στο Μεσολόγγι κ.α. ή δέχονται 
να παραπεμφθούν σε δίκη δημοσιογράφοι, 
αγωνιστές και στελέχη της αριστεράς και 
του συνδικαλιστικού κινήματος μετά από 
κατάπτυστες και γελοίες μηνύσεις της ΧΑ 
(π.χ. ενάντια σε Σ. Μιχαήλ, Π. Κωνσταντί¬ 
νου, Θ. Κούρκουλα κ.α). 

ε) Το κατηγορητήριο και οι διώξεις των 
χρυσαυγιτών δεν είναι τίποτα μπροστά σε 
αυτό που αντιμετωπίζουν οι αγωνιστές και οι 
οργανώσεις του εργατικού και του συνδικα¬ 
λιστικού κινήματος: βιομηχανία κατασκευ¬ 
ής ενόχων και εξοντωτικές ποινές, ατιμωρη¬ 
σία αστυνομικών που πέφτουν σαν μανια¬ 
σμένοι και ξυλοκοπούν διαδηλωτές και με¬ 
τανάστες ή τους βασανίζουν μέσα στα κρα- 
τητήρια, κήρυξη από τα δικαστήρια όλων 
των απεργιών ως «παράνομων», τρομονό- 
μοι και κουκουλονόμοι, φρονηματικές διώ¬ 
ξεις, προφυλάκιση αγωνιστών (π.χ. περίπτω¬ 
ση Σακκά) και μεταναστών (δες στρατόπε¬ 



δα συγκέντρωσης) για πάνω από 18 μήνες, 
πρόσφατη ευνοϊκή δικαστική μεταχείριση 
των βασανιστών (σωφρονιστικών και αστυ¬ 
νομικών) δολοφόνων του Καρέλι, κατάλυση 
κάθε έννοιας δημοκρατικών και συνδικαλι¬ 
στικών δικαιωμάτων και ελευθεριών από το 
κράτος έκτακτης ανάγκης όλα τα προηγού¬ 
μενα χρόνια. 

στ) Η ναζιστική συμμορία επιχειρεί να 
ξαναβγεί στους δρόμους για να τρομοκρα¬ 
τήσει το εργατικό κίνημα και τους μετανά¬ 
στες, όπως με τη βεβήλωση του μνημείου 
του Παύλου Φύσσα, την επίθεση στον για¬ 
τρό και μουσικό Δημήτρη Μακρέα (συμμε¬ 
τέχει στο στέκι μεταναστών στα Χανιά), σε 
μετανάστες σε Ομόνοια, Νίκαια και Ν. Ιω¬ 
νία κ.α. 

ΠΑΡΑΔΕΙΓΜΑΤΙΚΗ ΤΙΜΩΡΙΑ! 
ΤΣΑΚΙΣΜΑ ΤΟΥ ΦΑΣΙΣΜΟΥ! 

Η δίκη της ΧΑ δεν θα κριθεί μόνο μέσα 
στην αίθουσα του δικαστηρίου, αλλά και 
από τον πολιτικό και κοινωνικό συσχετισμό, 
την πίεση που θα ασκήσει το κίνημα. 

Δεν χρειάζεται να περιμένουμε την από¬ 
φαση της «ανεξάρτητης δικαιοσύνης» για 
να μάθουμε αν τελικά η Χρυσή Αυγή εί¬ 
ναι «εγκληματική οργάνωση» και αν έχει 
διαπράξει δολοφονίες. Η απάντηση εί¬ 
ναι ήδη γνωστή. Πρόκειται για μια συμ¬ 
μορία από θρασύδειλους μαχαιροβγάλτες- 
δολοφόνους. Ούτε αρκεί η παραδειγματική 
τιμωρία των δολοφόνων, αν και πρέπει να 
γίνει. Αυτό που χρειάζεται είναι το τσάκισμα 
του χρυσαυγίτικου φασισμού και η ανάδει¬ 
ξη της ΧΑ ως αυτού που πραγματικά είναι: 
μια συμμορίας στήριγμα των καπιταλιστών 
εντός και εκτός συνόρων, μια άλλης όψης 
του μνημονιακού φασισμού, μια συμπληρω¬ 
ματικής δύναμης του κράτους έκτακτης ανά¬ 
γκης για την τρομοκράτηση και καταστολή 
του εργατικού κινήματος. 


Εργασιακή κόλαση στην Αχαΐα 

Νη τιμωρηθούν οι υπεύθυνοι του δουλεμπορικού πτηνοτροφείου! 


Σ τις 12/3 μία νέα «Μανωλάδα», 
ένα νέο εργασιακό κάτεργο, ήρθε 
στο φως. Αποκαλύφθηκε η απο¬ 
τρόπαια και εγκληματική συμπε¬ 
ριφορά ιδιοκτήτη μεγάλης πτηνοτροφικής 
μονάδας, στη Χαλανδρίτσα του δήμου Ερυ¬ 
μάνθου στην Αχαΐα, με τη σύλληψη του ίδιου 
και του Ρουμάνου σύνεργού του. 

Εννέα μετανάστες, ρουμανικής καταγω¬ 
γής, εργάζονταν στη μονάδα αυτή ως πραγ¬ 
ματικοί σκλάβοι, σε άθλιες συνθήκες. Ο ιδιο¬ 
κτήτης τους ανάγκαζε να δουλεύουν από το 
πρωί έως το βράδυ, πάνω από 15 ώρες την 
ημέρα, χωρίς να τους επιτρέπει να ξεκουρά¬ 
ζονται. Οι εργάτες ζούσαν σε ένα παράπηγμα 
δίπλα στα κτήρια των δυσωδών ορνιθοτρο¬ 
φείων, χωρίς θέρμανση, ελλιπή σίτιση και 
φρικτές συνθήκες υγιεινής. Βρίσκονταν υπό 
συνεχή επιτήρηση, ενώ αρκετές φορές για 
εκφοβισμό, ο ιδιοκτήτης με καραμπίνα ή πε¬ 
ρίστροφο, πυροβολούσε στον αέρα ή δίπλα 
στα πόδια τους, όταν αντιλαμβανόταν ότι 
δεν απέδιδαν, όσο επιθυμούσε. 

Η υπόθεση ήρθε στο φως όταν δύο από 
τους μετανάστες που εργάζονταν εκεί κα- 
τάφεραν να ξεφύγουν, να φτάσουν έως την 
Αθήνα και εκεί να καταγγείλουν τα γεγονό¬ 
τα στην πρεσβεία τους. Ακολούθησε αστυ¬ 
νομική επιχείρηση και απελευθερώθηκαν 


ακόμη επτά ρουμάνοι εργάτες, ενώ κατά τη 
διάρκεια της έρευνας, βρέθηκε σε εντοιχι¬ 
σμένο χρηματοκιβώτιο περίπου 1,5 εκ. ευρώ, 
κατασχέθηκαν ένα πολυτελές αυτοκίνητο, 
ένα πιστόλι, 90 φυσίγγια, 2 κυνηγετικά όπλα 
και σπρέι πιπεριού. Σε βάρος του ιδιοκτήτη 
και του σύνεργού του σχηματίστηκε δικο¬ 
γραφία κακούργηματικού χαρακτήρα για τα 
αδικήματα της εμπορίας ανθρώπων, παρά¬ 
βασης της νομοθεσίας περί όπλων και της 
νομοθεσίας περί πρόληψης και καταστολής 
της νομιμοποίησης εσόδων από εγκληματι¬ 
κές δραστηριότητες. 

Να αναφέρουμε εδώ ότι ο ιδιοκτήτης είχε 
συλληφθεί και στο παρελθόν για παρόμοια 
εγκλήματα. Υποχρέωνε δια της βίας μια ρου- 
μάνα εργάτρια να δουλεύει 14ωρα χωρίς να 
την πληρώνει και χωρίς να της παρέχει καμία 
ασφαλιστική κάλυψη. Η τύχη της υπόθεσης 
αγνοείται, μιας που είχε την κάλυψη των 
τοπικών αρχών! Γεγονός που δεν προκαλεί 
καμία έκπληξη, εξάλλου είναι νωπή ακόμα 
η προκλητική αθώωση των δολοφόνων ερ¬ 
γοδοτών στην Μανωλάδα. Ο ρουμάνος συ- 
νεργός του, ήταν το δόλωμα στην υπόθεση 
αυτή! Έφερνε μετανάστες από τη χώρα του 
εκμεταλλευόμενος τη δεινή οικονομική τους 
κατάσταση με υποσχέσεις για νόμιμη εργα¬ 
σία με καλούς μισθούς. 


Η φρίκη της Αχαΐας δεν αποτελεί απλά 
ένα ακόμη περιστατικό εκμετάλλευσης, 
αλλά μία αναβίωση της δουλείας. Γιατί μπο¬ 
ρεί στις 25 Γενάρη ο λαός της Ελλάδας να 
αποφάσισε ότι θέλει να ζήσει χωρίς μνημό¬ 
νια, αλλά οι επιπτώσεις τους και οι εργοδό- 
τες-σύγχρονοι μαυραγορίτες παραμένουν. 
Ο μνημονιακός φασισμός επέτρεψε στα 
αφεντικά να μετατρέπουν τις επιχειρήσεις 
σε σύγχρονα στρατόπεδα εργασίας επιβάλ¬ 
λοντας καθεστώς δουλείας με την κάλυψη 
του κράτους και των μηχανισμών του. Έκανε 
όλην την επικράτεια μία Ειδική Οικονομική 
Ζώνη (Ε.Ο.Ζ.). Μετέτρεψε τους εργαζόμε¬ 
νους σε δούλους, καταργώντας συλλογικές 
συμβάσεις και εργατικό δίκαιο. Επέτρεψε 
στα αφεντικά να αμφισβητήσουν ακόμα και 
την έννοια του μισθού, είτε καθυστερώντας 
την καταβολή τους, όπως συμβαίνει με τους 
περίπου 800 χιλιάδες εργαζόμενους, που δεν 
έχουν πάρει μισθό για έναν έως δώδεκα μή¬ 
νες, είτε βάζοντας στη θέση του μισθού τα 
αποφάγια ενός δούλου της αρχαιότητας, 
όπως στην περίπτωση των Ρουμάνων εργα¬ 
τών. 

Ταυτόχρονα ο μνημονιακός φασισμός 
κατέστησε τους μετανάστες αποδιοπομπαί¬ 
ους τράγους, τους παρουσίασε ως υπεύθυ¬ 
νους για την εγκληματικότητα και την εξα¬ 


θλίωση, για όλα τα δεινά της χώρας. Δημι¬ 
ούργησε στρατόπεδα συγκέντρωσης-κολα- 
στήρια, όπως στην Αμυγδαλέζα και ύψωσε 
φράχτη στον Έβρο για να υπερασπίσει τη 
ρατσιστική Ευρώπη-φρούριο. Έσπειρε τον 
ρατσισμό για να δηλητηριάσει τους εργάτες 
και να τους χωρίσει. Άνοιξε έτσι τον δρόμο 
στους δολοφόνους, πατενταρισμένους φασί¬ 
στες χρυσαυγίτες να μαχαιρώνουν μετανά¬ 
στες και αγωνιστές. 

Χτες ήταν οι 200 μετανάστες εργάτες στα 
φραουλοχώραφα της Μανωλάδας, σήμερα 
οι 9 μετανάστες εργάτες στο πτηνοτροφείο 
του Ερύμανθου, αύριο τι; Πρέπει να μπει ένα 
τέλος σε τέτοια περιστατικά! Μετανάστες 
και ντόπιοι εργαζόμενοι πρέπει να διαλύ- 
σουμε τις μνημονιακές πολιτικές που μας 
επέβαλε το καθεστώς Σαμαρά-Βενιζέλου και 
λοιπών, κάνοντας κάθε χώρο δουλειάς κέ¬ 
ντρο αγώνα, για να ξηλώσουμε τα μνημόνια, 
να επιβάλλουμε πάλι τα δικαιώματα μας. Για 
να μπορέσουμε να ζήσουμε και να επιβιώ¬ 
σουμε ως εργαζόμενοι. Για να πάρουμε πίσω 
ό, τι έχει κατακτηθεί με αίμα και μας έκλεψαν 
εν μια νυκτί! Απαιτούμε την παραδειγματική 
τιμωρία των εργοδοτών του πτηνοτροφείου 
και κάθε εργασιακού κάτεργου και την επάν¬ 
δρωση των ελεγκτικών μηχανισμών, που 
γκρεμίστηκαν την περίοδο των μνημονίων. 

Κυβερνητικές ρυθμίσεις στην πι 


Ρυθμίσεις για το Λύκειο 

Οι βαθμοί στην Α' και Β' Λυκείου δεν θα συνυπολογίζονται 
για την εισαγωγή στην Τριτοβάθμια Εκπαίδευση, ενώ για την 
προαγωγή των μαθητών θα απαιτείται γενικός μέσος όρος τουλά¬ 
χιστον 9,5, χωρίς προαπαιτούμενα για Γλώσσα και Μαθηματικά. 


Η «τράπεζα 
θεμάτων» παύει να 
χρησιμοποιείται 
στις προαγωγικές 
εξετάσεις τον 
Λυκείου (τα 
μισά θέματα 
επιλέγονταν από 
αυτή), ωστόσο 


«Ηπιότερες» τιμωρίες για αλωνιζόμενους μαθητές 

Καταργείται η αναπλήρωση μαθημάτων — που χάνονται λόγω 
καταλήψεων — κατά τις ημέρες των διακοπών του Πάσχα και τα 
Σάββατα και για το σκοπό αυτό προβλέπεται περικοπή περιπάτων 
και εκδρομών, περιορισμός των εργάσιμων ημερών των πολυήμε¬ 
ρων εκδρομών και αξιοποίηση των σχολικών εορτών (θα πραγ¬ 
ματοποιούνται και γιορτές και μαθήματα). Αυτή η εγκύκλιος: α) 
εξακολουθεί να τιμωρεί τους μαθητές που αγωνίζονται ενάντια 
στη βάρβαρη επίθεση που δέχεται το δημόσιο σχολείο, β) δεν ικα¬ 
νοποιεί το πάγιο αίτημα του εκπαιδευτικού κινήματος για κατάρ¬ 
γηση της Πράξης Νομοθετικού Περιεχομένου του 2010 που ποι- 
νικοποιεί τις μαθητικές κινητοποιήσεις (μέχρι 6 μήνες φυλάκιση 
για συμμετοχή σε καταλήψεις) και του Προεδρικού Διατάγματος 
που επιβάλλει τρόπους αναπλήρωσης των χαμένων ωρών, γ) δεν 
αναγνωρίζει το δικαίωμα του Συλλόγου Διδασκόντων, σε συνερ¬ 
γασία με τις μαθητικές κοινότητες, να καθορίζουν καταρχάς αν 
χρειάζεται και, στη συνέχεια, το πώς θα καλυφθεί η ύλη. Η «αρι¬ 
στερή» ηγεσία του υπουργείου Παιδείας ξεχνά ότι το μάθημα των 
αγώνων για τη νέα γενιά είναι πολύ πιο σημαντικό και χρήσιμο 
από οποιαδήποτε ύλη οποιοσδήποτε άλλου μαθήματος. 


θα υπάρχει ως 
συμβουλευτικό 
εργαλείο. 


Τι προβλέπει το νέο πολυνομοσχέδιο 

Το επόμενο διάστημα αναμένεται το πολυνομοσχέδιο, που θα 
ορίζει και τον τρόπο διεξαγωγής των πανελλαδικών εξετάσεων 
του 2016. Διατηρείται ο μνημονιακός νόμος για το «Νέο Λύκειο», 
οι μαθητές θα εξετάζονται σε τέσσερα μαθήματα ανά κατεύθυνση, 
αλλά θα προστεθεί κι ένα προαιρετικό πέμπτο μάθημα επιλογής, 
που θα τους δίνει τη δυνατότητα να επιλέγουν μια ομάδα σχολών 
από άλλο επιστημονικό πεδίο. Δεν υπάρχει πρόβλεψη για το τι θα 
γίνει με την τερατώδους μεγέθους ύλη που έχει οριστεί για όλα 
τα πανελλαδικώς εξεταζόμενα μαθήματα. Το περιβόητο ξήλωμα 
των μνημονίων από την εκπαίδευση μετατρέπεται σε απλές «δι¬ 
ορθωτικές» παρεμβάσεις στους μνημονιακούς νόμους, και μάλι¬ 
στα για έναν νόμο που είχε γίνει κόκκινο πανί για το μαθητικό 
και εκπαιδευτικό κίνημα. Το χειρότερο είναι ότι αυτή η πρακτική 
του Υπουργείου Παιδείας υποδηλώνει ότι στα μνημόνια υπήρχαν 
και... σωστές διατάξεις! 



Περιλαμβάνονται επίσης οι ακόλουθες ρυθμίσεις: 

1 Επανασύσταση των καταργημένων τομέων και ειδικοτή¬ 
των της Τεχνικής Εκπαίδευσης και επαναφορά στα ΕΠΑΛ 
• των συναδέλφων σε διαθεσιμότητα. Θα δοθεί η δυνατό¬ 
τητα επιλογής στους εκπαιδευτικούς που έχουν τοποθετηθεί σε 
διοικητικές θέσεις, να επιστρέφουν σε εκπαιδευτικές θέσεις. Έτσι, 
επιστρέφουν μεν οι συνάδελφοι μετά τους μακροχρόνιους αγώ¬ 
νες (όπως ήταν επιβεβλημένο και αναγκαίο) αλλά οι τοποθετή¬ 
σεις τους θα αφαιρεθούν από τους 15.000 διορισμούς σε όλο το 
δημόσιο (που προβλέπει ο ψηφισμένος μνη- 
μονιακός προϋπολογισμός της συμμορίας 
Σαμαρά-Βενιζέλου) και συνεπώς θα έχουμε 
λιγότερους διορισμούς, τη στιγμή που οι ανά¬ 
γκες των σχολείων, όπως και άλλων δημόσι¬ 
ων υπηρεσιών, είναι τεράστιες. 

Αναστολή του υφιστάμενου πλαισί¬ 
ου αξιολόγησης αλλά όχι κατάργηση 
• της αξιολόγησης. Είναι ανεπίτρεπτο, 
και μάλιστα όταν και το ίδιο το Υπουργείο 
αναγνωρίζει τις καταστροφικές συνέπειες 
των μνημονιακών μέτρων στην εκπαίδευση 
(στη δομή, τη λειτουργία και το περιεχόμενό 
της), τους μαθητές και τους εκπαιδευτικούς, 
να ζητά να γίνει μια άλλου τύπου, «καλή, μη 
τιμωρητική» αξιολόγηση, την οποία βαφτί¬ 
ζει «αποτίμηση του εκπαιδευτικού έργου». 
Η «αποτίμηση» θα γίνει τη στιγμή που το 
Υπουργείο παραδέχεται ότι η αναγκαία στή¬ 
ριξη του δημόσιου σχολείου — δηλαδή γεν¬ 
ναία αύξηση των δαπανών και μέτρα αποκα¬ 
τάστασης των μνημονιακών καταστροφών 
(επαναλειτουργία υποστηρικτικών δομών, 
διορισμοί μόνιμου προσωπικού, αυξήσεις μι- 


2 



σθών, μείωση των μαθητών ανά τμήμα, επαναφορά ωραρίου των 
εκπαιδευτικών κ.α.) — επειδή βέβαια έχει οικονομικό κόστος, δεν 
θα πραγματοποιηθεί, αφού οι οικονομικές συνθήκες της χώρας 
δεν το επιτρέπουν. 

3 Στα «πειραματικά» σχολεία καταργούνται οι εισαγωγι¬ 
κές εξετάσεις και οι μαθητές θα επιλέγονται με κλήρωση. 

• Όμως, για πέντε «ιστορικά πρότυπα σχολεία», ο τρόπος 
επιλογής των μαθητών θα καθοριστεί σε συνεργασία με τους 
Συλλόγους Διδασκόντων, αποφοίτων και γονέων! Και σε αυτή 
την περίπτωση το Υπουργείο δεν καταργεί τον μνημονιακό νόμο 
3966/11, δηλαδή δεν καταργεί οριστικά τον θεσμό των «Πρότυ¬ 
πων Σχολείων». Η κοινωνία μας δεν χρειάζεται ελιτίστικα σχολεία 
«αρίστων» αλλά ποιοτική αναβάθμιση των δημόσιων σχολείων 
και μάλιστα των υποβαθμισμένων περιοχών, εκεί όπου οι μαθητές 
λιποθυμούν από την ασιτία και έχουν μειωμένες ευκαιρίες για εκ¬ 
παίδευση και μόρφωση. 

Φοιτητικές Εκλογές: Νι 

Ο ύτε 3 μήνες από την καταδίκη των μνημονιακών 
δυνάμεων (ΝΔ-ΠΑΣΟΚ) και πολιτικών από τον 
ελληνικό λαό, η συγκυβέρνηση ΣΥΡΙΖΑ-ΑΝΕΛ 
φροντίζει να μας θυμίζει σχεδόν καθημερινά πως 
δεν πρέπει σε καμία περίπτωση να αφήσουμε αυτή τη λαϊκή 
νίκη στα αδύναμα χέρια της. Μας το θυμίζει μέσα από τους όλο 
και μεγαλύτερους συμβιβασμούς με την Ε.Ε. (ειιτο^τοαρ 20/2, 
επταμερής συνάντηση Τσίπρα με τους ευρωπαίους «εταίρους» 
κ.λπ.). Βάζοντας έτσι σε κίνδυνο τη λαϊκή νίκη, που δεν ήρθε 
από μόνη της αλλά μέσα από τους εκατοντάδες μικρούς και 
μεγάλους αγώνες της τελευταίας πενταετίας. Αγώνες όπως οι 
γενικές απεργίες, αγανακτισμένοι, η ΕΡΤ, οι καθαρίστριες του 
υπουργείου οικονομικών, οι διοικητικοί υπάλληλοι των πανεπι¬ 
στημίων κ.λπ., που τελικά οδήγησαν τη χούντα των Σαμαροβε- 
νιζέλων στην ήττα. 

Το πρώτο βήμα το κάναμε στις εκλογές, λέγοντας ΟΧΙ στα 
μνημόνια και την καταστροφή που επέφεραν. Όμως, για να ολο¬ 
κληρωθεί και να μην πισωγυρίσει η νίκη μας, πρέπει να πάρουμε 
την κατάσταση από τα αδύναμα χέρια του ΣΥΡΙΖΑ, στα δικά 
μας χέρια - και να ξηλώσουμε με τους αγώνες μας τα μνημόνια 
από την εκπαίδευση και από παντού. 

Η κυβέρνηση ΣΥΡΙΖΑ-ΑΝΕΛ αντί για να δεσμευτεί προς 
τον ελληνικό λαό για αύξηση της χρηματοδότησης σε παιδεία, 
υγεία κ.λπ., δεσμεύτεται στους «θεσμούς» και τους δανειστές- 
τοκογλύφους για τήρηση των «υποχρεώσεων». Αναγνωρίζο¬ 
ντας έτσι ένα χρέος που μπορεί να πληρωθεί μόνο με το αίμα 
των εργαζομένων, των φτωχών λαϊκών στρωμάτων και της νεο¬ 
λαίας. Για μας, όμως, δεν μπορεί και δεν πρέπει να υπάρχει επι¬ 
στροφή στον μνημονιακό εφιάλτη που ζήσαμε αυτά τα χρόνια. 

Όσον αφορά την εκπαίδευση, η ηγεσία του υπουργείου έχει 
εγκλωβιστεί μέσα στους συμβιβασμούς-δεσμεύσεις της κυβέρ¬ 
νησης προς τους «θεσμούς». Συγκεκριμένα, οι πρώτες εξαγγε¬ 
λίες που ανακοινώθηκαν και αφορούν: α) την κατάργηση των 
διαγραφών και των ορίων φοίτησης, β) την κατάργηση των 

ιιδεία 


4 Αναγνώριση της προϋπηρεσίας 
των αναπληρωτών από το 2010 
• και μείωση της «ποινής» για μη 
ανάληψη υπηρεσίας στον ένα χρόνο. 
Επιπλέον, θα προσληφθούν όλοι οι διο- 
ριστέοι του ΑΣΕΠ 2008. 

5 Αλλαγές στον τρόπο επιλογής 
Διευθυντών Σχολείων, με προ- 
• σωρινή (μόνο για το σχολικό 
έτος 2015-16) εκλογή τους από τους 
Συλλόγους Διδασκόντων κάθε σχολεί¬ 
ου. 

Τέλος, δεν προβλέπονται άμεσα οι 
απαραίτητες αλλαγές στα ωρολόγια και 
αναλυτικά προγράμματα. 

Έτσι, αν εξαιρέσει κανείς την επιστρο¬ 
φή των συναδέλφων μας στα τεχνικά 
λύκεια, αποτέλεσμα των μακροχρόνιων 
αγώνων μας, οι αλλαγές της κυβέρνησης 
στην εκπαίδευση αποτελούν ημίμετρα 
και είναι πολύ πίσω από τις πραγματικές 
ανάγκες της μισοκατεστραμμένης δημό¬ 
σιας εκπαίδευσης, ενώ λαμβάνουν υπό¬ 
ψη και τις ασφυκτικές πιέσεις της Τρόι¬ 
κας. Όσο η κυβέρνηση ΣΥΡΙΖΑ-ΑΝΕΛ 
θα αποπληρώνει το χρέος, το δημόσιο 
σχολείο θα διαλύεται και οι μαθητές και 
οι εκπαιδευτικοί θα συνθλίβονται μέσα 
σε αυτό. 


ΑΝΤΕΠΙΘΕΣΗ ΤΩΝ 
φ ΕΚΠΑΙΔΕΥΤΙΚΩΝ 


Κινητοποίηση στο Υπουργείο Παιδείας 



Τ ην Πέμπτη 19/3 Φοιτη¬ 
τικοί Σύλλογοι από το 
Ε.Μ.Π., το Ε.Κ.Π.Α. και 
το ΤΕΙ Αθήνας πραγματο¬ 
ποίησαν κινητοποίηση στο Υπουργείο 
Παιδείας, για να διαμαρτυρηθούν για 
την κατάσταση στην τριτοβάθμια εκ¬ 
παίδευση. Στην κινητοποίηση συμμε¬ 
τείχαν οι λιγοστοί Σύλλογοι που εί¬ 
χαν πάρει το προηγούμενο διάστημα 
απόφαση. Η κινητοποίηση δεν ήταν 
ιδιαίτερα μαζική, απότοκο και του 
κλίματος αναμονής των φοιτητών για 
την πορεία της νέας κυβέρνησης. 

Η κινητοποίηση αυτή σε σχέση με 
παλαιότερες στο Υπουργείο Παιδεί¬ 
ας, επί κυβέρνησης Σαμαρά, διέφε¬ 
ρε σε αρκετά σημεία. Καταρχάς, δεν 
υπήρχαν δυνάμεις καταστολής στον 
χώρο ούτε για δείγμα (εκτός από ορι¬ 
σμένους φύλακες), ενώ όλες οι θύρες 
του υπουργείου ήταν ανοικτές και 
ο υπουργός Α. Μπαλτάς συζήτησε 
με μία ομάδα φοιτητών, η οποία του 
παρουσίασε τα αιτήματα των Φοιτη¬ 
τικών Συλλόγων. Από τα αιτήματα 
αυτά, ο υπουργός δεσμεύτηκε ότι στο 
πολυνομοσχέδιο, που ετοιμάζει το 
Υπουργείο Παιδείας, συμπεριλαμβά- 
νονται ρυθμίσεις για την κατάργηση 
των διαγραφών και των Συμβουλίων 
Ιδρύματος και για τη βελτίωση των 


συνθηκών φύλαξης και καθαριότητας 
των πανεπιστημίων. 

Άλλα σημαντικά αιτήματα όμως 
όπως η κατάργηση του νόμου Διαμα- 
ντοπούλου και η αύξηση της χρημα¬ 
τοδότησης των Ιδρυμάτων, που είναι 
ένα από τα σημαντικότερα αιτήματα 
του φοιτητικού κινήματος, δεν θα 
ικανοποιηθούν από την κυβέρνη¬ 
ση, καθώς όπως ανέφερε ο Μπαλτάς 
«του αρέσουν οι κινητοποιήσεις στο 
βαθμό που απαιτούν πράγματα που 
μπορούν να γίνουν». Την ίδια στιγμή 
αναρτήθηκε πανό των Φοιτητικών 
Συλλόγων από ένα παράθυρο του 
κτιρίου. Έπειτα όσοι φοιτητές ήταν 
μέσα στο υπουργείο πραγματοποίη¬ 
σαν Συντονιστικό Φοιτητικών Συλ¬ 


λόγων, το οποίο αποφάσισε κινητο¬ 
ποίηση για τη Πέμπτη 2/4 στο κέντρο 
της Αθήνας. 

Το φοιτητικό κίνημα δεν πρέπει 
να περιμένει από καμία κυβέρνηση 
του κοινοβουλίου να δώσει λύση στα 
προβλήματα του! Με μαζικές και ζω¬ 
ντανές διαδικασίες, ενισχύοντας την 
αυτοοργάνωση σε κάθε σχολή, να 
ξηλώσουμε στην πράξη τα μνημόνια 
από τον χώρο της παιδείας και από 
παντού και να προετοιμαστούμε για 
την επερχόμενη σύγκρουση με την 
εγχώρια και διεθνή αντίδραση, η 
οποία θέλει να μας επιστρέψει στη 
μνημονιακή βαρβαρότητα. 

ΟΥΤΕ ΒΗΜΑ ΠΙΣΩ! 


<§> 


επ Κατάσταση - Ανάγκη η ανασυγκρότηση του ιροιτητικού κινήματος 



συμβουλίων διοίκησης, γ) την επανα- 
πρόσληψη των διοικητικών υπαλλήλων, 
πέρα από το ότι η νομοθέτηση και η 
εφαρμογή τους αργούν χαρακτηριστι¬ 
κά, δεν αποτελούν πάρα μικρό μόνο μέ¬ 
ρος των τεράστιων προβλημάτων που 
αντιμετωπίζουν τα πανεπιστήμια. Το 
κυριότερο πρόβλημα της τριτοβάθμιας 
εκπαίδευσης παραμένει η υποχρημα- 
τοδότηση, που απειλεί να αποτελειώ¬ 
σει τα ερείπια που άφησαν πίσω τους 5 
χρόνια μνημονίων. 

Η χρηματοδότηση, τα 5 μνημονιακά 
χρόνια, έχει μειωθεί πάνω από 50%! Όχι 
μόνο για κάποια περιφεριακά ιδρύμα¬ 
τα (εκεί αγγίζει το 80%), αλλά και για 
τα μεγαλύτερα πανεπιστήμια (ΑΠΘ, 
ΕΚΠΑ, ΕΜΠ), με αποτέλεσμα να μην 
ασκούν βασικές λειτουργίες όπως η κα¬ 
θαριότητα, γραμματείες κ.λπ. 


Για τη σωτηρία της εκπαίδευσης δεν 
αρκούν ούτε μερικά ευνοϊκά μέτρα (π.χ. 
κατάργηση διαγραφών κ.λπ.), όσο σω¬ 
στά και αν είναι αυτά. 

Χρειάζεται μια γενναία αύξηση των 
κονδυλίων, ώστε να επανέλθει η λει¬ 
τουργία των ιδρυμάτων σε αξιοπρεπή 
επίπεδα. 

Για να πραγματοποιηθούν όμως όλα 
αυτά, χρειάζεται το φοιτητικό κίνημα 
να ξεπεράσει όλες τις λάθος και ανα¬ 
ποτελεσματικές πολιτικές, που το τα¬ 
λαιπωρούν εδώ και χρόνια. Με αφορμή 
τις φοιτητικές εκλογές στις 13 Μαΐου 
να χαράξουμε μια νέα πορεία προς όφε¬ 
λος των αγωνιστικών και επαναστατι¬ 
κών δυνάμεων. 

- Να γυρίσουμε την πλάτη σε ΔΑΠ- 
ΠΑΣΠ. Οι εκπρόσωποι των μνημονια- 
κών, της ιδιωτικοποίησης των πανεπι¬ 
στημίων, της φτώχειας και ανεργίας δεν 
έχουν καμιά θέση στις σχολές και τους 
συλλόγους μας. 

- Δεν έχουμε τίποτα να περιμένουμε 
από την ΠΚΣ/ΚΝΕ, που επί 5 χρόνια 
σκορπούσε την ηττοπάθεια, τη διαίρε¬ 
ση και τον αποπροσανατολισμό στο κί¬ 
νημα. Που ενώ δεν συνέβαλλε καθόλου 
στην πτώση της κυβέρνησης Σαμαρά 
(αντίθετα έδινε εξετάσεις νομιμοφρο¬ 
σύνης, συκοφαντώντας παράλληλα 
όποιον αγώνα δεν μπορούσε να ελέγ¬ 
ξει), τώρα δεν κάνει τίποτα για να οργα¬ 
νώσει το κίνημα, παρά μόνο «πανηγυρί¬ 


ζει» σε κάθε υποχώρηση του ΣΥΡΙΖΑ. 

- Δεν πρέπει να εγκλωβιστούμε στα 
αδιέξοδα της ΑΡΕΝ, της παράταξης 
του ΣΥΡΙΖΑ, που συνεχίζει να σκορπά 
αυταπάτες για ομαλή, κοινοβουλευτική 
επίλυση των προβλημάτων μας -χωρίς 
να συμβάλλει καθόλου στην οργάνωση 
του κινήματος-, ενώ κάθε μέρα αποδει- 
κνύεται ότι αυτό δεν είναι απλώς αδύ¬ 
νατο αλλά και επικίνδυνο. 

- Δεν μπορούμε να εμπιστευτού¬ 
με τα ΕΑΑΚ, που παρά τη συμμετοχή 
τους στο φοιτητικό κίνημα φέρουν τε¬ 
ράστια ευθύνη για τη σημερινή κατά¬ 
σταση. Γιατί ποτέ δεν προετοίμασαν 
τους φοιτητές για την κρίση του ελλη¬ 
νικού καπιταλισμού, γιατί με τον φοι- 
τητοκεντρισμό τους καλλιέργησαν την 
απομόνωση και την περιχαράκωση του 
φοιτητικού κινήματος, κάτι που έγινε 
πραγματικό εμπόδιο για το κίνημα ειδι¬ 
κά τα τελευταία χρόνια. Γιατί ακόμα και 
σήμερα δεν μπορούν να χαράξουν ένα 
σχέδιο αγώνων που να δώσει προοπτι¬ 
κή και διέξοδο στο φοιτητικό κίνημα, 
συνδέοντας το με την ανάγκη του εργα¬ 
τικού και λαϊκού κινήματος, της ελληνι¬ 
κής κοινωνίας ν’ αντιμετωπίσει τη νέα 
κατάσταση που έχει δημιουργηθεί. 

Μπροστά μας δεν έχουμε μια περί¬ 
οδο «ξεκούρασης» και εφησυχασμού, 
αλλά μια περίοδο που απαιτεί νέους 
αγώνες, σε σύγκουση με το ίδιο το χρε¬ 
οκοπημένο καπιταλιστικό σύστημα, 


που είναι η πηγή του προβλήματος, η 
ρίζα του κακού. Σήμερα επανέρχεται η 
ανάγκη, περισσότερο από ποτέ, για ένα 
δυνατό φοιτητικό κίνημα, με ζωντα¬ 
νούς συλλόγους και μορφές αυτοοργά¬ 
νωσης, μαχητικές μορφές πάλης - και 
εξοπλισμένο μ’ ένα αντικαπιταλιστικό/ 
επαναστατικό πρόγραμμα και πρακτι¬ 
κή, για τη μόνη ρεαλιστική και οριστι¬ 
κή λύση των προβλημάτων μας, που 
δεν είναι άλλη από την ανατροπή του 
καπιταλισμού και την οικοδόμηση μιας 
σοσιαλιστικής κοινωνίας. Μιας κοινω¬ 
νίας χωρίς φτώχια, ανεργία, πολέμους, 
κράτη έκτακτης ανάγκης. 

Αυτό απαιτεί και την ενίσχυση και 
οικοδόμηση της Σοσιαλιστικής Σπου¬ 
δαστικής Πάλης, που παλεύει για αυτόν 
τον σκοπό. Πάνω σ’ αυτό το πρόγραμ- 
μα/πολιτική καλούμε κάθε συνάδελφο 
να οργανωθεί και να παλέψει μαζί μας, 
με επόμενο σταθμό τη μάχη των φοιτη¬ 
τικών εκλογών στις 13 Μαΐου. 

Στηρίξτε - Ψηφίστε - 
Οργανωθείτε στη 

ΣΟΣΙΑΛΙΣΤΙΚΗ 
ΣΠΟΥ Δ ΑΣΤΙΚΗ ΠΑΛΗ 

■ Γιώργος Τσ. 

Συνάντηση Τσίπρα-Μέρκελ 

Συμβιβασμών και μυστικής διπλωματίας συνέχεια 


Σ τις 23 Μάρτη πραγματοποιήθηκε 
στο Βερολίνο η «πολυαναμενόμε- 
νη» συνάντηση Τσίπρα-Μέρκελ, 
χωρίς όμως να σηματοδοτήσει 
σημαντικές εξελίξεις. Στο μεταξύ όμως, το 
παρασκήνιο οργιάζει, ενώ οι συμβιβασμοί 
και η μυστική διπλωματία της κυβέρνησης 
ΣΥΡΙΖΑ-ΑΝΕΛ εγκυμονεί τεράστιους κιν¬ 
δύνους για τους εργαζόμενους και τα φτωχά 
λαϊκά στρώματα. 

Παρά τη γενικά υποχωρητική στάση 
της, η νέα ελληνική κυβέρνηση αποτελεί 
σίγουρα ένα «αγκάθι» για την πολιτική του 
γερμανικού ιμπεριαλισμού, όντας μαθη¬ 
μένου σε μαριονέτες τύπου Σαμαρά, Βενι- 
ζέλου, Ραχόι και Κοέλιο. Συνδυάζοντας το 
μαρτύριο της σταγόνας από την Ευρωπαϊκή 
Κεντρική Τράπεζα με ένα παιχνίδι «καλού 
και κακού μπάτσου» (Μέρκελ και Σόιμπλε 
αντίστοιχα), οι γερμανοί ιμπεριαλιστές είναι 
προσηλωμένοι σε δύο εξαιρετικής σημασί¬ 
ας για αυτούς στρατηγικούς στόχους: να 
καταπνίξουν κάθε απόπειρα αμφισβήτησης 
της απόλυτης κυριαρχίας τους στις κρίσιμες 
ευρωπαϊκές υποθέσεις και να αποτρέψουν 
πάση θυσία την εξάπλωση του «επικίνδυ¬ 
νου» ελληνικού παραδείγματος σε άλλες 
χώρες, ιδιαίτερα στον ευρισκόμενο σε μνη- 
μονιακό κλοιό ευρωπαϊκό Νότο. Η Μέρκελ, 
τόσο στη συνάντηση με τον Τσίπρα όσο και 
στα όργανα της ΕΕ, επιδιώκει την πλήρη 
υποταγή της ελληνικής κυβέρνησης στη 
μνημονιακή χούντα αλλά και την ταπείνω¬ 
ση της Ελλάδας και του λαού της. Είναι χα¬ 
ρακτηριστική η κυνική και ειρωνική δήλωσή 
της στο γερμανικό κοινοβούλιο λίγες μέρες 
πριν τη συνάντηση: «Χαίρομαι για την επί¬ 
σκεψή του. Θα έχουμε χρόνο να μιλήσουμε 
λεπτομερώς μεταξύ μας, ίσως επίσης και 


να συζητήσουμε», προκαλώντας γέλια από 
τους γερμανούς βουλευτές. Το πραγματικό, 
αποκρουστικό πρόσωπο του γερμανικού 
ιμπεριαλισμού είχε λοιπόν να αντιμετωπίσει 
ο Τσίπρας, όταν τελείωσαν οι χαιρετούρες 
και τα χαμόγελα για δημοσιογραφική χρή¬ 
ση. Όπως ανέφερε ο αναπληρωτής υπουρ¬ 
γός Οικονομικών Δημήτρης Μάρδας, ένα 
από τα βασικά θέματα που έθιξε η Μέρκελ 
ήταν η μείωση των συντάξεων, την οποία 
έχει προσωρινά αποτρέψει η ελληνική κυ¬ 
βέρνηση, μη εφαρμόζοντας τη «ρήτρα μη¬ 
δενικού ελλείμματος» για τα ασφαλιστικά 
ταμεία. Πέρα από την κατεδάφιση για ό,τι 
έχει απομείνει από την κοινωνική ασφά¬ 
λιση, βασικός στόχος των ιμπεριαλιστών 
τοκογλύφων είναι να βυθίσουν τις εργασι¬ 
ακές συνθήκες στην Ελλάδα στον απόλυτο 
μεσαίωνα, ώστε να ανοίξει ο δρόμος για να 
κάνουν τα ίδια σε όλους τους ευρωπαίους 
εργαζόμενους. Έτσι, είναι βέβαιο ότι θα εκ¬ 
βιάσουν μέχρι τέλους για την κατάργηση 
κάθε φραγμού στις ομαδικές απολύσεις, 
ενώ «κόκκινο πανί» αποτελεί γι’ αυτούς η 
έστω και δειλή προσπάθεια της κυβέρνη¬ 
σης ΣΥΡΙΖΑ-ΑΝΕΛ να αποκαταστήσει τις 
συλλογικές συμβάσεις και κάποια στοιχειώ¬ 
δη εργατικά δικαιώματα. Η θανάσιμη κρίση 
στην οποία έχει βυθιστεί ο ευρωπαϊκός και 
παγκόσμιος καπιταλισμός και ο ανελέητος 
διεθνής ανταγωνισμός λόγω της ανόδου 
των λεγομένων ΒΚΙ08 καθιστούν όλα αυτά 
ανυπόφορη «πολυτέλεια» για τους καπιτα¬ 
λιστές. Παράλληλα, οι τοκογλύφοι θα επι¬ 
χειρήσουν να μπλοκάρουν την επαναπρό- 
σληψη των απολυμένων στο Δημόσιο, ενώ 
σίγουρα θα ζητήσουν και νέες απολύσεις 
και μειώσεις μισθών. Τέλος, θα επιμείνουν 
στην εφαρμογή του ΕΝΦΙΑ και όλων των 


μέτρων του περιβόητου ιηώΐ Χαρδούβελη 
(αύξηση ΦΠΑ κ.λπ.). 

Από την πλευρά του, ο Τσίπρας 
έθεσε στη συνάντηση το θέμα των αποζη¬ 
μιώσεων και του κατοχικού δανείου, ενώ 
ζήτησε και τη «δικαστική συνδρομή» των 
γερμανικών αρχών για το σκάνδαλο της 
δίεηιεηδ. Φυσικά, η Μέρκελ ούτε καν μπήκε 
στον κόπο να του απαντήσει. Η μόνη γλώσ¬ 
σα - άγνωστη βέβαια στον ΣΥΡΙΖΑ - που 
καταλαβαίνουν οι καπιταλιστές σε αυτές τις 
περιπτώσεις είναι αυτή της δήμευσης-εθνι- 
κοποίησης των περιουσιών τους, για ξένους 
και ντόπιους, κάτω από εργατικό και κοι¬ 
νωνικό έλεγχο. Από την άλλη πλευρά, είναι 
γεγονός ότι η κυβέρνηση: α) έχει «παγώ¬ 
σει» αρκετά μνημονιακά μέτρα, β) προχω- 
ρά στην υλοποίηση έστω ενός μέρους των 
προεκλογικών της υποσχέσεων (νομοσχέ¬ 
δια για ΕΡΤ, επαναπρόσληψη απολυμένων, 
θετικές ρυθμίσεις σε θέματα δικαιοσύνης 
και παιδείας κ.λπ.), γ) έχει αρχίσει, έστω και 
δειλά, να αναφέρει ότι, σε περίπτωση πλή¬ 
ρους ασφυξίας, θα προτιμήσει να πληρώσει 
μισθούς και συντάξεις και όχι τις «υποχρε¬ 
ώσεις» της προς ΕΕ και ΔΝΤ. Στο πνεύμα 
αυτό κινείται και η νέα «λίστα μεταρρυθμί¬ 
σεων» που απέστειλε στις Βρυξέλλες, που 
αναφέρει ότι μπορεί να επιτευχθεί πρωτο¬ 
γενές πλεόνασμα από 1,2% έως 3,9% (!), 
εφόσον αποδώσουν διάφορα μέτρα κατά 
της φοροδιαφυγής, του λαθρεμπορίου και 
των καναλαρχών. Όλα αυτά βέβαια θα εί¬ 
ναι απλές σαπουνόφουσκες χωρίς σκληρή 
σύγκρουση με τους έλληνες καπιταλιστές, 
που μόνο με τους εργαζόμενους οργανωμέ¬ 
νους και με σκληρούς αγώνες μπορεί να εί¬ 
ναι νικηφόρα. Η λίστα περιλαμβάνει και τις 
απαράδεκτες υποχωρήσεις σε ασφαλιστικό 


Σύνοδ<κ κορυφή ΕΕ 

Η σύγκρουση με τη Ρωσία παρατείνεται 


Ε δώ και ένα χρόνο, ένα από τα κύρια 
θέματα των Συνόδων Κορυφής της 
ΕΕ είναι το «ουκρανικό ζήτημα», 
δηλαδή η σύγκρουση των ιμπερι¬ 
αλιστών της ΕΕ (και των ΗΠΑ) με τον ρώ- 
σικο ιμπεριαλισμό. Αυτό από μόνο του κα¬ 
ταδεικνύει τη σοβαρότητα και τη βαρύτητα 
που δίνουν οι ευρωπαίοι ιμπεριαλιστές στην 
υλοποίηση και στη νικηφόρα κατάληξη της 
στρατηγικής τους: στην αρπαγή όλων των 
δυτικών και νοτιοδυτικών χωρών της πρώην 
Σοβιετικής Ένωσης αλλά και τον θρυμματι- 
σμό και λεηλασία της ίδιας της Ρωσίας. 

Η Σύνοδος Κορυφής στις 19-20 Μάρτη 
εντάσσεται σε αυτή τη στρατηγική. Τα κύρια 
θέματά της ήταν: α) η επιτάχυνση της δημι¬ 
ουργίας της επονομαζόμενης «Ενεργειακής 
Ένωσης», β) η προετοιμασία της Συνόδου 
της Ανατολικής Εταιρικής Σχέσης για τις 27 
Απρίλη, γ) η παράταση των κυρώσεων κατά 
της Ρωσίας, μέχρι την εφαρμογή των συμ¬ 
φωνιών του Μινσκ. 

Η «Ενεργειακή Ένωση» είναι το σχέδιο 
των ευρωπαίων ιμπεριαλιστών αφενός να 
ενοποιήσουν την αγορά ενέργειας της ΕΕ, 
αφετέρου να απεξαρτηθούν από την εισαγω¬ 
γή ρωσικού φυσικού αερίου και πετρελαίου. 
Η υλοποίηση αυτού του σχεδίου απαιτεί την 
ιδιωτικοποίηση όλων των εταιριών ενέργει¬ 
ας (ηλεκτρισμού, φυσικού αερίου κ.α.) της 
ΕΕ, ώστε να ακολουθήσουν συγχωνεύσεις/ 
εξαγορές τους, την ανάπτυξη, ενοποίηση και 
διασύνδεση όλων των αγωγών φυσικού αε¬ 
ρίου και των δικτύων ηλεκτρικής ενέργειας, 


την επιτάχυνση των ερευνών για νέες πηγές 
ενέργειας (δηλαδή, μεταξύ άλλων, τον έλεγ¬ 
χο των κοιτασμάτων πετρελαίου και φυσικού 
αερίου Ελλάδας και Κύπρου), τη μείωση της 
ενεργειακής κατανάλωσης και κυρίως τη 
δημιουργία ενός τραστ ή μονοπωλίου (μο¬ 
νοψώνιο) αγοράς ενέργειας από τρίτες χώ¬ 
ρες. Το τελευταίο σημαίνει ότι καμία χώρα 
της ΕΕ δεν θα μπορεί, χωρίς άδεια από την 
ΕΕ, να συνάπτει ενεργειακές συμφωνίες (για 
φυσικό αέριο, πετρέλαιο κ.α.) με τρίτη χώρα, 
δηλαδή τη Ρωσία. 

Το δεύτερο θέμα της Συνόδου ήταν η 
προετοιμασία της Συνόδου της «Ανατολι¬ 
κής Εταιρικής Σχέσης» της 27ης Απριλίου 
στην πρωτεύουσα της Λετονίας Ρήγα. Η 
«Ανατολική Εταιρική Σχέση» είναι το σχέδιο 
ενσωμάτωσης στην ΕΕ έξι χωρών της πρώ¬ 
ην Σοβιετικής Ένωσης: Αρμενίας, Αζερμπα¬ 
ϊτζάν, Γεωργίας, Μολδαβίας, Ουκρανίας και 
Λευκορωσίας. Βέβαια, μετά το ξέσπασμα 
των συγκρούσεων στην Ουκρανία, το σχέ¬ 
διο αυτό καρκινοβατεί και προς το παρόν 
η Σύνοδος θα πραγματοποιηθεί μόνο με 
τρεις χώρες: την Ουκρανία, τη Γεωργία και 
τη Μολδαβία. Ωστόσο, είναι ενδεικτικό ότι 
το σχέδιο ενσωμάτωσης/αρπαγής, έστω και 
αυτών των τριών χωρών, προχωρεί, και μάλι¬ 
στα παρά την κλιμάκωση των συγκρούσεων 
στην Ουκρανία και της έντασης με τη Ρωσία. 

Ταυτόχρονα, η Σύνοδος Κορυφής απο¬ 
φάσισε — με τη σύμφωνη γνώμη και πα¬ 
ρότρυνση των αμερικάνων ιμπεριαλιστών 
— τη σύνδεση των κυρώσεων κατά της Ρω¬ 


σίας με την εφαρμογή των Συμφωνιών του 
Μινσκ για την κατάπαυση των πολεμικών 
συγκρούσεων στην Ουκρανία. Οι κυρώσεις 
επιβάλλονται από τον Μάρτιο του 2014 — 
και συνεχώς επεκτείνονται τον τελευταίο 
χρόνο — και έληγαν τον Μάρτιο του 2015. Η 
Σύνοδος, παρά τις διαφωνίες στο εσωτερικό 
της ΕΕ, αποφάσισε την παράτασή τους μέχρι 
τουλάχιστον το τέλος του 2015. Αυτό κατορ¬ 
θώθηκε με έμμεσο τρόπο, δηλαδή με τη σύν¬ 
δεσή τους με τις συμφωνίες του Μινσκ: μέχρι 
να εφαρμοστούν πλήρως οι συμφωνίες, οι 
κυρώσεις κατά της Ρωσίας θα συνεχίζονται 
και πιθανόν θα διευρύνονται. 

Η παράταση των κυρώσεων σηματοδο¬ 
τεί τη λύσσα των ευρωπαίων ιμπεριαλιστών 
να επιβάλουν τα ιμπεριαλιστικά τους σχέδια 
ενάντια στη Ρωσία, να διευρύνουν τον ζωτι¬ 
κό τους χώρο, αλλά και να ενισχύσουν τους 
φασίστες της Ουκρανίας και να συντρίψουν 
τους αντιφασίστες στην Ανατολική Ουκρα¬ 
νία, έστω κι αν αυτό οδηγήσει σε μια ανεξέ¬ 
λεγκτη κλιμάκωση του πολέμου. 

Η συμφωνία της κυβέρνησης ΣΥΡΙΖΑ με 
τους ιμπεριαλιστές 

Παρόλο που μερικές μέρες μετά την 
ανάληψη της κυβερνητικής εξουσίας από 
τον ΣΥΡΙΖΑ διαφάνηκε έστω και μια δειλή 
διαφοροποίηση από τα ιμπεριαλιστικά σχέ¬ 
δια της ΕΕ, στη Σύνοδο Κορυφής η ελλη¬ 
νική κυβέρνηση ευθυγραμμίστηκε πλήρως 
με αυτά. Η κυβέρνηση ΣΥΡΙΖΑ, δίπλα στις 
άλλες υποχωρήσεις της, φαίνεται να υποχω- 



(συγχωνεύσεις ταμείων, αυξήσεις ορίων ηλι¬ 
κίας για δεκάδες χιλιάδες ασφαλισμένους), 
ιδιωτικοποιήσεις (ΟΛΠ, ΟΣΕ, αεροδρόμια 
κ.α.) και Δημόσιο (αξιολόγηση, μειώσεις 
μισθών σε 70.000 υπαλλήλους που έχουν 
διατηρήσει κάποια επιδόματα). Ωστόσο, ο 
«κλεφτοπόλεμος» και οι αναβολές της κυ¬ 
βέρνησης έχουν ημερομηνία λήξης το αργό¬ 
τερο τον Ιούνιο, αφενός λόγω υπέρογκων 
τοκοχρεολυσίων που πρέπει να πληρωθούν 
σε ασφυκτικές προθεσμίες, αφετέρου λόγω 
μιας πολύ σημαντικής εξέλιξης σε «νομικό» 
επίπεδο (στο οποίο άλλωστε αρέσκονται 
πολλοί στον ΣΥΡΙΖΑ): τον Ιούνιο τα δάνεια 
της Ελλάδας προς τους ευρωπαίους τοκο¬ 
γλύφους μεταφέρονται από τον ΕΕ8Ε (τον 
μηχανισμό των μνημονίων) στον Ε8Μ, τον 
μόνιμο ευρωπαϊκό μηχανισμό «σταθερότη¬ 
τας», ο οποίος έχει νομική υπόσταση κρά¬ 
τους και μπορεί, μεταξύ πολλών άλλων και 
με βάση το αγγλικό δίκαιο, να διενεργήσει 
ακόμα και κατασχέσεις σε βάρος οποιοσ¬ 
δήποτε «ασυνεπούς» οφειλέτη. Τα ψέματα 
λοιπόν τελειώνουν. Μονόδρομος για όλους 
εμάς, τους εργαζόμενους, τη νεολαία και τα 
φτωχά λαϊκά στρώματα, είναι να ριχτούμε 
σε μια σκληρή και ανυποχώρητη μάχη για 
την έξοδο από τη φυλακή της ΕΕ, τη δια¬ 
γραφή του χρέους, την εθνικοποίηση των 
τραπεζών και των βασικών τομέων της οι¬ 
κονομίας κάτω από εργατικό έλεγχο. 

■ Γιάννης Χαλάς 

ρεί και στα πολιτικο-στρατιωτικά σχέδια των 
ιμπεριαλιστών. Για την ακρίβεια, φαίνεται ότι 
σκοπεύει να χρησιμοποιήσει αυτή την ευθυ¬ 
γράμμιση προκειμένου να κερδίσει κάτι στις 
οικονομικές διαπραγματεύσεις. 

Ωστόσο, αυτή η τακτική θα έχει επώδυ- 
νες και τρομακτικές συνέπειες για το ελληνι¬ 
κό εργατικό κίνημα. Καταρχάς οικονομικές, 
καθώς η κρίση του ελληνικού καπιταλισμού 
θα ενταθεί λόγω της συνέχισης των κυρώ¬ 
σεων κατά της Ρωσίας αλλά και λόγω της 
αναμενόμενης ιδιωτικοποίησης της ΔΕΗ, 
ΕΛΠΕ, ΔΕΠΑ κ.α., που θα επιβληθεί από την 
«Ενεργειακή Ένωση». Επιπρόσθετα, η προ¬ 
σπάθεια της ελληνικής κυβέρνησης για επέ¬ 
κταση του αγωγού φυσικού αερίου ΤιπΈίδΗ 
81γ63.γπ (ο οποίος σχεδιάστηκε από Τουρ¬ 
κία και Ρωσία σε αντικατάσταση του 8οιιΐΕ 
8ΐΓ6αηι, που καταργήθηκε ύστερα από απαί¬ 
τηση των αμερικάνων ιμπεριαλιστών) μέχρι 
τη χώρα μας (ενώ σχεδιαζόταν να καταλήγει 
στην Άγκυρα), μάλλον θα απαγορευτεί από 
την ΕΕ. Δεύτερον, και το σημαντικότερο, η 
πιθανή νίκη των αμερικανών και ευρωπαίων 
ιμπεριαλιστών απέναντι στον ρώσικο ιμπε¬ 
ριαλισμό θα έχει τρομακτικές επιπτώσεις σε 
όλα τα επίπεδα για το διεθνές αλλά και το 
ελληνικό προλεταριάτο. Πολύ περισσότερο, 
η υποταγή της ελληνικής κυβέρνησης στα 
ιμπεριαλιστικά σχέδια στην Ανατολική Με¬ 
σόγειο και τη Μέση Ανατολή. 

Μετά από αυτή τη δέσμευση του Τσίπρα 
στη Σύνοδο Κορυφής, φαίνεται δύσκολο, αν 
όχι απίθανο, να υπάρξει οποιαδήποτε θετι¬ 
κή εξέλιξη στο ταξίδι του στη Μόσχα στις 
8 Απρίλη, πέρα από κάποιες μεγαλόστομες 
διακηρύξεις, που δεν θα τρομάξουν τους ευ¬ 
ρωπαίους ιμπεριαλιστές, και κυρίως δεν θα 
χαλαρώσουν τον ευρωπαϊκό βρόχο γύρω 
από το λαιμό του ελληνικού προλεταριάτου. 

Προκήρυξη τηο Ο.Κ.Δ.Ε. 

Κανένας συμβιβασμός - Καμιά υποχώμησα 
Πάση θυσία εκτός Ε.Ε. και Ευμώ 


Η περίφημη επταμερής συ¬ 
νάντηση (Αλέξης Τσί¬ 
πρας, η Γερμανίδα Καγκε¬ 
λάριος, Αγγέλα Μέρκελ, 
ο Πρόεδρος της Γαλλίας, Φρανσουά 
Ολάντ, ο Πρόεδρος της ΕΕ, Ντόναλντ 
Τουσκ, ο Πρόεδρος της Ευρωπαϊκής 
Επιτροπής, Ζαν Κλοντ Γιούνκερ, ο 
Πρόεδρος της ΕΚΤ, Μάριο Ντράγκι 
και ο Πρόεδρος του Γιούρογκρουπ, Γε- 
ρούν Ντάισελμπλουμ , στο τέλος προ¬ 
στέθηκε και ο Λετονός πρωθυπουργός 
που προεδρεύει της ΕΕ), κατέληξε ου¬ 
σιαστικά σ’ αυτά που είχαν συμφωνη- 
θεί στην επαίσχυντη συμφωνία Κυβέρ- 
νηση-Γιούρογκρουπ, στις 20 Φλεβάρη. 
Η Συνάντηση σε πολιτικό επίπεδο με 
τους κορυφαίους της ΕΕ που έγινε 
κατόπιν πρότασης του ίδιου του Τσί- 
πρα και είχε τόσο πολύ διαφημιστεί, 
σίγουρα περιόρισετο χρόνο που η 
κυβέρνηση του ΣΥΡΙΖΑ έχει στη διά¬ 
θεσή της για να λύσει τα προβλήματα 
του ελληνικού λαού και της ελληνικής 
οικονομίας μέσα στην ΕΕ και το Ευρώ. 
Αυτή η στρατηγική του ΣΥΡΙΖΑ έχει 
φτάσει σε πλήρες αδιέξοδο και ο εφι¬ 
άλτης της υποταγής του και του νέου 
μνημονίου για τους εργαζόμενους, τα 
φτωχά λαϊκά στρώματα και τη νεολαία 
έρχεται όλο και πιο κοντά. 

1 . «Αποδεχόμαστε απόλυτα τη 
συμφωνία του Εηνοξνοηρ της 20ής Φε¬ 
βρουάριου 2015», λέει στην αρχή το 
κοινό ανακοινωθέν της επταμερούς 
συνάντησης. Ο Τσίπρας, ως συνήθως, 
σε μια προσπάθεια να παρουσιάσει 
την κοινή ανακοίνωση σαν επιτυχία, 
δήλωσε « Ξαναβάλαμε στις ραγές τη δι¬ 
αδικασία, γιατί με ευθύνη κάποιων είχε 
εκτροχιαστεί », χωρίς να κατονομάζει 
ποιοι είναι αυτοί οι κάποιοι! Επί της 
ουσίας ο Τσίπρας όχι μόνο δεν πήρε 
απολύτως τίποτα από τη συνάντηση 
(όπως ήταν αναμενόμενο) αλλά έκα¬ 
νε επιπλέονοδυνηρές υποχώρησεις. 
Όπως λέει η κοινή ανακοίνωση στη 
δεύτερη σειρά «Οι αποστολές για τη 
συγκέντρωση πληροφοριών λαμβά¬ 
νουν χώρα στην Αθήνα», δηλαδή τα 
«τεχνικά κλιμάκια» πρέπει στο εξής να 
μην εμποδίζονται στην «εργασία» τους 
που δεν είναι άλλη από τον έλεγχο της 
οικονομικής, πολιτικής και κοινωνικής 
ζωής της χώρας. Μάλιστα ο Ζ. Κ. Γι¬ 
ούνκερ επέμενε ιδιαίτερα πάνω σ’ αυτό 
το σημείο. 

2. Ακόμη, ο Τσίπρας αποδέχτη¬ 
κε να καταθέσει στο Γιούρογκρουπ 
συγκεκριμένες και κοστολογημένες 
μεταρρυθμίσεις»-γνωρίζουμε όλοι τι 
σημαίνουν στη γλώσσα των Μέρκελ- 
Σόιμπλε, Ολάντ, Ντάισελμπλούμ, 
Ντράγκι κλπ-σε σύντομο χρονικό διά¬ 
στημα και μόνο τότεμπορεί να υπάρ¬ 
ξει εκταμίευση οποιαδήποτε ποσού. 


Σε κάθε περίπτωση δεν είναι καθόλου 
βέβαιο ότι μετά και αυτή την υποχώρη¬ 
ση του Τσίπρα θα του δώσουν κάποιο 
ποσό-εκτός από κάποια χρήματα που 
υποσχέθηκε ο Γιούνγκερ για την αντι¬ 
μετώπιση της ανθρωπιστικής κρίσης- 
και δεν θα συνεχίσουν «το μαρτύριο 
της σταγόνας», δηλαδή της σταδιακής 
υποταγής στις δικές πολιτικές λύσεις, 
τα βάρβαρα μέτρα λιτότητας. 

Μετά απ’ όλα αυτά, ο ισχυρι¬ 
σμός της κυβέρνησης ότι πέτυχε να 
μην γίνει καμιά αξιολόγηση στο πλαί¬ 
σιο του γνωστού «μέιλ Χαρδούβελη», 
να μην υπάρξουν υφεσιακά μέτρα, να 
συνεχιστούν οι προσπάθειες για την 
εξεύρεση λύσης ως προς τη ρευστό¬ 
τητα, όχι μόνο ανήκουν στις γνωστές 
ψευδείς θριαμβολογίες του ΣΥΡΙΖΑ 
αλλά είναι και εκτός πραγματικότητας. 

3. Ακόμη χειρότερα, οι εκπρόσω¬ 
ποι των Θεσμών στη χώρα μας άρχι¬ 
σαν και εγείρουν θέματα σε σχέση με 
τα νομοθετήματα της κυβέρνηση, κά¬ 
νοντας αναφορά στην συμφωνία της 
20 Φλεβάρη. Συγκεκριμένα ένας από 
αυτούς, ο Ντέκλαν Κοστέλο, απαί¬ 
τησε, ως εκπρόσωπος της Κομισιόν 
στην Ευρωπαϊκή Ομάδα Εργασίας 
(ΕυΓθ\νοΓΕίη§ ΟΐΌυρ), να μην ψηφί¬ 
σει η ελληνική Βουλή το νομοσχέδιο 
για την ανθρωπιστική κρίση! «Αν πρά- 
ζετε διαφορετικά, θα συνιστούσε μο¬ 
νομερή και αποσπασματική κίνηση, η 
οποία δεν είναι συμβατή με τις δεσμεύ¬ 
σεις που έχουν αναληφθεί...»\ Μένει 
να δούμε τι θα γίνει με το νομοσχέδιο 
για τις 100 δόσεις προς την Εφορία, αν 
και είναι σίγουρο ότι θα υπάρξει αντίρ¬ 
ρηση μια και «υπάρχει δημοσιονομικό 
κόστος» και επομένως εμπίπτει στις 
απαγορεύσεις/δεσμεύσεις της επαί¬ 
σχυντης συμφωνίας της 20 Φλεβάρη! 

Στην ίδια γραμμή το τσιράκι των 
Γερμανών Ντάισελμπλουμ δήλωσε 
ωμά, κάνοντας αναφορά στη «λύση» 
που δόθηκε στην Κύπρο (κούρεμα 
καταθέσεων): «Αν μια χώρα αντιμε¬ 
τωπίζει πρόβλημα δεν χρειάζεται να 
ακολουθήσει αμέσως μια έζοδος...Σκε- 
φθείτε την Κύπρο. Οι τράπεζες εκεί 
περιόρισαν τις αναλήψεις για ένα μικρό 
διάστημα, οι εισροές και εκροές κεφα¬ 
λαίων γίνονταν υπό όρους και έτσι όλα 
τα σενάρια είναι ακόμη ανοιχτά». 

4. Τέλος, χρειάζεται να επισηρά¬ 
νουμε ότι για ακόμη μια φορά-τρίτη 
κατά σειρά!-ο Αμερικανός πρόεδρος 
Ομπάμα επενέβει τηλεφωνικά στη 
Μέρκελ (όπως αναφέρει ο Λευκός Οί¬ 
κος) για να βρεθεί λύση στο ελληνικό 
ζήτημα. Αυτή η παρέμβαση μόνο ανη¬ 
συχία μπορεί να προκαλεί στον ελληνι¬ 
κό λαό λόγω των γνωστών επιδιώξεων 
του αμερικάνικου ιμπεριαλισμού για τη 


χώρα μας όσο και για τις επιδιώξεις του 
στη περίπτωση της Ουκρανίας. 

5. Ενώ όλοι οι λαοί των χωρών 
της ΕΕ υποφέρουν από την ανεργία, 
τις πολιτικές λιτότητας και τα μνημό¬ 
νια, οι γραφειοκράτες/τραπεζίτες της 
Ευρωπαϊκής Κεντρικής Τράπεζας, όρ¬ 
γανα των καπιταλιστών και ιμπεριαλι¬ 
στών, έκτισαν ένα φαραωνικό μέγαρο 
που κόστισε τεράστια ποσά ύψους 1,3 
δις Ευρώ! Ενώ η οικονομία βυθίζεται 
όλο και περισσότερο στην κρίση, η 
ανεργία αυξάνει... η καταστροφή του 
βιοτικού επιπέδου συνεχίζεται, η κυ¬ 
βέρνηση ΣΥΡΙΖΑ συνεχίζει να δίνει 
τον κόπο και τον ιδρώτα των εργαζό¬ 
μενων και λαϊκών μαζών στους τραπε¬ 
ζίτες, κερδοσκόπους και δανειστές του 
ΔΝΤ. Μόνο στο ΔΝΤ καταβλήθηκαν 
στις 13 Μάρτη 366 εκατ. ευρώ, στις 16 
Μάρτη 566 εκατ. ευρώ, στις 20 Μάρ¬ 
τη 336 εκατομμύρια ευρώ και μέχρι το 
τέλος του χρόνου θα δοθούν συνολι¬ 
κά σε τοκοχρεολύσια περίπου 22,5 δις 
ευρώ και επιπλέον για αναχρηματο- 
δότηση εντόκων γραμματίων περίπου 
14,5 δις ευρώ! Για σύγκριση, ολόκληρο 
το κουτσουρεμένο πρόγραμμα για την 
αντιμετώπιση της ανθρωπιστικής κρί¬ 
σης που πέρασε από την Βουλή, υπο¬ 
λογίζεται ότι θα κοστίσει 200 εκ. ευρώ. 

Χρειάζεται αγώνας παντού, μέχρι 
να επιβάλουμε το δίκιο μας, ενάντια 
στο τείχος των εκβιασμών της Ε.Ε. και 
των Αγορών, στις υποχωρήσεις, στους 
συμβιβασμούς και στην υποταγή της 
κυβέρνησης. Είναι γνωστό ότι οι ιμπε¬ 
ριαλιστές της ΕΕ είναι ο κύριος αντί¬ 
παλος και ότι θα χρησιμοποιήσουν όλα 
τα μέσα προκείμενου να εφαρμόσουν 
την πολιτική τους/μνημόνια, να σώ¬ 
σουν την «Πέμπτη Φάλαγγα» των 
σαμαράδων και βενιζέλων αλλά και 
των υποτακτικών τους σε Ισπανία, 
Πορτογαλία, Ιρλανδία κ.λπ. που απει¬ 
λούνται άμεσα με ανατροπή. Για τους 
Μέρκελ-Σόιμπλε, Ολάντ, Ντράγκι και 
την παρέα τους πρέπει, πάθη θυσία, ο 
ελληνικός λαός να ταπεινωθεί και να 
συντρίβει σε μια προσπάθεια να στα¬ 
ματήσουν οι επιπτώσεις της νίκης της 
25 Γενάρη στις εργατικές και λαϊκές 
μάζες της Ε.Ε. 

Οι εργαζόμενοι, τα φτωχά λαϊκά 
στρώματα, οι άνεργοι, η νεολαία, όλοι 
εμείς που αγωνιστήκαμε για να ξηλώ¬ 
σουμε τη σαμαροβενιζελική χούντα 


και να απαλλαγούμε απ’ τα μνημόνια, 
απ’ την οικονομική/κοινωνική κατα¬ 
στροφή και ταπείνωσή μας, δεν έχου¬ 
με περιθώριο να κάνουμε ούτε βήμα 
πίσω. Δεν πρέπει να καμφθούμε από 
τους εκβιασμούς, απ’ το αίσθημα υπο¬ 
χώρησης, ανημποριάς και απελπισίας 
που θέλουν να μας επιβάλλουν οι ιμπε- 
ριαλιστές-εκβιαστές της Ε.Ε. και των 
«αγορών», οι «πρόθυμοι» ντόπιοι μνη- 
μονιακοί σύμμαχοί τους. Δεν υπάρχει 
για μας δρόμος επιστροφής στο άθλιο 
μνημονιακό καθεστώς, που πρέπει να 
το ξηλώσουμε από παντού, μαζί με 
τους υπηρέτες και δοσίλογους τους! 
Πρέπει να προχωρήσουμε μπρο¬ 
στά! Στον μόνο πραγματικά αξιόπιστο 
δρόμο: Αγώνας παντού, για την υπερά¬ 
σπιση της νίκης μας στις 25 Γενάρη, για 
τη διεύρυνση και εδραίωσή της - Με 
την εγκαθίδρυση μια Κυβέρνηση των 
Εργαζομένων, που θα στηρίζεται στη 
δική μας αυτοοργάνωση, κινητοποί¬ 
ηση και αγώνα, σε κάθε επιχείρηση, 
γειτονιά, σχολείο και σχολή, μέχρι σε 
πανελλαδικό επίπεδο. Μια τέτοια κυ¬ 
βέρνηση μπορεί να επιβάλλει στην 
πράξη ένα τέτοιο πρόγραμμα, να μας 
σώσει απ’ την κρίση και χρεοκοπία του 
καπιταλιστικού συστήματος: 

- απορρόφηση των ανέργων, 

- ανάκτηση των απωλειών σε μι¬ 
σθούς, συντάξεις και λαϊκά εισοδή¬ 
ματα, 

- σωτηρία των συστημάτων παιδεί¬ 
ας, υγείας, κοινωνικής ασφάλισης 
με την ανάπτυξη των παραγωγικών 
κλάδων, 

- κατάργηση του Κράτους Έκτα¬ 
κτης Ανάγκης και όλης της αντερ- 
γατικής και αντιλαϊκής νομοθεσίας 
και την άμεση αποκατάσταση, των 
δημοκρατικών δικαιωμάτων και 
ελευθεριών, των συλλογικών συμ¬ 
βάσεων, της λαϊκής και εθνικής κυ¬ 
ριαρχίας, 

- άμεση κατάργηση των Μνημονί¬ 
ων, τη διαγραφή όλου του Χρέους, 
την έξοδο από την ΕΕ και το Ευρώ, 

- επανεθνικοποίηση όσων δημό¬ 
σιων οργανισμών και επιχειρήσεων 
ιδιωτικοποιήσεων και την εθνικο¬ 
ποίηση των τραπεζών και των επι¬ 
χειρήσεων κλειδιά της οικονομίας 
κάτω από εργατικό έλεγχο. 


Ο.Κ.Δ.Ε. £ 

Οργάνωση ΚομμουνιστώνΔιεθνιστών Ελλάδας 

ΓΕΡΜΑΝΙΑ 

Μαύροι καπνοί στην έδρα της Ε.Κ.Τ. 



Σ τις 18 Μάρτη, στην έδρα της Ευρω¬ 
παϊκής Κεντρικής Τράπεζας (Ε.Κ.Τ.) 
στη Φρανκφούρτη, ήταν προγραμμα¬ 
τισμένα τα εγκαίνια του νέου πύργου 
που θα στεγάσει τις υπηρεσίες της. Καλεσμένοι 
κρατικοί αξιωματούχοι και κεντρικοί τραπεζίτες 
από όλη την Ευρώπη, δηλαδή η ηγεσία του τρα- 
πεζικού-χρηματοπιστωτικού κεφαλαίου που ηγε¬ 
μονεύει στον παγκόσμιο καπιταλισμό. Τα εγκαίνια 
του ύψους 185 μέτρων και κόστους 1,3 δις ευρώ 
πύργου είχαν ιδιαίτερο συμβολικό χαρακτήρα. 

Τη στιγμή που η συντριπτική πλειοψηφία των 
εργαζομένων και νέων της ΕΕ πλήττονται βάρ¬ 
βαρα από την ανεργία και την υποαπασχόληση, 
που μεγάλα τμήματα της εργατικής τάξης και των 
φτωχών λαϊκών στρωμάτων (ειδικά στις χώρες του 
Νότου) καταδικάζονται σε μόνιμη φτώχεια και 
εξαθλίωση, και ενώ οι «θεσμοί» και οι νεοφιλελεύ¬ 
θερες κυβερνήσεις έχουν οδηγήσει τον καπιταλι¬ 
σμό σε μία από τις μεγαλύτερες κρίσεις της ιστο¬ 
ρίας του, οι υπαίτιοι της καταστροφής (Τραπεζίτες, 
Κεφαλαιούχοι και το πολιτικό τους προσωπικό) 
έστηναν το μνημείο της υποτιθέμενης απόλυτης 
κυριαρχίας τους, που πλήρωσαν με αίμα τα φτωχά 
λαϊκά στρώματα όλης της Ευρώπης. 

Η Ε.Κ.Τ. και η ηγεσία της (ο Ιταλός Μάριο 
Ντράγκι), που εμφανιζόταν ως ουδέτερος τεχνο- 
κράτης που παλεύει για την ευημερία όλων των 
μελών της Ευρωζώνης, έχει γίνει η αιχμή του δό- 
ρατος του σχεδίου «πνιγμού» της νέας ελληνικής 
κυβέρνησης, στερώντας της πραξικοπηματικά 
κάθε πηγή χρηματοδότησης. Φυσικά, ο στόχος 
τους είναι να αποδείξουν ότι καμία λαϊκή εντολή, 
καμία εναλλακτική πολιτική (ακόμα και μετριο¬ 
παθής όπως του ΣΥΡΙΖΑ) δεν μπορεί να αλλάξει 
τα σχέδια που επιβάλλει το κεφάλαιο, ιδιαίτερα το 
γερμανικό, για το σύνολο της Ευρώπης. 

Η σφαλιάρα όμως που δέχτηκαν στις ελληνικές 
εκλογές φαίνεται να ανοίγει νέες δυνατότητες στο 
Κίνημα και στις 18 Μάρτη η υπέρμετρη αλαζονεία 
τους χρειάστηκε να αναμετρηθεί με τις αγωνιστι¬ 
κές διαθέσεις χιλιάδων διαδηλωτών, γύρω από τον 
πύργο τους, με άρωμα αγώνα από το... Σιάτλ και 
τη Γένοβα. 

Το σχέδιο καταστολής απέτυχε 

Το γερμανικό κράτος μάζεψε στη Φρανκφούρ¬ 
τη δέκα χιλιάδες αστυνομικούς, ΜΑΤ και ειδικές 
μονάδες καταστολής από όλη τη χώρα. Έφερε 
28 αύρες (όσες διαθέτει συνολικά η γερμανική 
αστυνομία) και έστησε φράχτες και κιγκλιδώμα¬ 
τα μήκους 100 χιλιομέτρων γύρω από τον Πύργο 
και πολλά άλλα σημεία της Φρανκφούρτης. Στην 
κόκκινη ζώνη που έστησαν, έκαναν ελέγχους σε 
οποιονδήποτε κυκλοφορούσε. Ανέστειλαν τη 
λειτουργία σταθμών του μετρό και άλλων μέσων 
συγκοινωνίας κατά το δοκούν. Διμοιρίες ΜΑΤ 
στρατοπέδευσαν προκλητικά σε όλη την πόλη. 
Ταυτόχρονα, όλα τα μεγάλα ΜΜΕ της Γερμανίας 
καλλιεργούσαν κλίμα εκφοβισμού για να μην συμ- 
μετάσχουν μαζικά εργαζόμενοι στις κινητοποιή¬ 


σεις. Το σχέδιό τους απέτυχε παταγωδώς. 

Τα βασικά καλέσματα της διαδήλωσης ήταν 
από το “ΒίοεΕιιργ” και από εργατικά συνδικάτα και 
αριστερές οργανώσεις, ως συνέχεια των εργατικών 
απεργιών (βλέπε πιλότους, τραίνα κ.α.) και των 
συγκεντρώσεων στήριξης της Ελλάδας το προη¬ 
γούμενο διάστημα. 

Στις συγκεντρώσεις συμμετείχαν άνθρωποι από 
όλη τη Γερμανία (ειδικά από το Βερολίνο) αλλά και 
αγωνιστές απ’ την Ελλάδα και πολλές άλλες ευ¬ 
ρωπαϊκές χώρες. Η περιβόητη γερμανική ακρίβεια 
λειτούργησε υπέρ των διαδηλωτών. Με βάση τα 
σχέδια αποκλεισμού της πρόσβασης των συμμε- 
τεχόντων στα εγκαίνια του Πύργου, από τις 6 το 
πρωί, μεγάλες ομάδες διαδηλωτών συγκεντρώ¬ 
θηκαν σε πολλά σημεία της πόλης και άρχισαν να 
αποκλείουν δρόμους. Η αστυνομία απάντησε με 
δακρυγόνα, αύρες και συλλήψεις και οι διαδηλω¬ 
τές αντέδρασαν δυναμικά, χτυπώντας περιπολικά 
και τράπεζες. 

Μεγάλο τμήμα της Φρανκφούρτης γέμισε κα¬ 
πνούς και αέρια και τα επεισόδια συνεχίστηκαν ως 
το μεσημέρι. Στις συγκρούσεις και κινητοποιήσεις, 
που ξεκίνησαν από το πρωί, συμμετείχαν τουλά¬ 
χιστον 3.000 διαδηλωτές. Το μεσημέρι ξεκίνησε η 
μεγάλη διαδήλωση, με τη συμμετοχή και των συν¬ 
δικάτων (κυρίως του Μετάλλου), που συγκέντρω¬ 
σε 20.000 κόσμο και κατέληξε με πανηγυρικό τρό¬ 
πο στην Όπερα της Φρανκφούρτης, παρόλο που 
εκτυλίχτηκε μέσα σε ασφυκτικό κλοιό πάνοπλων 
αστυνομικών. 

Αποτέλεσμα των διαδηλώσεων ήταν ο Ντράγκι 
και οι άλλοι «επίσημοι» να μεταφερθούν στον Πύρ¬ 
γο είτε με ελικόπτερο είτε με πλωτά μέσα, ενώ την 
ώρα που ο Ντράγκι έκοβε την κορδέλα των εγκαι¬ 
νίων, τα παγκόσμια ΜΜΕ μετέδιδαν την εικόνα 
μιας Φρανκφούρτης πνιγμένης στους καπνούς. 
Στο τέλος της μέρας οι προσαγωγές-συλλήψεις 
είχαν φτάσει τις 500, οι τραυματίες τους 100, ενώ 
αναφέρονται και αρκετοί τραυματίες αστυνομικοί. 

Να ξαναπιάσουμε το νήμα 

Η ηγεσία του ευρωπαϊκού ιμπεριαλισμού δεν 
έχει μπροστά της ανέφελες μέρες. Τα αποτελέσμα¬ 
τα των ευρωεκλογών κατέδειξαν τη λαϊκή δυσαρέ¬ 
σκεια και οργή σε όλη την ΕΕ. Τα αποτελέσματα 
κάθε εκλογικής διαδικασίας σε τοπικό ή εθνικό 
επίπεδο (δες Γαλλία, Ισπανία) αποτυπώνουν την 
καταδίκη των νεοφιλελεύθερων κυβερνήσεων και 
της ΕΕ συνολικά, αμφισβητούν το οικοδόμημα του 
ευρώ και της καπιταλιστικής ευρωπαϊκής ενοποίη¬ 
σης και αποτελούν συνέχεια του ελληνικού εκλογι¬ 
κού αποτελέσματος. 

Όμως οι διαδηλωτές της Φρανκφούρτης άνοι¬ 
ξαν ένα νέο κεφάλαιο, αυτό της πανευρωπαϊκής 
ενωτικής δράσης των εργαζομένων και των κινη¬ 
μάτων για να τους γκρεμίσουμε, για να γίνουμε 
εμείς «οι από κάτω» αυτοί που θα αποφασίζουν. 

Στις 18 Μάρτη, η Φρανκφούρτη έγινε ο συν¬ 
δετικός κρίκος ανάμεσα στο αντιπαγκοσμιοποιη- 
τικό κίνημα, που ξέσπασε στο Σιάτλ (1999) και συ- 
γκρούστηκε μαζικά στη Γένοβα (2001) και αλλού, 
και τη σημερινή ανάγκη για ένα διεθνές κίνημα 
ενάντια στη δικτατορία τραπεζών-αγορών, για μια 
Ευρώπη των εργατικών δικαιωμάτων, της κοινω¬ 
νικής χειραφέτησης, της ελευθερίας, της ειρήνης. 
Για ένα κίνημα που να στοχεύει στα αίτια της κοι¬ 
νωνικής καταστροφής, δηλαδή στο καπιταλιστικό 
σύστημα, και όχι στην αναμόρφωση-μεταρρύθ- 
μιση των χρεοκοπημένων θεσμών των καπιταλι¬ 
στών. Όπως ξεκαθάριζε και βασικό σύνθημα του 
ΒΙοεΕυργ: «Δεν είναι η Ελλάδα, είναι ο καπιταλι¬ 
σμός...». 



στον κόσμο... 


ΤΟΥΡΚΙΑ 

Ποιος θα περίμενε πως ένα νομοσχέδιο θα οδηγούσε σε 
κοινή καθιστική διαμαρτυρία το φιλοκουρδικό κόμμα ΗΌΡ 
και το εθνικιστικό κόμμα ΜΗΡ; Ο λόγος ήταν το πακέτο με¬ 
ταρρυθμίσεων για την εσωτερική ασφάλεια, που σύσσωμα 
τα κόμματα της αντιπολίτευσης απέρριψαν ως αντιδημοκρα- 
τικό και απαράδεκτο. Τελικά το νομοσχέδιο υπερψηφίστηκε 
στις 27/3, μετά από ένα μήνα συζήτησης. Την ίδια περίοδο 
πολιτικές οργανώσεις, συνδικάτα έως και δικηγορικοί σύλ¬ 
λογοι, πραγματοποιούσαν διαδηλώσεις σε ολόκληρη την 
Τουρκία. Ωστόσο, η κυβέρνηση δεν έκανε πίσω. 

Τι προβλέπει όμως η νέα νομοθεσία και γιατί ξεσήκωσε 
τόσες αντιδράσεις; Πρόκειται για ένα απαράδεκτο πακέτο 
νόμων που μετατρέπει την Τουρκία σε αστυνομικό κράτος 
του ζόφου και του τρόμου. Δίνει τη δυνατότητα στους κυ¬ 
βερνήτες των επαρχιών (που διορίζονται από την κυβέρνη¬ 
ση) και στην αστυνομία να διεξάγουν έρευνες και να κρα¬ 
τούν υπόπτους επί 48 ώρες χωρίς δικαστική έγκριση, παρά 
μόνο βάσει αμφιβολιών. Επιτρέπει στην αστυνομία τη χρήση 
πυροβόλων όπλων κατά διαδηλωτών που χρησιμοποιούν 
βόμβες μολότοφ ή βεγγαλικά, ακόμα και αν δεν κινδυνεύει 
ανθρώπινη ζωή ή ιδιωτική περιουσία. Προβλέπεται ποινή φυ¬ 
λάκισης τουλάχιστον 4 ετών για διαδηλωτές που καλύπτουν 
το πρόσωπό τους με μάσκες ή μαντίλια ή φέρουν κροτίδες, 
βόμβες μολότοφ κ.α. Τα παραπάνω οδηγούν σε διόγκωση 
της αστυνομικής βίας, των παραβιάσεων ανθρωπίνων και 
δημοκρατικών δικαιωμάτων και των ατομικών ελευθεριών. 

Γιατί είναι τόσο απαραίτητος για την κυβέρνηση του ΑΚΡ 
και τον τούρκικο καπιταλισμό αυτός ο νόμος; Η νέα νομο¬ 
θεσία ήρθε εν όψει των εκλογών της 7 ης Ιούνη και έχει στόχο 
να αποτρέψει την επανάληψη των αντικυβερνητικών διαδη¬ 
λώσεων στην πλατεία Ταξίμ ή φιλοκουρδικών διαδηλώσεων 
(όπως για την υποστήριξη του Κομπάνι), σε μία περίοδο που 
ο τουρκικός καπιταλισμός παρουσιάζει ύφεση και η κυβέρ¬ 
νηση Ερντογάν, παρά την έλλειψη εκλογικού αντίπαλου, 
συνεχίζει να φθείρεται. Ταυτόχρονα, ενώ η διαδικασία ει¬ 
ρήνευσης με τους Κούρδους παραπαίει, το κουρδικό κίνημα 
αναζωπυρώνεται. 


ΙΡΛΑΝΔΙΑ 

Η απόφαση της κυβέρνησης της Ιρλανδίας να εισαγάγει 
νέα τέλη για το νερό το περασμένο καλοκαίρι έχει προκα- 
λέσει κύματα διαμαρτυριών από τους εργαζόμενους και τα 
φτωχά λαϊκά στρώματα. Πιο πρόσφατη κινητοποίηση, μία 
συγκέντρωση χιλιάδων έξω από το δημαρχείο του Δουβλί¬ 
νου. Η ανυποχώρητη στάση της κυβέρνησης του κεντροδε- 
ξιού κόμματος Φάιν Γκέιλ και του Εργατικού Κόμματος, που 
εφαρμόζουν πολιτικές λιτότητας και χαρακτηρίζουν λαϊκι¬ 
στές τους διαδηλωτές, έχει φουντώσει την δυσαρέσκεια και 
την οργή των εργαζομένων και των φτωχών λαϊκών στρωμά¬ 
των, μετά από χρόνια λιτότητας και περικοπών. 

Το κόστος του νερού καλύπτεται επαρκώς από την φο¬ 
ρολογία, όμως οι χρεώσεις στο νερό, με τις οποίες κάθε 
νοικοκυριό θα επιβαρυνθεί με 300-500 ευρώ το χρόνο, απο¬ 
σκοπούν στη δέσμευση εσόδων για την αποπληρωμή του 
δανείου, που έλαβε η χώρα από την ΕΕ και το ΔΝΤ το 2010. 
Τους προηγούμενους μήνες, πραγματοποιήθηκε σειρά μα¬ 
ζικών διαδηλώσεων σε όλη την χώρα προκειμένου να μην 
επιβληθούν τα νέα τέλη (βλ. Ε.Π. Γενάρη). Πολλοί πολίτες 
αρνήθηκαν να εγγραφούν στα μητρώα της νεοϊδρυθείσας 
εταιρείας “ΜδΗ λναΐοι·”, αν και δόθηκε τρεις φορές παράτα¬ 
ση. Ταυτόχρονα υπάλληλοι που πήγαν να εγκαταστήσουν 
μετρητές κατανάλωσης νερού σε κάποιες γειτονιές ήρθαν 
αντιμέτωποι με εξαγριωμένους πολίτες που δεν επέτρεψαν 
να τους τοποθετήσουν. 

Οι μνημονιακές πολιτικές έχουν προκαλέσει και στην Ιρ¬ 
λανδία πολιτικές εξελίξεις. Οι δημοσκοπήσεις δείχνουν ότι 
η στήριξη στα αριστερά κόμματα που μάχονται τη λιτότητα 
αυξάνεται διαρκώς, με πρωταγωνιστή το Σιν Φέιν, το οποίο 
ζητά την επαναδιαπραγμάτευση των δανειακών συμβάσεων 
και δείχνει να συγκεντρώνει ποσοστά πάνω από 20%, πολύ 
κοντά δηλαδή στα ποσοστά που παραδοσιακά λάμβαναν τα 
κόμματα εξουσίας, Φάιν Γκέιλ και Φιάνα Φέιλ. 

ΓΑΛΛΙΑ 

Καταβαράθρωση του Ολάντ 
Άνοδος του Εθνικού Μετώπου 


Ο ι περιφερειακές εκλογές που 
πραγματοποιήθηκαν στις 
22 και 29 Μάρτη για τις 101 
γαλλικές περιφέρειες ήταν 
ένα ακόμη βήμα προς την αλλαγή του 
πολιτικού σκηνικού στη χώρα και αντα¬ 
νακλούν αλλαγές και ανακατατάξεις στη 
γαλλική κοινωνία. Οι εκλογές πραγμα¬ 
τοποιήθηκαν με το νέο μονοεδρικό σύ¬ 
στημα των δύο γύρων, στο οποίο πλέον 
κάθε περιφέρεια (εαπΐοη) εκλέγει δύο 
κυβερνήτες, έναν άνδρα και μία γυναί¬ 
κα. Οι εκλογές αυτές δεν αφορούν την 
ευρύτερη περιοχή του Παρισιού. 

Η μεγάλη αποχή, που άγγιξε το 50%, 
αν και αρκετά συνηθισμένη για τέτοιου 
τύπου εκλογές στη Γαλλία, εκφράζει την 
απογοήτευση των Γάλλων - ειδικά των 
νέων - από το αστικό πολιτικό σκηνικό 
και την αδυναμία ενσωμάτωσής τους 
στο κοινοβουλευτικό πολιτικό σύστημα. 

Όσοι επέλεξαν να ψηφίσουν, «τιμώ¬ 
ρησαν» πριν απ’ όλα το κυβερνόν Σοσι¬ 
αλιστικό Κόμμα (ΣΚ) των Ολάντ-Βαλ. 
Η αντεργατική εσωτερική πολιτική και 
η τυχοδιωκτική εξωτερική πολιτική πο¬ 
λεμικών επεμβάσεων του ΣΚ αποδοκι¬ 
μάστηκε μαζικά. Το ΣΚ έχασε τις μισές 
από τις περιφέρειες που ήλεγχε από το 
2011, περιοριζόμενο στο 1/3 του συνό¬ 
λου (34 περιφέρειες). Στον πρώτο γύρο 
έλαβε μόλις το 21,85% των ψήφων, και 
αυτό μαζί με συμμαχικές δυνάμεις. Απο¬ 
δείχθηκε έτσι ότι η δημοτικότητα του 


«λιγότερο δημοφιλούς» προέδρου στην 
ιστορία της Γαλλίας, η οποία είχε ανα¬ 
κάμψει δημοσκοπικά μετά το τρομο¬ 
κρατικό χτύπημα στη «Σαρλί Εμπντό», 
συνεχίζει να καταβαραθρώνεται. Όλα 
δείχνουν ότι το άλλοτε πανίσχυρο ΣΚ 
οδεύει γοργά προς μια εξέλιξη-εξαφάνι- 
ση τύπου ΠΑΣΟΚ - εξάλλου στις τελευ¬ 
ταίες δημοτικές εκλογές είχε χάσει τον 
έλεγχο 150 πόλεων με περισσότερους 
από 9.000 κατοίκους. 

Πολύ μεγάλη ήταν η άνοδος του 
ακροδεξιού-ξενοφοβικού κόμματος 
«Εθνικό Μέτωπο» (ΕΜ) της Μαρίν Λε- 
πέν, το οποίο κερδίζει έδαφος με γορ¬ 
γούς ρυθμούς τα τελευταία δύο χρόνια. 
Η Μαρίν Λεπέν στοχεύει στην εξουσία 
και έχει μετριάσει σε κάποιο βαθμό την 
ακραία αντι-σημιτική ρητορική του πα¬ 
τέρα της. 

Τα ΜΜΕ έκαναν μια συντονισμένη 
επιχείρηση προκειμένου να παρουσιά¬ 
σουν ως συγκρατημένη την άνοδο του 
ΕΜ, συγκρίνοντας τα τελικά αποτε¬ 
λέσματα με δημοσκοπήσεις που προέ- 
βλεπαν ότι θα καταλάμβανε την πρώτη 
θέση στον πρώτο γύρο των εκλογών. 

Ωστόσο, οι αριθμοί μιλούν από μό¬ 
νοι τους: Στον πρώτο γύρο, το 25,19% 
πήγε στο ΕΜ, το οποίο μάλιστα συγκέ¬ 
ντρωσε περισσότερες ψήφους από κάθε 
άλλο κόμμα παρμένο ξεχωριστά και όχι 
ως συμμαχία με άλλα κόμματα. Το ΕΜ 
ήρθε πρώτο σε 343 «καντόνες» (16,7% 


του συνόλου) και 43 περιφέρειες. Αν και 
δεν κατόρθωσε τελικά να ελέγξει κάποια 
περιφέρεια, εξέλεξε 62 περιφερειακούς 
συμβούλους. Φαίνεται έτσι έτοιμο να 
εκμεταλλευτεί τα προβλήματα της γαλ¬ 
λικής κοινωνίας και την πολιτική κρίση 
από καλύτερη θέση. 

Κερδισμένος βγήκε όμως και ο «ξε¬ 
χασμένος» Νικολά Σαρκοζί του δεξιού 
υΜΡ, ο οποίος κατάφερε να ενσαρκώσει 
την ενότητα της παραδοσιακής κεντρο¬ 
δεξιάς απέναντι στο ΣΚ και στο ΕΜ, 
κερδίζοντας τα 2/3 των περιφερειών (67 
περιφέρειες). Στον πρώτο γύρο τα πολ¬ 
λά κεντροδεξιά κόμματα είχαν λάβει μαζί 
29,4% (συνυπολογίζονται οι ψήφοι του 
υΜΡ με αυτούς της «Ένωσης Δημοκρα¬ 
τών και Ανεξάρτητων», η οποία αποτε- 
λείται από 9 κόμματα). Η δεξιά ωστόσο 
αδυνατεί να προβάλει ένα πρόγραμμα 
που να πείθει ότι μπορεί να αντιμετωπί¬ 
σει τα μεγάλα δημοσιονομικά και κοινω¬ 
νικά προβλήματα, και κατά συνέπεια οι 
αλλαγές στο πολιτικό σκηνικό φαίνεται 
ότι θα συνεχιστούν. 

Το ρεφορμιστικό «Κόμμα της Αρι¬ 
στερός» του Ζαν-Λουκ Μελανσόν συ¬ 
γκέντρωσε 6,1% και φαίνεται να σταθε¬ 
ροποιείται σε μέτρια αποτελέσματα. 

Η τροτσκιστική οργάνωση Ειιίίε 
ΟιινπεΓε (Εργατική Πάλη), η μεγαλύ¬ 
τερη και συνεκτικότερη οργάνωση της 
άκρας αριστερός στην Ευρώπη, κατέβη¬ 
κε μόνο σε 16 «καντόνες» περιφερειών 
από τις 2.054, συγκεντρώνοντας 6.620 
ψήφους (3,25%) - ένα θετικό αποτέλε¬ 
σμα - και προετοιμάζεται για πανεθνι¬ 
κή εκλογική κάθοδο στις επερχόμενες 
δημοτικές εκλογές του Δεκεμβρίου. Το 
Νέο Αντικαπιταλιστικό Κόμμα (ΝΡΑ), 
το οποίο βρίσκεται σε τροχιά κρίσης- 


διάλυσης έπειτα και από το πρόσφατο 
συνέδριό του, κατέβηκε σε μόλις 5 περι¬ 
φέρειες. Σε τρεις απ’ αυτές, όπου κατέ¬ 
βηκε μόνο του, συγκέντρωσε 9,2% (σε 
περιφέρεια όπου ήταν το μόνο αριστερό 
ψηφοδέλτιο), 1,86% και 2,85%, ενώ στις 
δύο που κατέβηκε μαζί με άλλους αρι¬ 
στερούς και ρεφορμιστές έλαβε 16,77% 
και 15,89%. 

Οι εξελίξεις στο πολιτικό σκηνικό θα 
επιταχυνθούν σε περίπτωση που σημει¬ 
ωθεί άνοδος των εργατικών κινητοποι¬ 
ήσεων στη Γαλλία. Η εργατική συνομο¬ 
σπονδία ΟΟΤ έχει ανακοινώσει απεργί¬ 
ες και διαδηλώσεις για τις 9 Απριλίου, 
οι οποίες θεωρητικά θα μπορούσαν να 
αποτελέσουν μια αρχή. Οπωσδήποτε, οι 
συγκρούσεις που έρχονται στη γαλλική 
κοινωνία θα είναι μεγάλες: Η δημοσιο¬ 
νομική και οικονομική κατάσταση, μαζί 
με την υποβάθμιση του γαλλικού και συ¬ 
νολικά του ευρωπαϊκού καπιταλισμού, 
απαιτεί από την πλευρά της αστικής 
τάξης μια «μνημονιακού τύπου» πολιτι¬ 
κή στην καρδιά της ΕΕ. Λόγω των συ¬ 
σχετισμών δύναμης, τα αστικά κόμματα 
δείχνουν ως τώρα να αποφεύγουν μια 
τέτοια πολιτική και να τη μεταθέτουν 
όσο μπορούν. Ωστόσο, αυτό δεν μπορεί 
να διαρκέσει για πολύ ακόμη. Το ζητού¬ 
μενο για τους αγώνες που αργά ή γρή¬ 
γορα θα ξεσπάσουν θα είναι αν αυτοί 
θα μπορέσουν να δημιουργήσουν μια 
νέα γενιά αγωνιστών που θα αναζωογο¬ 
νήσει και θα ισχυροποιήσει τη γαλλική 
και ευρωπαϊκή επαναστατική αριστερά, 
ένα σύγχρονο επαναστατικό πρόγραμμα 
στη Γαλλία και την Ευρώπη. 

■ Στέφανος Ιωαννίδης 


ΙΣΠΑΝΙΑ - ΑΝΔΑΛΟΥΣΙΑ 

Βαριά ήττα για τα αστικά κόμματα 


Τ ο πρώτο εκλογικό τεστ -από 
τις συνολικά τρεις φετινές 
αναμετρήσεις- έγινε στην 
Ανδαλουσία. Παραδόξως, 
για τα διεθνή και ντόπια 
ΜΜΕ δεν ήταν είδηση ποιος κέρδισε (Σο¬ 
σιαλιστικό Κόμμα) ή έχασε (Λαϊκό Κόμ¬ 
μα), αλλά ποιος δεν κέρδισε (Ροάειηοδ), 
σε μια προσπάθεια να διαστρεβλωθεί η ου¬ 
σία του αποτελέσματος. Δηλαδή η σταδι¬ 
ακή κατάρρευση του πολιτικού σκηνικού 
στην Ισπανία και η εγκατάλειψη από τους 
εργαζόμενους και τα λαϊκά στρώματα των 
δύο αστικών κομμάτων, που κυβέρνησαν 
μετά τον θάνατο του Φράνκο και την πτώ¬ 
ση της δικτατορίας του το 1974. 

Μπορεί η κάλπη να έφερε πρώτο το 
ΣΚ με 35,4%, κερδίζοντας 47 από τις 109 
έδρες, αλλά το κόμμα που κυβερνάει επί 
33 συναπτά έτη, έχασε πάνω από 120.000 
ψήφους. Μεγάλος χαμένος φυσικά το Λα¬ 
ϊκό Κόμμα του Ραχόι, που συντρίφτηκε 
χάνοντας πάνω από μισό εκατομμύριο ψή¬ 
φους, παίρνοντας μετά βίας 26,7% και 33 
έδρες (από 40,6 % και 55 έδρες το 2012). 
Το Ροάεηιοδ, στην πρώτη του συμμετοχή 
σε τοπικές εκλογές, κατάφερε να καταλά¬ 
βει την τρίτη θέση, κερδίζοντας 14,8% των 
ψήφων και 15 έδρες. Η Ενωμένη Αριστε¬ 
ρά, όπως ήταν αναμενόμενο, πλήρωσε το 
τίμημα της προδοτικής της πολιτικής (συ- 
γκυβέρνησε με το ΣΚ) παίρνοντας 6,8% 
και μόλις 5 έδρες (από 11,3% και 12 έδρες 
το 2012). Έμεινε πιο πίσω ακόμα και από 


το «Κόμμα Πολιτών» (Οίυάαά&ηοδ), μια 
απολιτίκ μιντιακή κατασκευή τύπου Πο¬ 
τάμι, που εξασφάλισε 8,6% και 8 έδρες. Το 
κόμμα αυτό, που για προφανείς σκοπούς 
έχει ονομαστεί απ’ τα ΜΜΕ «Ροάεητοδ 
της δεξιάς», αντλεί ψήφους από τη μεγά¬ 
λη δεξαμενή της Δεξιάς, που βρίσκεται σε 
ιστορική κρίση, «ψαρεύοντας» ταυτόχρο¬ 
να κι από το κέντρο. 

Το Λαϊκό Κόμμα γνώρισε μια πραγμα¬ 
τικά βαριά ήττα, λόγω και της προεκλο¬ 
γικής του στρατηγικής, όπου επιβεβαίω¬ 
νε γεμάτο έπαρση πώς θα καταλάμβανε 
την πρώτη θέση. Αυτή η ήττα επιδεινώνει 
την εσωτερική κρίση, δυναμώνει τις απο- 
σχιστικές τάσεις, που θα κορυφωθούν 
με τις επόμενες εκλογικές αναμετρήσεις. 
Η αντοχή του ΣΚ, παρά την εφαρμογή 
αντεργατικών και αντιλαϊκών μέτρων, 
εξηγείται από το ρίζωμα για δεκαετίες 
στην τοπική κοινωνία, τις εκτεταμένες πε¬ 
λατειακές σχέσεις στην ύπαιθρο αλλά και 
την σχετική κάμψη των αγώνων, με την 
προσοχή να έχει στραφεί στις εκλογικές 
αναμετρήσεις. Σημαντικό ρόλο έπαιξε και 
η εκστρατεία τρομοκράτησης των ΜΜΕ, 
που συσπείρωσε τον κομματικό μηχανι¬ 
σμό και περιόρισε τη διαρροή ψήφων προς 
το Ροάεηιοδ. 

Το Ροάεητοδ, αν και καλλιέργησε αυτα¬ 
πάτες για μια νίκη στις εκλογές, έκανε μια 
προσωποκεντρική καμπάνια, δηλώνοντας 
πώς δεν θα συνεργαστεί με κανένα κόμμα 


για τον σχηματισμό κυβέρνησης. Το πρό¬ 
γραμμα του ήταν μια παραλλαγή αυτού 
που είχε παρουσιάσει στις ευρωεκλογές, 
επικεντρωμένο στις συνθήκες της Ανδα¬ 
λουσίας. Έχει πέντε κεντρικούς άξονες με 
τους εξής πομπώδεις τίτλους: 1.Επανίδρυ¬ 
ση των θεσμών. 2. Οικονομία στην υπηρε¬ 
σία της πλειοψηφίας. 3. Ανδαλουσία, πηγή 
πλούτου. 4 Συνηγορία για την κοινωνική 
φροντίδα. 5 Κοινωνική αναγέννηση μέσω 
της κουλτούρας και της κοινωνίας της 
γνώσης. Σε μεγάλο βαθμό, αυτές οι ενότη¬ 
τες αποτελούνται από μέτρα ανακούφισης 
των φτωχών λαϊκών στρωμάτων, όμως 
στρογγυλεύοντας τη ριζοσπαστική φρα¬ 
σεολογία του πρόσφατου παρελθόντος. 
Επιδιώκοντας το λεγόμενο «εφικτό», ήταν 
ένα πρόγραμμα γεμάτο «νεωτερισμούς», 
που είχε στο επίκεντρο την υπογραφή μιας 
«μεγάλης κρατικής συμφωνίας» για την 
εξασφάλιση του ελάχιστου εγγυημένου 
εισοδήματος. 

Σύμφωνα με τους «ειδικούς» οικονο¬ 
μολόγους, που συνέταξαν το τελικό κείμε¬ 
νο, το πρόγραμμα «επιδιώκει μια μεγάλη 
κρατική συμφωνία ενάντια στην φτώχεια 
και τον κοινωνικό αποκλεισμό, προσανα¬ 
τολισμένη να εγγυηθεί τα ανθρώπινα και 
βασικά οικονομικά δικαιώματα που απορ¬ 
ρέουν από το Σύνταγμα». Στα εργασιακά, 
εξαγγέλθηκε η κατάργηση της αντεργατι- 
κής μεταρρύθμισής της κυβέρνησης Ρα- 
χόι, όπως και η αύξηση των μισθών και η 
«σταθεροποίηση ενός μέσου μισθού μετα¬ 



ξύ του υψηλότερου και του χαμηλότερου» 
(σήμερα βρίσκονται σε μια διαφορά 127 
προς 1). Όμως, τα εργασιακά, όπως και 
το ζήτημα του χρέους, μένουν σε μεγάλο 
βαθμό θολά, μιας και σχεδόν απαλείφεται 
η ταξική αναφορά/λογική και αντικαθί¬ 
σταται γενικά με την «κοινωνική βιωσιμό¬ 
τητα. Ενώ τα ζητήματα του ευρώ και της 
Ε.Ε. είναι απόντα. Ακόμα και έτσι, όμως, 
το πρόγραμμα των Ροάεηιοδ αποτελεί στα 
μάτια των μαζών μια άρνηση, έστω θολή, 
της νεοφιλελεύθερης βαρβαρότητας, των 
ισπανικών μνημονίων. 

Προχωρώντας προς τις βουλευτικές 
εκλογές του Νοεμβρίου, επόμενη κρίσιμη 
ημερομηνία είναι οι εκλογές για την το¬ 
πική αυτοδιοίκηση (24 Μαΐου). Και αυτή 
η αναμέτρηση αναμένεται να δώσει ένα 
ισχυρό χτύπημα στο μοναρχικό καθεστώς 
και στα κόμματα του κεφαλαίου, μεγαλώ¬ 
νοντας το χάσμα με τους εργαζόμενους 
και τα φτωχά λαϊκά στρώματα. Ανεξάρτη¬ 
τα από τα αποτελέσματα του Ροάεηιοδ σ’ 
αυτές τις εκλογικές αναμετρήσεις και τα 
θολά του σχέδια διαχείρισης της καπιταλι¬ 
στικής κρίσης, οι πολιτικές εξελίξεις στην 
Ισπανία αναμένονται θυελλώδεις, εγκυ¬ 
μονώντας όρους για μια μεγάλη ταξική 
σύγκρουση. 

ΔΙΕΘΝΗ 


Απρίλιος 2015 


Κριμαία-Ν.Οσετία 

Δύο απαντήσεις του ρωσικού ιμπεριαλισμού στην επέκταση του ΝΑΤΟ 

μ Κώστας Δίκαιος 



Α Ο Πούτιν με τον πρόεδρο της Νέας Οσετίας Αεονίντ Τιμπίλοφ 


Η Κριμαία δεν είναι 
απλά ένα έδαφος, 
από αυτά έχουμε πολ¬ 
λά. Πρόκειται για τις 
ιστορικές μας ρίζες, τις πηγές της πνευμα¬ 
τικότητας και της κρατικής μας οντότητας» 
διακήρυξε ο Πούτιν στη μεγάλη εκδήλωση 
με τον τίτλο «Είμαι μαζί», που έγινε στο 
Κρεμλίνο, μια από τις συνολικά 140 που έγι¬ 
ναν στη Ρωσία, για την πρώτη επέτειο από 
την προσάρτηση της χερσονήσου στη ρώσι- 
κη ομοσπονδία στις 18 του Μάρτη του 2014. 

Οι Ρώσοι του Κιέβου (η πρώτη κρατι¬ 
κή υπόσταση των Ρώσων, με έδρα το Κίεβο) 
εμφανίστηκαν στη χερσόνησο της Κριμαί¬ 
ας τον 10° αιώνα. Το 1783 η Μεγάλη Αικα¬ 
τερίνη καταλύει το μουσουλμανικό χανάτο 
της Κριμαίας, και την μετονομάζει σε Ταυ- 
ρίδα. Τον επόμενο χρόνο ο πρίγκιπας Πο- 
τέμκιν ιδρύει στη Σεβαστούπολη τον Στό¬ 
λο της Μαύρης Θάλασσας, που είχε τη δυ¬ 
νατότητα να κυριαρχεί στον Εύξεινο Πόντο, 
αλλά και να κατέρχεται μέχρι την Μεσόγειό 
καθιστώντας έτσι την Τσαρική Ρωσία μεγά¬ 
λη δύναμη. Από τότε η χερσόνησος αποκτά 
στρατηγική σημασία. Το 1853 ξεσπά η με¬ 
γάλου μεγέθους και σημαντική σύγκρουση 
του Κριμαϊκού Πόλεμου, κατά τον οποίο οι 
Αγγλο-γάλλοι αποβιβάζονται στη χερσόνη¬ 
σο και προσπαθούν να αποτρέψουν την επέ¬ 
κταση της Ρωσίας προς τα εδάφη της θνή- 
σκουσας οθωμανικής αυτοκρατορίας, κατα- 
φέρνοντας να νικήσουν τη Ρωσία και να δια- 
σώσουν προσωρινά τον μεγάλο ασθενή του 
19 ου αιώνα. Κατά τον εμφύλιο πόλεμο που 
ακολούθησε τη Ρωσική Επανάσταση του 
1917, η Κριμαία και οι γύρω περιοχές έγιναν 
θέατρο συγκρούσεων, αλλάζοντας πολλές 
φορές χέρια ανάμεσα στους «λευκούς» και 
τους «κόκκινους». Μάλιστα στην Κριμαία 
πολέμησαν και ελληνικά στρατεύματα που 
έστειλε ο Βενιζέλος προς βοήθεια της αντε- 
παναστατικής ιμπεριαλιστικής επέμβασης. 

Κατά τη διάρκεια του Β’ Παγκοσμίου 
Πολέμου η ναζιστική Γερμανία κατέλαβε τη 
χερσόνησο το καλοκαίρι του 1942, να ελευ¬ 
θερωθεί τον Μάιο του 1944 μετά από ηρω¬ 
ικές μάχες του κόκκινου Στρατού και ναυ¬ 
τικού για την Σεβαστούπολη. Τον επόμενο 
χρόνο έγινε στη Γιάλτα της Κριμαίας (βλέ¬ 
πε Ε.Π. Μαρτίου) η διάσκεψη, που καθόρισε 
την τύχη του μεταπολεμικού κόσμου. 

Στις αρχές του 1954 το Ανώτατο Σοβιέτ 
για λόγους πολιτικών ισορροπιών στο εσω¬ 
τερικό της γραφειοκρατίας μετά από εισή¬ 
γηση του Χρουτσώφ, παραχώρησε την Κρι¬ 
μαία στην Ουκρανία.Έτσι το 1991 με την κα¬ 
τάρρευση της ΕΣΣΔ και την ανεξαρτητοποί¬ 
ηση της Ουκρανίας, η Κριμαία παρέμεινε σε 
αυτήν. Αν και η ρωσική πλειοψηφία των κα¬ 
τοίκων αντέδρασε, τελικά επήλθε μια ισορ¬ 
ροπία με την υπενοικίαση το 1997 του ναυ¬ 
στάθμου της Σεβαστούπολης στη Ρωσία για 
20 χρόνια. Έκτοτε ρωσικές δυνάμεις παρα¬ 
μένουν στη χερσόνησο και «εγγυούνται» 
την εξασφάλιση των δικαιωμάτων της ρω- 
σόφωνης πλειονότητας. 

Τον Φεβρουάριο του 2014 μετά το πρα¬ 
ξικόπημα των φασιστών με την στήριξη 
των δυτικών ιμπεριαλιστών στο Κίεβο, στη 
Κριμαία αναπτύσσονται ρωσικές ειδικές δυ¬ 
νάμεις και πολιτοφυλακές προκειμένου να 
εξουδετερωθούν οι ουκρανικές στρατιωτι¬ 
κές δυνάμεις στη χερσόνησο. Ταυτόχρονα 
αναπτύσσονται αμυντικά συστήματα εδά- 
φους-θαλάσσης Κ-300Ρ Βαδίίοη με τέτοια 
διάταξη, ώστε να είναι ορατά από το Διά¬ 
στημα, στέλνοντας ένα σαφές μήνυμα στους 


υπόλοιπους ιμπεριαλιστές για το οριστικό 
και αμετάκλητο των προθέσεων της Ρωσίας. 
Ο ίδιος ο Πούτιν μάλιστα άφησε να εννο¬ 
ηθεί ότι ήταν έτοιμος ακόμα και για χρήση 
πυρηνικών όπλων, ενώ πρόσφατα οι ρώσοι 
ιμπεριαλιστές διακήρυξαν το δικαίωμά τους 
για εγκατάσταση πυρηνικών όπλων στην 
Κριμαία! Ακολούθησε το δημοψήφισμα της 
16 ης Μάρτης, στο οποίο με 96% ο λαός της 
Κριμαίας υπερψήφισε την ένωσή του με τη 
Ρωσία. 

Η απάντηση των δυτικών ιμπεριαλιστών 
ήταν στην ουσία μια «σιωπηρή αποδοχή» 
της προσάρτησης, που συνοδεύτηκε όμως 
από οικονομικές κυρώσεις ενάντια στη ρω¬ 
σική οικονομία και βέβαια περαιτέρω στήρι¬ 
ξη του φασιστικού καθεστώτος στο Κίεβο, 
ώστε να εδραιωθεί στην υπόλοιπη χώρα και 
να αποτραπεί επέμβαση της Ρωσίας και στις 
υπόλοιπες ρωσόφωνες περιοχές. Η Ρωσία, 
στρατιωτικά, αρκέστηκε στην προσάρτη¬ 
ση της στρατηγικής σημασίας χερσονήσου, 
αλλά η εξέγερση των λαϊκών μαζών στο 
Ντονμπάς και η αιματηρή καταστολή που 
επέβαλε το Κίεβο, της έδωσαν την ευκαιρία 
να αυξήσει την ήδη μεγάλη επιρροή της με 
την χορήγηση στρατιωτικής, οικονομικής 
και ανθρωπιστικής βοήθειας στις αυτοανα- 
κηρυχθείσες δημοκρατίες του Λουγκάνσκ 
και του Ντονέτσκ. 

Η αλήθεια είναι ότι η εξέλιξη της σύ¬ 
γκρουσης στο Ντονμπάς επηρεάζει και την 
βιωσιμότητα της Κριμαίας, η οποία συνεχίζει 
να εξαρτάται ενεργειακά και συγκοινωνιακά 
από την Ουκρανία. Το καθεστώς του Κιέβου 
έχει επιβάλει αποκλεισμό της χερσονήσου 
οδικά και σιδηροδρομικά, ενώ διακόπτει για 
πολλές ώρες το ηλεκτρικό ρεύμα! Η πρό¬ 
σβαση στην Κριμαία γίνεται μόνο ακτοπλοϊ¬ 
κά από τη Ρωσία. Ασφαλώς οι ρώσοι ετοιμά¬ 
ζουν οδικούς άξονες, αγωγούς και ηλεκτρικά 
δίκτυα, αλλά θέλουν χρόνο για να γίνουν. 
Μέχρι τότε υπόσχονται στους Ουκρανούς 
του Κιέβου φτηνό κάρβουνο και ηλεκτρικό 
ρεύμα, με την προϋπόθεση ότι θα παρέχουν 
ηλεκτρικό ρεύμα στην Κριμαία. 

Ωστόσο η επέκταση των εξεγερμένων 
του Ντονμπάς μέχρι την Μαριούπολη, την 
οποία ελέγχει ο ουκρανικός στρατός αλλά 
οι λαϊκές δημοκρατίες διατείνονται ότι με 
την εφαρμογή της συμφωνίας Μινσκ II θα 
περάσει υπό τον έλεγχο τους, θα δώσει την 
δυνατότητα να υπάρξει και οδική πρόσβαση 
προς την Κριμαία από τη Ρωσία. Επομένως, 
η κατάσταση στην Κριμαία συνδέεται με την 
έκβαση της σύγκρουσης στη νοτιοανατολι¬ 
κή Ουκρανία. Τα γενέθλια όμως της ρωσικής 
Κριμαίας συνέπεσαν με δύο αποφάσεις του 
ουκρανικού κοινοβουλίου, που δυναμιτίζουν 
τη συμφωνία του Μινσκ II. Η πρώτη αφο¬ 
ρά το νομοσχέδιο για την εκχώρηση «ειδι¬ 
κού καθεστώτος» στις λαϊκές δημοκρατίες 
του Ντονμπάς, που περιλαμβάνει τον όρο 
«κατεχόμενα» και απαιτεί την διενέργεια εκ 


νέου τοπικών εκλογών και η δεύτερη αφορά 
την έγκριση από το κοινοβούλιο αιτήματος 
στον ΟΗΕ για την ανάπτυξη ειρηνευτικών 
δυνάμεων στα ανατολικά εδάφη, πράγμα 
που αρνούνται οι ηγέτες των ρωσόφωνων 
εξεγερμένων, που απείλησαν να κηρύξουν 
και τυπικά «νεκρή» την εκεχειρία. 

Τέλος οι κυρώσεις των δυτικών ιμπερι¬ 
αλιστών, μαζί με την πτώση της τιμής του 
πετρελαίου και τις διαθρωτικές αδυναμίες 
της ρωσικής οικονομίας, έχουν οδηγήσει την 
Ρωσία σε μια σημαντική οικονομική κρίση , 
που όμως δεν αρκεί για να την αναγκάσει σε 
υποχώρηση στις απαιτήσεις των ιμπεριαλι¬ 
στών, πολύ περισσότερο μάλιστα που αυτές 
οι απαιτήσεις φέρνουν το ΝΑΤΟ στα σύνο¬ 
ρα Ρωσίας-Ουκρανίας! Από την άλλη μεριά, 
η υψηλή γεωπολιτική και τα αλυτρωτικά 
ιστορικά απωθημένα της Γερμανίας πέρι 
«ΟδίροΙΐίΐΕ», της ανάγκης για ανάκτηση του 
ζωτικού χώρου στα ανατολικά της, εβδομή¬ 
ντα χρόνια μετά την συντριβή των ναζιστών 
στις ουκρανικές πεδιάδες, προσκρούουν 
στην αλληλεξάρτηση της ΕΕ με την Ρωσία 
αφού οι εμπορικές συναλλαγές της ΕΕ με 
την Ρωσία ξεπερνούν τα 350 δις. Έτσι μέσα 
στο Μάρτη η ΕΕ αποφάσισε να συνδέσει τις 
κυρώσεις με την εφαρμογή των συμφωνιών 
Μινσκ II, πράγμα που σημαίνει ότι επεκτεί¬ 
νει την ισχύ τους μέχρι το τέλος του 2015, 
αλλά εμφανίστηκε εξαιρετικά διαιρεμένη σε 
ότι αφορά το νόημα των κυρώσεων και βέ¬ 
βαια απέρριψε την επέκτασή τους σε νέα μέ¬ 
τρα! Υπέρμαχες των κυρώσεων παραμένουν 
οι ΗΠΑ, οι οποίες ούτως ή άλλως επιθυμούν 
την απεξάρτηση της ΕΕ από την Ρωσία και 
την πρόσδεσή τους στο άρμα του αμερικάνι¬ 
κου ιμπεριαλισμού (εμπορικές συναλλαγές, 
σχιστολιθικό αέρια, ΤΤΙΡ κ.α.). 

Η απάντηση του Πούτιν ήταν η πρότα¬ 
σή στους ομολόγους τους, του Καζακστάν 
και της Λευκορωσίας (μέλη της Ευρασιατι- 
κής Οικονομικής Ένωσης) να εξετάσουν το 
ενδεχόμενο δημιουργίας νομισματικής ένω¬ 
σης! Αλλά και η νέα συνθήκη «συμμαχίας 
και ενσωμάτωσης», που υπέγραψε η Ρωσία 
με την αποσχισθείσα γεωργιανή επαρχία της 
Νότιας Οσετίας αποτελεί επίσης απάντηση 
στις επιθέσεις των δυτικών ιμπεριαλιστών. 

Η Ν. Οσετία μαζί με την Αμπχαζία απο¬ 
τελούν επαρχίες της Γεωργίας με ρωσόφωνο 
πληθυσμό. Η Γεωργία είναι μια χώρα στην 
περιοχή του Καυκάσου, που βρίσκεται στο 
υπογάστριο της Ρωσίας απειλώντας την 
άμεσα αλλά ταυτόχρονα αποτελεί και δίο¬ 
δο αγωγών για το πετρέλαιο και το φυσικό 
αέριο του Αζερμπαϊτζάν και ολόκληρης της 
Κασπίας Θάλασσας παρακάμπτοντας την 
ίδια τη Ρωσία! Η χρήση λοιπόν των αποθε¬ 
μάτων της Κασπίας μπορεί να εξασφαλισθεί 
χωρίς την συμμετοχή των ρωσικών αγωγών 
συντελώντας στην απομόνωσή της! Από 
την ανεξαρτητοποίηση της Γεωργίας μετά 
την κατάρρευση της ΕΣΣΔ, ο τότε πρόεδρος 


Σεβαρντάτζε (στενός συνεργάτης του Γκορ- 
μπατσόφ) από το 1995 μέχρι το 2003 οδήγη¬ 
σε την χώρα πιο κοντά στη Δύση. Το 2004 
τον διαδέχθηκε ο φανατικός πράκτορας του 
δυτικού ιμπεριαλισμού Σαακασβίλι, ο οποίος 
με την βοήθεια των αμερικάνων ιμπεριαλι¬ 
στών και απειλώντας να εντάξει τη Γεωργία 
στο ΝΑΤΟ άμεσα προκάλεσε τον πόλεμο 
των Πέντε Ημερών το 2008. Ο Σαακασβίλι 
επιτέθηκε στα ρωσικά προτεκτοράτα της 
Αμπχαζίας και της Οσετίας, για να εισπρά- 
ξει την άμεση απάντηση της Ρωσίας, η οποία 
βρήκε την ευκαιρία να εισβάλει στη Γεωργία 
προς στήριξη των αυτονομιστών της Νότιας 
Οσετίας. Το αποτέλεσμα ήταν η συντριπτική 
ήττα των γεωργιανών δυνάμεων και το ψα- 
λίδισμα των επεκτατικών ονείρων των ΗΠΑ 
στον Καύκασο. 

Τον Σαακασβίλι διαδέχτηκε το 2013 ο 
καθηγητής Φιλοσοφίας και ποιητής Γκεόρ- 
γκι Μαργκβελασβίλι, υπουργός του Γεωρ¬ 
γιανού Ονείρου, όπως έχει ονομάσει την 
παράταξη του ο μεγιστάνας ολιγάρχης και 
πρωθυπουργός της χώρας Μπιτζίνα Ιβανι- 
σβίλι. Ο τελευταίος μετρίασε τη φιλοδυτι¬ 
κή στροφή (είσοδος σε ΕΕ και ΝΑΤΟ) υπο¬ 
σχόμενος ακόμα και την ένταξη της Γεωργί¬ 
ας στην Τελωνειακή Ένωση Ρωσίας, Καζακ¬ 
στάν και Λευκορωσίας. Ωστόσο η απόσχιση 
της Ν. Οσετίας και της Αμπχαζίας μάλλον 
θεωρείται οριστική για τη Ρωσία. Με τη νέα 
συμφωνία οι δυνάμεις ασφαλείας, ο στρατός 
και οι τελωνειακές υπηρεσίες της Ρωσίας θα 
ενοποιηθούν με αυτές της Νότιας Οσετί¬ 
ας, πράγμα που «θα επιτρέψει της δημιουρ¬ 
γία ενός κοινού χώρου άμυνας και ασφάλει¬ 
ας μεταξύ των δύο χωρών μας»! όπως είπε ο 
Πούτιν, που από τον πόλεμο του 2008 έχει 
αναγνωρίσει την Ν. Οσετία και την Αμπχα¬ 
ζία ως ανεξάρτητο κράτος. Οι δυτικοί ιμπε¬ 
ριαλιστές όμως συνεχίζουν να θεωρούν τις 
περιοχές αυτές ως τμήματα της Γεωργίας και 
χαρακτήρισαν την κίνηση της Ρωσίας ως 
«απειλή για την εδαφική ακεραιότητα της 
Γεωργίας» και «ρώσικη επεκτατικότητα». 
Στην πράξη η Γεωργία αποτελεί και αυτή ένα 
κομμάτι της εντεινόμενης και ολοένα πιο 
απροκάλυπτης προσπάθειας περικύκλωσης 
της Ρωσίας από το ΝΑΤΟ. Τελευταίο δείγμα 
η Νέα Στρατηγική Ασφάλειας της ΕΕ. Πρό¬ 
κειται για το πλαίσιο μιας νέας στρατηγι¬ 
κής ασφάλειας των «28» με προτάσεις που 
μεταξύ άλλων περιλαμβάνουν τη δημιουρ¬ 
γία ενός κοινού στρατιωτικού αρχηγείου της 
ΕΕ στις Βρυξέλλες και σχέδια για «αυτοτε- 
λώς διεξαγωγή στρατιωτικών επιχειρήσεων 
πέραν των ευρωπαϊκών συνόρων». Η σκέψη 
για τη δημιουργία ευρωπαϊκού στρατού συ¬ 
ζητιέται εδώ και πολύ καιρό στους κόλπους 
της ΕΕ, αλλά η πρόσφατη δημόσια τοπο¬ 
θέτηση του προέδρου της Κομισιόν και έν¬ 
θερμου υποστηρικτή της ιδέας, Ζ. Κ. Γιούν- 
κερ ήταν μέχρι σήμερα η πλέον ηχηρή, δε¬ 
δομένου ότι έχει ως γεωπολιτικό φόντο την 
ουκρανική κρίση! «Ένας ευρωπαϊκός στρα¬ 
τός δεν θα είχε την έννοια της άμεσης ανά¬ 
πτυξης, αλλά θα περνούσε ένα σαφές μήνυ¬ 
μα στη Ρωσία ότι μιλάμε σοβαρά όταν πρό¬ 
κειται για την υπεράσπιση των ευρωπαϊκών 
αξιών...»! 

Με λίγα λόγια ένας «νέος Κριμαϊκός Πό¬ 
λεμος» βρίσκεται στα σκαριά, αν οι εργαζό¬ 
μενοι και η νεολαία σε Ευρώπη, Ουκρανία, 
Ρωσία δεν αγωνιστούμε να τον αποτρέ¬ 
ψουμε, στρεφόμενοι ενάντια στις άρχουσες 
τάξεις και τους ιμπεριαλιστές και επιβάλλο¬ 
ντας την ικανοποίηση των δικών μας ανα¬ 
γκών. 

Η Παρισινή Κομμούνα του 1871 



«Η Κομμούνα αγωνίστηκε όχι για κά¬ 
ποιο τοπικό ή στενά εθνικό σκοπό, μα για 
την απελευθέρωση όλης της εργαζόμενης 
ανθρωπότητας, όλων των ταπεινωμένων, 
όλων των αδικημένων. Με την έννοια 
αυτή, το έργο της Κομμούνας είναι αθά¬ 
νατο!» (Αένιν). 

Η εξέγερση των εργατών του 
Παρισιού το 1871 είναι η 
πρώτη προλεταριακή επα¬ 
νάσταση και η Κομμούνα η 
πρώτη εργατική εξουσία, που παρά τις 
μόλις 72 μέρες ζωής της πρόσφερε πολλά 
στο εργατικό και επαναστατικό κίνημα, 
εξοπλίζοντάς το θεωρητικά και πολιτικά 
με πολύτιμα συμπεράσματα, που πολλά 
εφαρμόστηκαν επιτυχώς στην Οκτωβρι¬ 
ανή Επανάσταση του 1917. 

Η Κομμούνα έχει τις ρίζες της στην 
ήττα της Γαλλίας στον γαλλοπρωσικό 


πόλεμο του 1870-71, στον εξοπλισμό 
της εργατικής τάξης από τη γαλλική κυ¬ 
βέρνηση (ώστε η πρώτη να συμμετάσχει 
στον πόλεμο), στην ανεργία που μάστιζε 
τους εργάτες, στην καταστροφή των μι- 
κρομεσαίων στρωμάτων, στην αγανάκτη¬ 
ση ενάντια στις κυρίαρχες τάξεις, καθώς 
και στον αναβρασμό μέσα στο προλετα¬ 
ριάτο λόγω της εξαθλίωσής του και του 
πόθου για ένα άλλο κοινωνικό σύστημα. 

Με την ήττα της Γαλλίας στον πόλεμο 
και τη μεταφορά της γαλλικής κυβέρνη¬ 
σης από το Παρίσι στις Βερσαλλίες, το 
Παρίσι μένει ακυβέρνητο και καταλαμ¬ 
βάνεται από το οπλισμένο προλεταρι¬ 
άτο στις 18 Μαρτίου 1871. Οχτώ μέρες 
αργότερα θα εγκαθιδρυθεί η Παρισινή 
Κομμούνα, ένα συμβούλιο εργατών και 
μικροαστών εκλεγμένο από τις μάζες. 
Η Κομμούνα θα θεσμοθετήσει μέτρα 
που δεν είχαν παρθεί ποτέ στο παρελ¬ 
θόν: κοινωνικοποίηση εγκαταλειμμένων 
εργοστασίων, δήμευση εκκλησιαστικής 
περιουσίας, αντικατάσταση του μόνιμου 
στρατού από εργατικές-λαϊκές πολιτο¬ 
φυλακές, εργατικός-λαϊκός έλεγχος, κα¬ 
τάργηση προστίμων και εξώσεων, εξίσω¬ 
ση μισθών των κρατικών λειτουργών μ’ 
αυτούς των εργατών, χωρισμός της Εκ¬ 
κλησίας από το κράτος, κατάργηση της 
νυχτερινής εργασίας των αρτοποιών κ.α. 

Αυτά δείχνουν τον εργατικό και λαϊκό 
χαρακτήρα της Κομμούνας, τη σοσιαλι¬ 
στική της τάση, τη νέα κοινωνία που κυο¬ 
φορούσε. Ιδιαίτερα έδωσαν, μέσα από μια 
ζωντανή ιστορική εμπειρία, απάντηση 
στο ερώτημα ποια πολιτική και κρατική 


μορφή μπορεί να πάρει (στις γενικές της 
κατευθύνσεις) η δικτατορία του προλε¬ 
ταριάτου: γενικός εξοπλισμός των εργα¬ 
τών, αιρετότητα και ανακλητότητα στις 
δημόσιες θέσεις, μισθός για τους εκλεγ¬ 
μένους αντιπρόσωπους όχι μεγαλύτερος 
από τον μισθό ενός ειδικευμένου εργάτη, 
απαλλοτρίωση της καπιταλιστικής ιδιο¬ 
κτησίας. Όπως χαρακτηριστικά είπαν οι 
Μαρξ και Ένγκελς, όποιος αναρωτιέται 
τι είναι η δικτατορία του προλεταριάτου, 
πρέπει να δει την Κομμούνα. 

Ακόμα, η Κομμούνα είχε έναν καθα¬ 
ρά διεθνιστικό χαρακτήρα, στις γραμμές 
της συμμετείχαν επαναστάτες από άλλες 
χώρες και η σημαία της ήταν «η σημαία 
της παγκόσμιας δημοκρατίας». Οι ανε¬ 
πάρκειες και τα αίτια της ήττας της Κομ¬ 
μούνας θα μπορούσαν να συμπυκνωθούν 
στην ανεπαρκή τότε όξυνση των αντιφά¬ 
σεων του γαλλικού καπιταλισμού, από 
τη μια, και στην ελλιπή προετοιμασία 
του γαλλικού προλεταριάτου, κάτω από 
μια επαναστατική ηγεσία, από την άλλη. 
Δεν υπήρχε μια συνειδητή επαναστατική 
δύναμη/κόμμα, που να επεξεργάζεται τις 
ιστορικές εμπειρίες και τις πιθανές εξε¬ 
λίξεις των γεγονότων και βάσει αυτών 
να οργανώνει κατάλληλα τη δράση του 
προλεταριάτου, να το απεγκλωβίζει από 
αμφιταλαντεύσεις και λάθη. Πρωταγω¬ 
νιστές ήταν οι εργάτες του Παρισιού, κά¬ 
ποιοι από τους οποίους μέλη της Πρώτης 
Διεθνούς, ενώ και ευρύτερα στρώματα 
ήταν επηρεασμένα από σοσιαλιστικές 
ιδέες. Όμως είχαν μεγάλη επιρροή οι ιδέ¬ 
ες αναρχικών αποχρώσεων, των οπαδών 


του Μπλανκί κ.α., που δεν μπορούσαν ν’ 
απαντήσουν αποτελεσματικά πάνω στα 
καθήκοντα της Κομμούνας, αφού δεν 
είχαν συνείδηση της ανάγκης ενός εργα¬ 
τικού κράτους (δικτατορία του προλετα¬ 
ριάτου). Έτσι π.χ. δεν απαλλοτρίωσαν τα 
χρήματα της Τράπεζας της Γαλλίας, ενώ 
άφησαν τους αντιδραστικούς, υπό τον 
Θιέρσο, να αναδιοργανωθούν στις Βερ¬ 
σαλλίες, όπου είχαν καταφύγει. Αυτοί 
έμελλε σύντομα να γίνουν οι σφαγείς της 
Κομμούνας. Το πρόβλημα μεγάλωνε από 
τη συμμετοχή μικροαστών δημοκρατών, 
που ευελπιστούσαν ότι η Κομμούνα θα 
οδηγούσε σε νίκη της Γαλλίας στον πό¬ 
λεμο. 

Από την άλλη είχε συσπειρωθεί όλη 
η γαλλική μπουρζουαζία και αντίδραση, 
υποστηριζόμενη από τον μέχρι πρότι¬ 
νος αντίπαλό της γερμανό Μπίσμαρκ, ο 
οποίος απελευθέρωσε 100.000 αιχμάλω¬ 
τους γάλλους φαντά- ρους για να συμ- 
μετάσχουν στην καταστολή της Κομ¬ 
μούνας. Ένα από τα μεγάλα διδάγματα 
της Κομμούνας είναι ότι η αστική τάξη 
δεν είναι «εθνική», πως όταν απειλείται 
από το προλεταριάτο καταφεύγει στην 
πιο ανοιχτή συνεργασία ακόμα και με 
τους πιο άσπονδους εθνικούς εχθρούς 
της. Η Κομμούνα, παρά τις αδυναμίες 
της, ήταν θανάσιμη απειλή για την παλιά 
τάξη πραγμάτων και γι’ αυτό οι αστοί την 
έπνιξαν στο αίμα, πριν εξαπλωθεί και σ’ 
άλλες πόλεις. Στις 21/5, τα στρατεύματα 
των Βερσαλλιών αρχίζουν γενική επίθε¬ 
ση στο Παρίσι. Ακολουθεί μια εβδομάδα 
αίματος, τρομοκρατίας και εκτελέσεων, 
η «Ματωμένη Εβδομάδα» όπου περίπου 
100.000 εργάτες δολοφονήθηκαν, φυλα¬ 
κίστηκαν, εξορίστηκαν. 


Η μαύρη επέτειος της 21 ης Απριλίου 1967 


Η χούντα των συνταγματαρ¬ 
χών, όπως και όλες οι αστι¬ 
κές δικτατορίες, δείχνει τα 
μέσα στα οποία καταφεύγει 
ο καπιταλισμός και ο ιμπεριαλισμός για να 
επιβιώσουν όταν δεν μπορούν πλέον να 
διασφαλίσουν τα συμφέροντά τους μέσω 
της κοινοβουλευτικής δημοκρατίας αλλά 
μόνο μέσα από ένα «ισχυρό κράτος». Ένα 
ισχυρό κράτος που θα έχει εξαφανίσει ερ¬ 
γατικές κατακτήσεις και ελευθερίες, τον 
πυρήνα των δημοκρατικών ελευθεριών. 
Δείχνει ακόμα που μπορεί να οδηγήσει η 
κάμψη και απογοήτευση του εργατικού 
κινήματος, όταν έχει μια ηγεσία ανίκανη ή 
που έχει προδώσει τον στόχο της επανά¬ 
στασης. 

Στη μεταπολεμική Ελλάδα, παρόλη τη 
μεγάλη ανάπτυξη της βιομηχανίας, τα με¬ 
γάλα έργα υποδομής κ.λπ. το βιοτικό επί¬ 
πεδο των εργαζομένων και της πλειοψηφί- 
ας των λαϊκών στρωμάτων παρέμενε πολύ 
χαμηλό. Η ελληνική αστική τάξη στηριζό¬ 
ταν στην υπερεκμετάλλευση των εργα¬ 
τών, το μετεμφυλιακό κράτος, την ποινικο- 
ποίηση των πολιτικών κομμάτων της Αρι¬ 
στερός και της εργατικής τάξης, τη φυλα¬ 
κή, την εξορία και τα πιστοποιητικά φρο- 
νιμάτων. Ενώ και συχνή είναι η απροκάλυ¬ 
πτη παρέμβαση των Ανακτόρων και των 
Αμερικάνων στο πολιτικό σκηνικό. 

Σταδιακά το εργατικό κίνημα άρχισε 
να επανακάμπτει, με την εμφάνιση μικρών 
και σποραδικών απεργιών και διαδηλώσε¬ 
ων, που αργότερα πολλαπλασιάστηκαν. Η 
άνοδος των αγώνων εκφράστηκε με την 
εκλογική εκτίναξη της ΕΔΑ, το 1958, όπου 


και ήρθε δεύτερη με ποσοστό 24,4% . Στην 
ηγεσία της ΕΔΑ βρισκόταν το ΚΚΕ, που με 
την πολιτική της «Εθνικής Δημοκρατικής 
Αλλαγής» έδεσε το εργατικό κίνημα στο 
άρμα του Γεώργιου Παπανδρέου, προσπα¬ 
θώντας να πιέσει για δημοκρατικές παρα¬ 
χωρήσεις και μεταρυθμίσεις μέσω του κοι¬ 
νοβουλίου. 

Το 1965, ο εξαναγκασμός του Παπαν¬ 
δρέου σε παραίτηση από τον βασιλιά, εξαι- 
τίας των εσωτερικών ανταγωνισμών της 
αστικής τάξης, αλλά κυρίως οι κοινοβου¬ 
λευτικές, ρεφορμιστικές αυταπάτες που 
καλλιεργούσε η ΕΔΑ, δεν επέτρεψαν στις 
μάζες να έρθουν σε πλήρη σύγκρουση με 
την Ένωση Κέντρου. Με την παραίτηση 
Παπανδρέου ξεσπούν τα Ιουλιανά, με τε¬ 
ράστιες διαδηλώσεις και ραγδαία άνοδο 
του εργατικού κινήματος, που ενώνεται 
με τους αγρότες και φοιτητές. Οι διαμαρ¬ 
τυρίες κράτησαν εβδομήντα μέρες, αλλά 
ήταν αυθόρμητες και χωρίς συγκεκριμέ¬ 
νη πολιτική στόχευση. Η ΕΔΑ προσπάθη¬ 
σε με κάθε τρόπο να περιορίσει το κίνη¬ 
μα είτε στα πολιτικά του αιτήματα είτε στο 
συγκρουσιακό του χαρακτήρα. Από την 
άλλη, οι αστοί ήταν ανίκανοι να σχηματί¬ 
σουν κυβέρνηση που να μπορεί να εκφρά- 
σει ή να ελέγξει τις μάζες. Μέχρι το 1967, 
η μια κυβέρνηση διαδεχόταν ταχύτατα την 
άλλη. 

Καθώς ο συσχετισμός των κοινωνικών 
και πολιτικών δυνάμεων δεν άφηνε τους 
έλληνες αστούς να επιβάλουν τα μέτρα 
που ήθελαν με «ήπιο» τρόπο και μέσω της 
κοινοβουλευτικής δημοκρατίας, βρήκαν 
διέξοδο στο πραξικόπημα. Ταυτόχρονα 


εκμεταλλεύτηκαν την προσωρινή κάμψη 
των εργατικών αγώνων, που εμφανίστηκε 
με τη λήξη της εξεγέρσης των Ιουλιανών 
του 1965. Δυστυχώς τα σχέδιά τους δεν 
μπόρεσαν να απαντηθούν δυναμικά από 
το εργατικό κίνημα, καθώς ήταν εξαρτημέ¬ 
νο ακόμη από μια ηγεσία που δεν είχε στό¬ 
χο τη σοσιαλιστική επανάσταση, αλλά να 
συμμαχήσει με τους «εθνική αστική τάξη», 
ενισχύοντας τις εκλογικές αυταπάτες και 
σαμποτάροντας τους ταξικούς αγώνες. 

Το πραξικόπημα έρχεται την κατάλλη¬ 
λη στιγμή, δηλαδή πριν το εργατικό κίνη¬ 
μα προλάβει να βαδίσει στο δρόμο ανασυ¬ 
γκρότησης και ανασύνθεσης, έτσι ώστε να 
επιβάλλει τη δική του ανεξάρτητη, ταξική 
επαναστατική λύση. Στην ίδια μεταπο¬ 
λεμική περίοδο, ο διεθνής ιμπεριαλισμός 
αντιμετωπίζει την άνοδο και τις νίκες 
της αποικιακής επανάστασης (Βιετνάμ, 
Κούβα, Αίγυπτος, Αλγερία κ.λπ.). Μια δι¬ 
κτατορία στην Ελλάδα ήταν απαραίτητο 
προγεφύρωμα ενάντια στην αράβικη επα¬ 
νάσταση, για να διατηρηθεί ο έλεγχος της 
Μέσης Ανατολής και να δοθεί λύση στο 
κυπριακό ζήτημα σύμφωνα με τα συμφέ¬ 
ροντα των ιμπεριαλιστών - και βέβαια για 
την αντιπαράθεση με τα καθεστώτα του 
«υπαρκτού σοσιαλισμού». Έτσι φτάσαμε 
στη δικτατορία της 21 ης Απριλίου 1967, 
που είχε ως συνέπεια την ανακοπή της 
ανόδου του εργατικού κινήματος, το άγριο 
χτύπημα των εργατικών οργανώσεων και 
συνδικάτων. Απαγορεύτηκαν οι απεργίες, 
λεηλατήθηκαν τα ασφαλιστικά ταμεία. 
Ταυτόχρονα, το μετεμφυλιακό αντικομ- 
μουνιστικό καθεστώς που είχε αρχίσει να 

υποχωρεί, επανήρθε εξίσου δριμύ (εξορίες, 
φυλακίσεις, βασανιστήρια). 

Πολλές οι αναλογίες αλλά και οι δι¬ 
αφορές με τη σημερινή κατάσταση. Από 
τη μία, η νίκη των εργατικών και λαϊκών 
στρωμάτων στις 25 Γενάρη, που όμως εκ¬ 
φράστηκε από τον ΣΥΡΙΖΑ με την αδιέξο¬ 
δη πολιτική του, ενώ οι εκβιαστές της Ε.Ε. 
και των «αγορών», μαζί με την ντόπια «πέ¬ 
μπτη φάλαγγα», προσπαθούν να την υπο¬ 
νομεύσουν και ακυρώσουν, πισωγυρίζο- 
ντάς μας στο μνημονιακό καθεστώς. Από 
την άλλη, ένα διεθνές τοπίο όπου η κρίση 
επεκτείνεται στην Ευρώπη, ενώ ο ιμπερια¬ 
λισμός έχει πολλά και καυτά μέτωπα ανοι¬ 
χτά (Ουκρανία, Συρία, Υεμένη, Αφρική) 
και άλλες τόσες «μαύρες τρύπες» (Ιράκ, 
Αφγανιστάν, Συρία, Λιβύη, Ισλαμικό Κρά¬ 
τος). Καταστάσεις που γεννούν μεγάλους 
κινδύνους για μια ακόμα πιο βαθιά αντι- 
δημοκρατική αναδίπλωση του αστικού κα¬ 
θεστώτος. Η αντιμετώπιση αυτής της κα¬ 
τάστασης απαιτεί το εργατικό κίνημα να 
σταθεί στο ύψος του, να ξεπεράσει τις αδυ¬ 
ναμίες του και τις διαλυτικές πολιτικές των 
ρεφορμιστών, παλιών και νέων. Η επέτει¬ 
ος της 21 ης Απριλίου είναι μια διαχρονι¬ 
κή υπόμνηση για το μπορεί να μας περι¬ 
μένει, αν δεν τα καταφέρουμε να επιβάλ¬ 
λουμε τη δική μας λύση, τη σοσιαλιστική 
επανάσταση. 

ΜΕΣΗ ΑΝΑΤΟΛΗ 


Φανατισμός και μισαλλοδοξία στο Ισραήλ, 
πολεμικός αναΡρασμός σε Λιβύη, Ιράκ, Συρία, Υεμένη 

■ Μαρία Κτιστάκη 


Μ ε μια πρωτοφανή προ¬ 
σέλευση στις κάλπες, 
που άγγιξε το 72,3%, 
οι Ισραηλινοί έδωσαν, 
στις κοινοβουλευτικές εκλογές της 17 ης 
Μάρτη, για τέταρτη φορά την πρώτη 
θέση στον σφαγέα Μπέντζαμιν Νετα- 
νιάχου και το κόμμα Λικούντ, το οποίο 
αύξησε μάλιστα τις έδρες του σε 30 από 
21 στις προηγούμενες εκλογές. Έτσι, 
μεγάλος νικητής αυτών των εκλογών 
αναδείχτηκε ο φόβος, η μισαλλοδοξία 
και ο φανατισμός, αφού ο θρίαμβος του 
Νετανιάχου βασίστηκε σε μια πολωτι¬ 
κή ακροδεξιά ρητορική και την υπό¬ 
σχεση να μην επιτρέψει τη δημιουργία 
Παλαιστινιακού Κράτους. Την ίδια 
στιγμή, οι ανατροπές που δημιουργεί η 
αμερικανο-ιρανική προσέγγιση και τα 
νέα πολεμικά μέτωπα που ανοίγονται 
στα πλαίσια της εκστρατείας κατά του 
Ισλαμικού Κράτους (1818) και των γενι¬ 
κότερων ιμπεριαλιστικών σχεδιασμών 
μετατρέπουν την ευρύτερη Μέση Ανα¬ 
τολή σε ένα ατέλειωτο πεδίο σφαγών, 
πολέμων και ανατροπών. 

Όχι στη Δημιουργία 
Παλαιστινιακού Κράτους 

Οη διαρκή αύξηση στο κόστος στέ¬ 
γασης, ρεύματος και βασικών ειδών 
διαβίωσης, στη χώρα του ΟΟΣΑ με τις 
μεγαλύτερες κοινωνικές ανισότητες, 
όπου το 50% των ηλικιωμένων πεινά, 
ένα στα τρία παιδιά δεν ξέρει αν την 
επόμενη μέρα θα βρει ένα πιάτο φαί και 
το 36% από αυτά δουλεύει για να στη¬ 
ρίξει την οικογένειά του, ενώ τα κέρδη 
της ντόπιας αστικής ελίτ έχουν αυξηθεί 
προκλητικά τα τελευταία χρόνια και 
εισρέουν από τις ΗΠΑ, σε ετήσια βάση, 
4 δις δολάρια μόνο σε στρατιωτική 
βοήθεια, το ζήτημα που καθόρισε την 
ψήφο των Ισραηλινών, για ακόμα μια 
φορά, ήταν αυτό της ασφάλειας απέ¬ 
ναντι στον κίνδυνο που υποτίθεται ότι 
εγκυμονεί η αναγνώριση δικαιωμάτων 
στους Παλαιστίνιους και πολύ περισ¬ 
σότερο η δημιουργία Παλαιστινιακού 
Κράτους. 

Κλιμακώνοντας τη φασιστική, ρα¬ 
τσιστική και γεμάτη τυφλό μίσος κα- 
μπάνια του, ο ηγέτης του Λικούντ αρ- 
νήθηκε την αναγνώριση ακόμα και με¬ 
ρικών θυλάκων ανεξάρτητης γης στους 
Παλαιστίνιους, δεσμεύτηκε ότι δεν θα 



υπάρξει Παλαιστινιακό Κράτος όσο 
κυβερνά ο ίδιος, ενώ έδωσε ιδιαίτερο 
βάρος στο θέμα της αλλαγής του Συ¬ 
ντάγματος, που θα μετατρέψει το Ισρα¬ 
ήλ από «εβραϊκό και δημοκρατικό κρά¬ 
τος» σε «εθνικό κράτος των Εβραίων», 
γεγονός που θα αφαιρέσει τη δυνατό¬ 
τητα σε οποιονδήποτε Παλαιστίνιο να 
είναι ισραηλινός πολίτης και θα ενσω¬ 
ματώσει αυτομάτως (μέσω των υπαρ¬ 
χόντων εποικισμών) τη Δυτική Όχθη 
στο Ισραήλ. Δεν δίστασε μάλιστα να 
εκφράσει ανοιχτά τη δυσαρέσκειά του 
που οι Άραβες με ισραηλινό διαβατή¬ 
ριο (20% του ισραηλινού πληθυσμού) 
έχουν δικαίωμα ψήφου. 

Συσπείρωσε έτσι όλα τα συντηρητι¬ 
κά, ακροδεξιά και ακραία θρησκευτικά 
στοιχεία, πολλά από τα οποία προήλ¬ 
θαν από τα ακροδεξιά κόμματα του 
Μπένετ και του Λίμπερμαν («Εβραϊκό 
Σπίτι» και «Ισραέλ Μπεϊτενού»), που 
περιορίστηκαν στις 8 και 6 έδρες αντί¬ 
στοιχα (από 12 και 10 το 2013), και τα 
υπερορθόδοξα εβραϊκά κόμματα «Σας» 
και «Ενωμένος Ιουδαϊσμός-Τορά», που 
πήραν 7 και 6 έδρες αντίστοιχα (από 
11 και 7). Καθώς για το σχηματισμό 
κυβέρνησης απαιτούνται 61 έδρες, ο 
Νετανιάχου θα συνεργαστεί με αυτά 
τα ακραία κόμματα, ενώ στον κυβερ¬ 
νητικό συνασπισμό θα συμμετέχει και 
το νεοεμφανιζόμενο κόμμα «Κουλα- 
νού» του πρώην βουλευτή του Λικούντ 
Μοσέ Κάλχον, που παρότι αυτοπροσ- 
διορίστηκε ως κεντρώο και στήριξε 
την προεκλογική του καμπάνια στην 
καταπολέμηση της ακρίβειας και των 
ανισοτήτων, δε δίστασε να πει το ναι 
στο Νετανιάχου, με αντάλλαγμα το 
υπουργείο Οικονομικών. Δεν υπάρχει 
καμιά αμφιβολία για την πολιτική που 
θα ακολουθήσει αυτός ο συνασπισμός. 

Αποτυχία των Εκλεκτών του 
Ομπάμα 

Κύριος αντίπαλος του Λικούντ και 
εκλεκτός της αμερικανικής κυβέρνη¬ 
σης ήταν ο εκλογικός συνασπισμός 
«Σιωνιστική Ένωση», που συγκροτή¬ 
θηκε από το σοσιαλδημοκρατικό «Ερ¬ 
γατικό Κόμμα» του Ισαάκ Χέρτζοκ 
και το κεντρώο κόμμα «Χαντούα» της 
πρώην υπουργού Τζίπι Λίβνι. Κατέβη¬ 
κε με ένα μετριοπαθέστερο πρόγραμμα 
για το Παλαιστινιακό, που απηχούσε 
και τις θέσεις 
της αμερικανι¬ 
κής κυβέρνησης: 
προώθηση λύσης 
δύο κρατών, με 
προϋπόθεση το 
παλαιστινιακό 
κράτος να είναι 
αποστρατιωτι- 
κοποιημένο και 
το Ισραήλ να 
διατηρήσει τους 
εποικισμούς στη 
Δυτική Όχθη και 
την Ιερουσαλήμ 
ως πρωτεύουσά 


του. Παρόλο που στις σφυγμομετρή¬ 
σεις φαινόταν να προηγείται με διαφο¬ 
ρά στήθους από το Λικούντ, ο συνα¬ 
σπισμός αυτός τελικά ηττήθηκε κατά 
κράτος μένοντας στις 24 έδρες (μόλις 1 
έδρα πάνω από το άθροισμα των εδρών 
των δύο κομμάτων στις προηγούμενες 
εκλογές). Η διαφορά τους βέβαια με το 
Νετανιάχου, τουλάχιστον ως προς τη 
διαχείριση του Παλαιστινιακού, αφορά 
περισσότερο τη μεθοδολογία παρά την 
ουσία. Επιδίωξή τους, δηλαδή, είναι η 
επιστροφή στη διαδικασία των ατέρ- 
μονων διαπραγματεύσεων, που επι¬ 
τρέπουν στο Ισραήλ να δημιουργεί νέα 
τετελεσμένα και να επιβάλλει διαρκείς 
υποχωρήσεις. Η Λίβνι, άλλωστε, ανή¬ 
κει στους αρχιτέκτονες της σφαγής του 
2008-2009 στη Γάζα και συχνά έχει εκ- 
φράσει απόψεις όμοιες με του Νετανιά¬ 
χου για τα δικαιώματα των παλαιστινι¬ 
ών πολιτών του Ισραήλ. Η κριτική δε 
που άσκησε ο Χέρτζοκ στην τελευταία 
αιματηρή επίθεση στη Γάζα ήταν πως 
δεν ήταν αρκετά σκληρή. 

Η κόντρα Ομπάμα - Νετανιάχου, 
που υποβόσκει καιρό, οφείλεται κυρίως 
στην ωμή, ακραία πολιτική του ισρα- 
ηλινού πρωθυπουργού, που «απαιτεί» 
κάλυψη από τους Αμερικανούς και τη 
«διεθνή κοινότητα», χωρίς να τους δί¬ 
νει τη δυνατότητα να την προσφέρουν, 
έντεχνα και βολικά, καλυμμένοι πίσω 
από μια «ειρηνευτική διαδικασία» που 
επιτρέπει να παρουσιάζονται οι Παλαι¬ 
στίνιοι σαν αδιάλλακτοι. Μια δεύτερη 
αιτία της είναι η επιλογή του Ομπάμα 
και των Δημοκρατικών να έρθουν σε 
συνεννόηση-συμφωνία με το Ιράν, γε¬ 
γονός που ανατρέπει τις ισορροπίες 
δυνάμεων στην περιοχή και έχει προ- 
καλέσει τις αντιδράσεις όλων των φι- 
λοαμερικανικών καθεστώτων, με πρώ¬ 
τα και καλύτερα το Ισραήλ, την Τουρ¬ 
κία και τη Σαουδική Αραβία, αλλά και 
των Ρεπού μπλικάνων, που ελέγχουν το 
Κογκρέσο των ΗΠΑ. Εξ ου και η ομι¬ 
λία του Νετανιάχου στο Κογκρέσο πα¬ 
ραμονές των ισραηλινών εκλογών, με 
πρόσκληση των Ρεπού μπλικάνων και 
απουσία των Δημοκρατικών, αλλά και 
οι ευθείες κατηγορίες της αμερικανι¬ 
κής κυβέρνησης για διαρροή μυστικών 
πληροφοριών από το Ισραήλ, όσον 
αφορά τις διαπραγματεύσεις με το Ιράν 
στην Ελβετία, που συνοδεύτηκαν από 
απειλές για άρση του αμερικάνικου 
βέτο ως προς την αναγνώριση Παλαι¬ 
στινιακού Κράτους. 

Τρίτη δύναμη στην ισραηλινή βου¬ 
λή, με 13 έδρες, αναδείχτηκε η «Κοινή 
Λίστα», που συγκροτήθηκε από τα 4 
κόμματα των ισραηλινών Αράβων προ- 
κειμένου να αντιδράσουν στην αύξηση 
του πλαφόν για είσοδο στη βουλή από 
2% σε 3,25%, η οποία έγινε ακριβώς για 
να τους πετάξει απ’ έξω. Ενώ αύξησαν 
τη δύναμή τους κατά 3 έδρες, η συνύ¬ 
παρξή τους είναι αρκετά προβλημα¬ 
τική, καθώς καλύπτουν ένα ευρύτατο 
φάσμα ετερόκλητων πολιτικών και 
ιδεολογιών, από ισλαμικές και εθνικι¬ 


στικές μέχρι φεμινιστικές και κομμου¬ 
νιστικές. 

Όξυνση των Πολεμικών 
Αντιπαραθέσεων 

Το απίστευτο κουβάρι που έχουν 
δημιουργήσει οι ιμπεριαλιστικοί σχε- 
διασμοί, με τελευταία έκφανσή του 
τη δημιουργία και εξάπλωση του 1515 
- πριν στραφεί εναντίον τους - μπλέ¬ 
κεται ακόμα περισσότερο. Στο Ιράκ, η 
μεγάλη στρατιωτική επιχείρηση ανα¬ 
κατάληψης του Τικρίτ, που είχε στόχο 
να επιφέρει σημαντικό πλήγμα στο 
1515 και να ανοίξει το δρόμο για την 
ανακατάληψη της κομβικής σημασίας 
Μοσούλης, μάλλον βρίσκεται σε αδι¬ 
έξοδο. Μετά από έναν μήνα επιχειρή¬ 
σεων, και αφού ο ιρακινός στρατός με 
τη βοήθεια σιιτικών πολιτοφυλακών 
και φίλα προσκείμενων σουνιτών φυ¬ 
λάρχων δεν μπόρεσε να προχωρήσει 
πέρα από το μέσον της πόλης, ήρθαν 
να συνδράμουν οι αμερικανικές αερο¬ 
πορικές επιδρομές, με άγνωστη ακόμα 
έκβαση. Το σημαντικότερο, ωστόσο, 
είναι ότι η όλη επιχείρηση βρίσκεται 
κάτω από την καθοδήγηση του φα¬ 
νού στρατηγού Γκασέμ Σουλεϊμάνι και, 
παρόλο που δεν παίρνουν μέρος ιρανι¬ 
κές στρατιωτικές δυνάμεις, αντιδρούν 
έντονα τα φιλοαμερικανικά καθεστώτα 
της περιοχής, που φοβούνται την ανα¬ 
βάθμιση του Ιράν, πολύ δε περισσότερο 
όταν όλα αυτά συμπίπτουν με τις αμε- 
ρικανο-ιρανικές συνομιλίες. Την ίδια 
στιγμή, το 1515 αντιδρά στην πίεση που 
δέχεται στο βόρειο Ιράκ εξαπολύοντας 
αντεπιθέσεις αλλού: στην πόλη Ραμά- 
ντι, στο δυτικό Ιράκ, αλλά και στη βό¬ 
ρεια Συρία στην κουρδική πόλη Ρας αλ 
Ράιν και στη Λιβύη, όπου ανατίναξαν 
11 ακόμα πετρελαιοπηγές. Στη Συρία, η 
κυβέρνηση Ομπάμα αφήνει για πρώτη 
φορά ανοιχτό το ενδεχόμενο συνομι¬ 
λιών με τον Άσαντ, εκπλήσσοντας δυ¬ 
σάρεστα τους ευρωπαίους συμμάχους 
της, ενώ στη Λιβύη οι δυτικές πιέσεις 
για δημιουργία «κυβέρνησης εθνικής 
ενότητας» μεταξύ των δύο υφιστάμε¬ 
νων κυβερνήσεων (επίσημης και μου¬ 
σουλμανικής), προκειμένου να αναχαι¬ 
τιστούν οι τζιχαντιστές, αντιμετωπίζει 
εξαιρετικές δυσκολίες. Τελευταία εξέ¬ 
λιξη, η επέμβαση της Σαουδικής Αρα¬ 
βίας στην Υεμένη, με τη στήριξη (πο¬ 
λιτική και στρατιωτική) της Αιγύπτου 
και όλων των χωρών του Περσικού 
Κόλπου πλην του Ομάν, με πρόσχημα 
την υπεράσπιση του «νόμιμου» (φιλοϊ- 
μπεριαλιστικού) καθεστώτος από τους 
σιίτες Χούτι, που εδώ και ένα εξάμηνο 
προχωρούν συστηματικά στην κατά¬ 
ληψη της χώρας, υποστηριζόμενοι από 
το Ιράν. Τη συγκεκριμένη επέμβαση 
έσπευσε να στηρίξει τόσο ο Ερντογάν 
όσο και ο Ομπάμα και η ΕΕ. 

Το μόνο δεδομένο σε όλο αυτό το 
ανατροφοδοτούμενο πολεμικό χάος 
είναι η θυσία εκατομμυρίων ανθρώπων 
και ολόκληρων λαών στο βωμό των 
ιμπεριαλιστικών συμφερόντων. 


























